**Kaasunsiirron säännöt**

**Versio 1.0**

Luonnos v14

15.2.2018

# Muutokset

|  |  |  |
| --- | --- | --- |
| Versio | Pvm | Muutos |
| 1 | 28.6.2017 | Luvut 2 ja 3 aloitettu |
| 2 | 25.8.2017 | Päivityksiä lukuihin 2-3, luvut 4 ja 5 sekä perusteluosa aloitettu |
| 3 | 28.8.2017 | Päivityksiä lukuihin 2-5 |
| 4 | 13.9.2017 | Luku 6 lisätty |
| 5 | 28.9.2017 | Päivityksiä lukuun 6, luvut 7 ja 8 lisätty |
| 6 | 16.10.2017 | Lisäyksiä lukuun 8, korjauksia aiempiin lukuihin, luku 10 lisätty |
| 7 | 29.10.2017 | Luku 9 lisätty, korjauksia määritelmiin |
| 8 | 5.11.2017 | Luvut 10.4 – 10.6 lisätty |
| 9 | 26.11.2017 | Luvut 11-15 lisätty, korjauksia taseryhmätunnusten osalta lukuun 6 |
| 10 | 5.12.2017 | Luku 7 täydennetty lopullisella taseselvityksellä ja tasevirheiden korjauksella. Luvut 16-20 lisätty. |
| 11 | 13.12.2017 | Viitteet Balticconnectoriin ja Imatran rajapisteeseen päivitetty, päivityksiä terminologiaan ja mittauksia koskeviin yksityiskohtiin. |
| 12 | 15.12.2017 | Luku 4.4.2 Toimitussuhteen päättymisestä lisätty. Muokkauksia tekstien yksityiskohtiin. |
| 13 | 20.12.2017 | Viimeistelyä ja muokkauksia kaikkiin lukuihin. Luvussa 6 on eritelty nominaatio- ja kaupankäynti-ilmoitusmenettelyt pidemmälle toisistaan. |
| 14 | 15.2.2018 | Kommenttien perusteella tehdyt muutokset |

Sisällysluettelo

[Muutokset 2](#_Toc506466470)

[1 Johdanto 2](#_Toc506466471)

[2 Määritelmät 2](#_Toc506466472)

[2.1 Käytetyt määritelmät 2](#_Toc506466473)

[2.2 Yksikön ja monikon käyttö 2](#_Toc506466474)

[2.3 Viittaukset sääntökohtiin 2](#_Toc506466475)

[3 Markkinaosapuolena toimimisen ehdot 2](#_Toc506466476)

[3.1 Vaatimukset 2](#_Toc506466477)

[4 Markkinaosapuolirekisteri 2](#_Toc506466478)

[4.1 Yleistä 2](#_Toc506466479)

[4.2 Perustiedot 2](#_Toc506466480)

[4.3 Tilatiedot 2](#_Toc506466481)

[4.3.1 Asiakassalkkujen, jäännöskulutuksen asiakassalkkujen, biokaasusalkkujen ja siirtoverkon loppukäyttäjien tilatiedot 2](#_Toc506466482)

[4.4 Ilmoitus markkinaosapuolten välisistä toimitussuhteista 2](#_Toc506466483)

[4.4.1 Yleistä 2](#_Toc506466484)

[4.4.2 Uudet toimitussuhteet 2](#_Toc506466485)

[4.4.3 Toimitussuhteen päättyminen 2](#_Toc506466486)

[5 Määränjako 2](#_Toc506466487)

[5.1 Yhteenliitäntäpisteeseen sovellettava määränjako (Balticconnector) 2](#_Toc506466488)

[5.2 Muuhun valtakunnalliseen rajapisteeseen sovellettava määränjako (Imatra) 2](#_Toc506466489)

[5.3 Kaasun omistajanvaihdosten määränjako 2](#_Toc506466490)

[5.4 Päivittäin luettavien käyttöpaikkojen alustava määränjako ottovyöhykkeellä 2](#_Toc506466491)

[5.5 Ei-päivittäin luettavien käyttöpaikkojen alustava määränjako ottovyöhykkeellä 2](#_Toc506466492)

[5.6 Alustavan määränjaon päivitykset ottovyöhykkeellä 2](#_Toc506466493)

[6 Nominointi- ja kaupankäynti-ilmoitusmenettelyt 2](#_Toc506466494)

[6.1 Nominointi ennen kaasutoimituspäivää 2](#_Toc506466495)

[6.2 Renominointi koko kaasutoimituspäiväksi tai kaasutoimituspäivän jäljellä oleviksi tunneiksi 2](#_Toc506466497)

[6.3 Kaupankäynti-ilmoitukset ennen kaasutoimituspäivää ja kaasutoimituspäivän aikana 2](#_Toc506466498)

[6.4 Nominoinnin, renominoinnin ja kaupankäynti-ilmoitusten ehdot 2](#_Toc506466499)

[6.4.1 Renominointikierrosten ja kaupankäynnin ilmoituskierrosten pidättäminen ja määräaikojen pidentäminen 2](#_Toc506466500)

[6.4.2 Nominoinnin ja renominoinnin vaatimukset 2](#_Toc506466501)

[6.4.3 Viimeisin määräaikaan mennessä vastaanotettu nominaatio tai renominaatio 2](#_Toc506466502)

[6.4.4 Nominaatioiden ja renominaatioiden sekä kaupankäynti-ilmoitusten hylkääminen 2](#_Toc506466503)

[6.5 Säännöt nominaatioiden, hyväksyttyjen nominaatioiden ja renominaatioiden pienentämiselle 2](#_Toc506466504)

[6.5.1 Shipperin kapasiteetin ylittävien nominaatioiden ja renominaatioiden käsittely 2](#_Toc506466505)

[6.5.2 Nominaatioiden ja renominaatioiden priorisointi kiinteän ja keskeytyvän kapasiteetin kesken 2](#_Toc506466506)

[6.5.3 Pienentäminen korjausten, kunnossapidon tai rajoitetun siirtokapasiteetin vuoksi 2](#_Toc506466507)

[6.5.4 Pienentäminen laatu- ja toimitusvaatimusten täyttämättä jättämisen vuoksi 2](#_Toc506466508)

[6.5.5 Rajoitukset poikkeustilanteesta tai ylivoimaisesta esteestä johtuen 2](#_Toc506466509)

[6.6 Täsmäytysmenettely yhteenliitäntäpisteessä ja virtuaalisessa kauppapaikassa 2](#_Toc506466510)

[7 Tasehallinta ja taseselvitys 2](#_Toc506466511)

[7.1 Yleistä 2](#_Toc506466512)

[7.2 Päiväkohtainen tasehallinta 2](#_Toc506466513)

[7.2.1 Järjestelmävastaavan siirtoverkonhaltijan tiedonantovelvollisuudet shippereitä kohtaan ennen kaasutoimituspäivää 2](#_Toc506466514)

[7.2.2 Järjestelmävastaavan siirtoverkonhaltijan tiedonantovelvollisuudet shippereitä ja tradereita kohtaan kaasutoimituspäivän aikana 2](#_Toc506466515)

[7.2.3 Järjestelmävastaavan siirtoverkonhaltijan tasehallintatoimenpiteet kaasutoimituspäivän aikana 2](#_Toc506466516)

[7.3 Alustava taseselvitys kaasutoimituspäivänä D+1...M+5D 2](#_Toc506466517)

[7.4 Lopullinen taseselvitys M+6D 2](#_Toc506466518)

[7.5 Ensimmäinen ja toinen korjaus 2](#_Toc506466519)

[7.6 Poikkeuskorjaus 2](#_Toc506466520)

[8 Kapasiteettisopimukset siirtoverkossa 2](#_Toc506466521)

[8.1 Kapasiteettisopimukset 2](#_Toc506466522)

[8.2 Varausjärjestysmenettely 2](#_Toc506466532)

[8.2.1 Kapasiteettijaksot varausjärjestysmenettelyssä 2](#_Toc506466533)

[8.2.2 Kapasiteetin lajit 2](#_Toc506466534)

[8.2.3 Kapasiteettivarauspyyntöjen lähettäminen 2](#_Toc506466535)

[8.2.4 Määräajat 2](#_Toc506466536)

[8.2.5 Kapasiteettisopimuksen solmiminen varausjärjestyksessä 2](#_Toc506466537)

[8.3 Manuaalinen menettely 2](#_Toc506466541)

[8.3.1 Kapasiteettivarauspyyntöjen lähettäminen 2](#_Toc506466542)

[8.3.2 Määräajat 2](#_Toc506466543)

[8.3.3 Kapasiteettisopimusten solmiminen manuaalisessa menettelyssä 2](#_Toc506466544)

[8.4 Huutokauppamenettely 2](#_Toc506466545)

[8.4.1 Kapasiteettisopimuksen solmiminen huutokaupassa 2](#_Toc506466546)

[8.4.2 Huutokaupan peruuttaminen, muuttaminen ja lykkääminen 2](#_Toc506466547)

[8.5 Kapasiteetin lisääminen ylikirjaamalla ja takaisinostomenettelyllä yhteenliitäntäpisteessä ja valtakunnallisessa rajapisteessä 2](#_Toc506466549)

[8.6 Varatusta kapasiteetista luopuminen yhteenliitäntäpisteessä ja valtakunnallisessa rajapisteessä 2](#_Toc506466550)

[8.7 Pitkäaikaisen kiinteän kapasiteetin niukkuus (UIOLI) 2](#_Toc506466551)

[8.7.1 Järjestelmävastaava siirtoverkonhaltija tarjoaa ylijäämäkapasiteettia 2](#_Toc506466552)

[8.7.2 Järjestelmävastaavan siirtoverkonhaltijan selvitys shippereiden vaatimuksista 2](#_Toc506466553)

[8.7.3 Pakollinen kapasiteettioikeuksien siirto 2](#_Toc506466554)

[9 Kapasiteettioikeuksien siirtäminen 2](#_Toc506466555)

[9.1 Kapasiteettioikeuksien siirtäminen 2](#_Toc506466556)

[9.2 Menettely kapasiteettioikeuksien siirtämiseksi 2](#_Toc506466557)

[9.3 Ehdot kapasiteettioikeuksien siirtämiseen 2](#_Toc506466558)

[9.4 Ehdot kapasiteettioikeuksien online-siirtomenettelylle järjestelmävastaavan siirtoverkonhaltijan portaalissa 2](#_Toc506466559)

[9.5 Kapasiteettioikeuksien online-siirtomenettely 2](#_Toc506466560)

[9.5.1 Kapasiteettioikeuksien siirtopyynnössä ilmoitettavat tiedot 2](#_Toc506466561)

[9.5.2 Kapasiteettioikeuksien siirtopyynnön lähettäminen 2](#_Toc506466562)

[9.5.3 Hyväksyttyyn kapasiteettioikeuksien siirtopyyntöön vastaaminen 2](#_Toc506466563)

[9.5.4 Määräajat 2](#_Toc506466564)

[9.6 Manuaalinen kapasiteettioikeuksien siirtomenettely 2](#_Toc506466565)

[9.6.1 Oletusmenettely 2](#_Toc506466566)

[9.6.2 Ehdot kapasiteettioikeuksien manuaaliselle siirtomenettelylle 2](#_Toc506466567)

[9.6.3 Kapasiteettioikeuksien siirtopyyntöjen lähettäminen: kapasiteettioikeuksien siirtopyyntöön sisältyvät tiedot 2](#_Toc506466568)

[9.6.4 Kapasiteettioikeuksien siirron rekisteröinti ja vahvistaminen 2](#_Toc506466569)

[9.6.5 Kapasiteettioikeuksien siirron hylkääminen 2](#_Toc506466570)

[9.7 Vahvistetun kapasiteettioikeuksien siirron muuttaminen ja peruuttaminen 2](#_Toc506466571)

[9.8 Maksut 2](#_Toc506466572)

[9.9 Kapasiteettioikeuksien siirtäminen kapasiteetin jälkimarkkinan kauppapaikalla 2](#_Toc506466573)

[10 Mittaaminen 2](#_Toc506466574)

[10.1 Yleistä 2](#_Toc506466575)

[10.2 Kulutusmittauksiin tarkoitettuja mittauslaitteita koskevat vaatimukset 2](#_Toc506466576)

[10.3 Laskentamenetelmät 2](#_Toc506466578)

[10.4 Mittaaminen siirtoverkon ja jakeluverkkojen fyysisissä syöttö- ja ottopisteissä, rajapisteissä ja siirtoverkon loppukäyttäjien käyttöpaikoissa 2](#_Toc506466579)

[10.5 Siirtoverkon kaasunmittausjärjestelmän tarkastaminen ja kalibrointi 2](#_Toc506466580)

[10.6 Siirtoverkon kaasunmittausjärjestelmän virheellisten mittaustietojen käsittely 2](#_Toc506466581)

[10.7 Jakeluverkonhaltijoiden kaasunmittausjärjestelmän virheellisten mittaustietojen käsittely 2](#_Toc506466582)

[11 Toimitusehdot 2](#_Toc506466583)

[11.1 Virtuaalisen kauppapaikan sekä syöttö- ja ottopisteiden toimitusehdot 2](#_Toc506466584)

[11.2 Biokaasun syöttöpisteen toimitusehdot 2](#_Toc506466585)

[11.2.1 Järjestelmävastaavan siirtoverkonhaltijan vastaanottovelvollisuus biokaasun syöttöpisteessä 2](#_Toc506466586)

[11.3 Ottovyöhykettä koskevat ehdot 2](#_Toc506466587)

[11.3.1 Järjestelmävastaavan siirtoverkonhaltijan sopimusperusteinen vastuu kaasun siirrosta ottovyöhykkeellä 2](#_Toc506466588)

[11.3.2 Shipperin verkosta otto ottovyöhykkeellä 2](#_Toc506466589)

[12 Korjaukset ja kunnossapito 2](#_Toc506466590)

[12.1 Korjaukset ja kunnossapito 2](#_Toc506466591)

[13 Rajoitettu kapasiteetti 2](#_Toc506466592)

[14 Ylivoimainen este 2](#_Toc506466593)

[14.1 Yleistä 2](#_Toc506466594)

[14.2 Ylivoimaisen esteen yleiset seuraukset 2](#_Toc506466595)

[14.3 Tiedottaminen 2](#_Toc506466596)

[14.4 Järjestelmävastaavan siirtoverkonhaltijan ylivoimainen este 2](#_Toc506466601)

[14.5 Shipperin ylivoimainen este 2](#_Toc506466602)

[14.6 Pitkittynyt ylivoimainen este 2](#_Toc506466603)

[15 Toimitusvarmuus *(ei perustu uuteen toimitusvarmuusasetukseen)* 2](#_Toc506466604)

[15.1 Hätätila 2](#_Toc506466605)

[15.1.1 Järjestelmävastaavan siirtoverkonhaltijan oikeudet ja velvollisuudet 2](#_Toc506466606)

[15.1.2 Shipperin velvollisuudet 2](#_Toc506466607)

[15.1.3 Kauttakuljettaminen 2](#_Toc506466608)

[15.2 Yhteistyö 2](#_Toc506466609)

[15.3 Suojatut ja suojaamattomat käyttöpaikat 2](#_Toc506466610)

[16 Laatu- ja toimitusvaatimukset 2](#_Toc506466611)

[16.1 Laatu- ja toimitusvaatimukset 2](#_Toc506466612)

[16.2 Laatupoikkeama syöttöpisteessä 2](#_Toc506466613)

[16.3 Laatupoikkeama ottopisteessä 2](#_Toc506466614)

[16.4 Laatupoikkeama ottovyöhykkeellä 2](#_Toc506466615)

[17 Maksut ja hyvitykset 2](#_Toc506466616)

[17.1 Kapasiteettimaksut ja energiamaksut siirtoverkossa 2](#_Toc506466617)

[17.2 Muut maksut ja hyvitykset 2](#_Toc506466618)

[17.3 Maksujen ja hyvitysten muutokset 2](#_Toc506466619)

[18 Laskutus 2](#_Toc506466620)

[18.1 Shipperin kapasiteetin laskutus 2](#_Toc506466621)

[18.1.1 Vuosi-, neljännesvuosi- ja kuukausikapasiteetti 2](#_Toc506466622)

[18.1.2 Päiväkapasiteetti ja päivänsisäinen kapasiteetti 2](#_Toc506466623)

[18.2 Shipperien ja tasevastaavien tradereiden kuukausikohtainen laskutus 2](#_Toc506466624)

[18.2.1 Ensimmäinen ja toinen korjauslasku 2](#_Toc506466625)

[18.2.2 Poikkeavaan korjaukseen liittyvä lasku 2](#_Toc506466626)

[19 Luottokelpoisuus ja vakuuksien asettaminen 2](#_Toc506466627)

[20 Yleisiä ehtoja 2](#_Toc506466628)

[20.1 Salassapito 2](#_Toc506466629)

[20.2 Passiivisuus 2](#_Toc506466630)

# Johdanto

Kaasunsiirron säännöt sisältävät Suomen kaasujärjestelmän markkinasäännöt pääasiassa shipperin ja traderin markkinarooleissa toimivia markkinaosapuolia varten. Säännöt on tarkoitettu tulemaan voimaan 1.1.2020.

Kaasunsiirron säännöt noudattavat maakaasumarkkinalakia 587/2017. Suojattujen asiakkaiden osalta viitteenä on toimitusvarmuusasetus 1938/2017/EU. Kaasunsiirron sääntöihin ei ole sisällytetty asetuksen 1227/2011/EY vaatimuksia energian tukkumarkkinoiden eheydestä ja tarkasteltavuudesta (REMIT-asetus).

Kaasunsiirron säännöt sisältävät viitteitä seuraaviin asiakirjoihin, joita ei ole vielä määritelty Kaasunsiirron sääntöjä varten:

* Kaasun mittaussuositukset
* Kaasumarkkinoiden menettelytapa- ja tiedonvaihto-ohje
* Shipperin, traderin, siirtoverkon loppukäyttäjän, biokaasun verkkoonsyöttäjän ja vähittäismyyjän puitesopimukset
* Taseryhmien yhdistämissopimus
* Tasehallintasopimus
* Balticconnectorin yhteenliitäntäpisteen ja Imatran valtakunnallisen rajapisteen kapasiteettia koskevat säännöt
* Kapasiteetin jälkimarkkinan kauppapaikan säännöt
* Järjestelmävastaavan siirtoverkonhaltijan ja jakeluverkonhaltijoiden välinen yhteistyösopimus
* Portaalin pääsyoikeussopimus ja käyttöohje
* Suunnitelmat maakaasun toimitusvarmuuden riskien ennaltaehkäisemisestä ja toimista toimitushäiriötilanteissa
* Järjestelmävastaavan asettamat ehdot järjestelmävastuun toteuttamiseksi
* Järjestelmävastaavan siirtoverkonhaltijan hinnasto
* Kaasupörssin säännöt
* Kapasiteettisopimukset

# Määritelmät

## Käytetyt määritelmät

**Aloitteen tekevä shipper** on shipper, joka käynnistää kapasiteettioikeuksien siirron lähettämällä kapasiteettioikeuksien siirtopyynnön.

**Aloitteeseen vastaava shipper** on shipper, joka vastaa kapasiteettioikeuksien siirtopyyntöön, jonka on käynnistänyt aloitteen tekevä shipper.

**Arkipäivä**llä tarkoitetaan mitä tahansa kaasutoimituspäivää maanantaista (alkaen klo 5.00 UTC talviaikaan tai 4.00 UTC kesäaikaan) perjantaihin (alkaen klo 5.00 UTC talviaikaan tai 4.00 UTC kesäaikaan) lukuun ottamatta itsenäisyyspäivää, vapunpäivää, jouluaattoa, juhannusaattoa ja muuta arkipäiväksi sattuvaa pyhäpäivää.

**Asiakassalkku** on vähittäismyyjän salkku, joka koostuu niistä jakeluverkon loppukäyttäjien käyttöpaikoista, joihin ko. vähittäismyyjällä on voimassa oleva myyntisopimus.

**Biokaasun syöttöpiste** on kaasujärjestelmän fyysinen piste, jossa verkkoon syötettävän jalostetun biokaasun mittausjärjestelmä sijaitsee.

**Biokaasun verkkoonsyöttäjä** on markkinaosapuoli, joka syöttää jalostettua biokaasua verkkoon ja solmii sopimuksen shipperin kanssa biokaasun syöttämiseksi Suomen kaasujärjestelmään.

**Biokaasun virtuaalinen syöttöpiste** on virtuaalinen syöttöpiste, johon kuuluvat kaikki biokaasun syöttöpisteet riippumatta siitä, mihin verkkoon ne ovat liittyneet. Shipper käyttää biokaasun virtuaalista syöttöpistettä kapasiteetin varaamiseen biokaasun syöttöpisteille.

**Biokaasusalkku** sisältää kaikki siirto- ja jakeluverkon jalostetun biokaasun syöttöpisteet, joihin biokaasun verkkoonsyöttäjä toimittaa jalostettua biokaasua, ja johon biokaasun verkkoonsyöttäjän on solmittava shipperin kanssa sopimus siirtoverkossa tapahtuvaa siirtoa varten.

**Ei-päivittäin luettava käyttöpaikka** on käyttöpaikka, jonka määränjako osapuolten välillä suoritetaan ei-päivittäin luettavan kulutuksen sääntöjen mukaisesti. Ei-päivittäin luettava käyttöpaikka voi olla harvemmin kuin päivittäin luettava käyttöpaikka tai käyttöpaikka, jota ei mitata lainkaan.

**Ennustettu tasepoikkeama** on järjestelmävastaavan siirtoverkonhaltijan ennuste kaikkien shippereiden tasepositioista kaasutoimituspäivän lopussa perustuen hyväksyttyihin nominaatioihin syöttöpisteissä, ennustettuun biokaasun verkkoon syöttöön ja ennustettuun kulutukseen siirtoverkon käyttöpaikoissa, järjestelmävastaavan siirtoverkonhaltijan ennusteeseen ottovyöhykkeen kulutuksesta pois lukien siirtoverkon loppukäyttäjät ja plus/miinus määrä, jonka järjestelmävastaava siirtoverkonhaltija on ostanut/myynyt Kaasupörssissä ko. kaasutoimituspäivänä.

**Ensimmäinen korjaus** on korjaus, joka tehdään toimituskuukautta seuraavana kolmantena kuukautena ja perustuu lopullisen taseselvityksen jälkeen korjattuihin mittaustietoihin.

**GLN** (Global Location Number) on osapuolitunnus, joka jokaisella osapuolella on oltava, jotta tämä voidaan tunnistaa tiedonvaihdossa.

**Hankinnan tekevä osapuoli** on shipper tai trader, joka hankkii maakaasua luovutuksen tekevältä osapuolelta.

**Hyväksytty nominaatio** on nominaatio tai renominaatio, jonka järjestelmävastaava siirtoverkonhaltija on joko hyväksynyt sellaisenaan tai pienennettynä.

**Hälytystila** viittaa toimitushäiriöön tai poikkeuksellisen korkeaan kaasunkulutukseen, joka huomattavasti heikentää toimitustilannetta, mutta markkina pystyy silti hallitsemaan keskeytymisen tai kysynnän turvautumatta ei-markkinaperusteisiin toimenpiteisiin.

**Hätätila** viittaa tilanteeseen, jossa on poikkeuksellisen korkea kaasun kysyntä, merkittävä toimitushäiriö tai muu merkittävä toimitustilanteen heikentyminen. Hätätilassa kaikki asiaankuuluvat markkinatoimenpiteet on toteutettu, mutta kaasuntoimitus on riittämätön kattamaan jäljellä olevan kaasunkysynnän siten että ei-markkinapohjaisia menetelmiä täytyy käyttää sen varmistamiseksi, että erityisesti suojattavien käyttöpaikkojen toimitukset pystytään varmistamaan.

**Jakeluverkko** on paikallinen tai alueellinen maakaasuputkisto, jonka kautta maakaasua kuljetetaan vähennetyllä paineella, mukaan lukien maakaasun paikalliseen jakeluun pääasiallisesti käytettävät korkeapaineputkistojen osat.

**Jakeluverkonhaltija** on elinkeinonharjoittaja, joka harjoittaa jakelutoimintaa ja on vastuussa jakeluverkon käytöstä, ylläpidosta ja kehittämisestä toiminta-alueellaan, sen yhteyksistä muihin verkkoihin sekä sen varmistamisesta, että verkko pystyy täyttämään kohtuulliset kaasun jakeluvaatimukset pitkällä aikavälillä.

**Järjestelmävastaava siirtoverkonhaltija** on Energiaviraston järjestelmävastaavaksi siirtoverkonhaltijaksi määräämä siirtoverkonhaltija.

**Jäännöskulutuksen asiakassalkku** on toimitusvelvollisen vähittäismyyjän asiakassalkku, joka koostuu tietyn jakeluverkon loppukäyttäjien ei-päivittäin luettavista käyttöpaikoista, joihin ko. vähittäismyyjällä on voimassa oleva myyntisopimus, sekä jakeluverkon häviöistä.

**Kaasudatahub** on Suomen kaasujärjestelmän vähittäismarkkinoilla käytettävä keskitetyn tiedonvaihdon IT-järjestelmä.

**Kaasukuukausi** on ajanjakso, joka alkaa kalenterikuukauden ensimmäisen kaasutoimituspäivän alussa ja päättyy seuraavan kalenterikuukauden ensimmäisen kaasutoimituspäivän alkamiseen.

**Kaasunmittausjärjestelmä** tarkoittaa kaasun mittauslaitteistoa, joka sisältää määrämittauksen ja tarvittaessa laadun analysoinnin sekä mittaustietojen tallentamisen vähintään siihen saakka, kunnes mittaustiedot luetaan joko etäluennalla tai manuaalisesti.

**Kaasun mittaussuositukset** ovat markkinaosapuolien keskenään sopimat suositukset mittaustietojen keräämiselle, käsittelemiselle ja välittämiselle. Suosituksissa huomioidaan lainsäädännön ja järjestelmävastaavan siirtoverkonhaltijan asettamat vaatimukset.

**Kaasutoimituspäivä** on ajanjakso alkaen klo 5.00 UTC (talviaikaan) tai klo 4.00 UTC (kesäaikaan) ja päättyen seuraavana vuorokautena klo 5.00 UTC (talviaikaan) tai klo 4.00 UTC (kesäaikaan).

**Kaasupörssi** on markkinapaikka, jossa maakaasun omistus siirtyy yhdeltä shipperiltä tai traderilta toiselle Kaasupörssin välittämien kauppojen välityksellä.

**Kapasiteetin hankinnan tekevä shipper** on shipper, joka vastaanottaa luovutuksen tekevän shipperin varaaman kapasiteetin oikeuksia luovutuksen tekevältä shipperiltä.

**Kapasiteetin luovutuksen tekevä shipper** on shipper, joka siirtää varaamansa kapasiteetin oikeuksia hankinnan tekevälle shipperille.

**Kapasiteetti** on siirtokapasiteetti muodossa kWh/tunti sisään ja ulos siirtoverkosta ja joka voidaan varata järjestelmävastaavalta siirtoverkonhaltijalta.

**Kapasiteettijakso** on mikä tahansa ajanjakso, jolle kapasiteettia tarjotaan.

**Kapasiteettimaksu** on maksu, joka shipperin on maksettava järjestelmävastaavalle siirtoverkonhaltijalle kapasiteetista syöttöpisteessä, ottovyöhykkeellä, ottopisteissä ja biokaasun virtuaalisessa syöttöpisteessä.

**Kapasiteettioikeuksien manuaalinen siirtomenettely** on manuaalinen menettely, jossa kapasiteettioikeuksien siirtopyynnöt lähetetään järjestelmävastaavalle siirtoverkonhaltijalle sähköpostitse.

**Kapasiteettioikeuksien** **online-siirtomenettely** on online-menettely, jossa kapasiteettioikeuksien siirtopyynnöt lähetetään järjestelmävastaavalle siirtoverkonhaltijalle käyttäen järjestelmävastaavan siirtoverkonhaltijan portaalia.

**Kapasiteettioikeuksien siirtopyyntö** on aloitteen tekevän shipperin pyyntö siirtää kapasiteettioikeuksia.

**Kapasiteettisopimus** on järjestelmävastaavan siirtoverkonhaltijan ja shipperin välinen sopimus, jossa on sovittu shipperin kapasiteetin hankinnasta.

**Kapasiteettivarauspyyntö** on shipperin asettama tilaus kapasiteetista.

**Kaupankäynti-ilmoitus** on shipperin tai traderin virtuaaliseen kauppapaikkaan antama ilmoitus kaasumäärästä muodossa kWh/d, joka siirtyy luovutuksen tekevältä osapuolelta hankinnan tekevälle osapuolelle kaasutoimituspäivänä D.

**Kuluttaja**lla tarkoitetaan kuluttajansuojalain (38/1978) 1 luvun 4 §:ssä määriteltyä kuluttajaa.

**Käyttöpaikka** on tosiasiallinen piste, johon maakaasua toimitetaan loppukäyttäjälle maakaasujärjestelmässä.

**Käyttöpaikkarekisteri** on kaasudatahubissa ylläpidettävä rekisteri, jossa säilytetään tietoja jakeluverkkojen käyttöpaikoista ja jakeluverkkojen biokaasun syöttöpisteistä.

**Loppukäyttäjä** on siirto- tai jakeluverkkoon liittynyt osapuoli, joka ostaa kaasua omaan käyttöönsä.

**Luovutuksen tekevä osapuoli** on shipper tai trader, joka luovuttaa maakaasua hankinnan tekevälle osapuolelle.

**Markkinaosapuoli**a ovat shipperit, traderit, vähittäismyyjät, siirtoverkon loppukäyttäjät ja biokaasun verkkoonsyöttäjät.

**Markkinaosapuolirekisteri** on rekisteri, johon kaikkien shipperien, traderien, vähittäismyyjien, siirtoverkon loppukäyttäjien, biokaasun verkkoonsyöttäjien, jakeluverkonhaltijoiden ja siirtoverkonhaltijoiden on rekisteröidyttävä.

**Määränjako** on kaasumäärä, joka on jaettu shipperille hyväksyttyyn nominaatioon, shipperille tai traderille hyväksyttyyn kaupankäynti-ilmoitukseen tai shipperille käyttöpaikan tai biokaasun syöttöpisteen mittaustietoihin perustuen.

**Määränjakomenettely**ksikutsutaan siirto- ja jakeluverkkoja koskevaa menettelyä, jossa kaasumäärät jaetaan shippereille.

**Nominaatio** on shipperin järjestelmävastaavalle siirtoverkonhaltijalle antama ilmoitus suunnittelemastaan maakaasumäärästä, jonka shipper aikoo syöttää tai ottaa kaasujärjestelmästä tietyssä fyysisessä tai virtuaalisessa pisteessä.

**Ottopiste** on fyysinen piste, jossa maakaasun siirtäminen siirtoverkossa päättyy ja jossa järjestelmävastaava siirtoverkonhaltija kapasiteettisopimuksen mukaisesti luovuttaa maakaasun shipperille.

**Ottovyöhyke** käsittää Suomen kaasujärjestelmään liittyneet loppukäyttäjät.

**Poikkeustilanne** tarkoittaa tilannetta, jossa järjestelmävastaava siirtoverkonhaltija perustellusta syystä voi käyttää näissä Kaasunsiirron säännöissä määriteltyjä poikkeus- tai hätätilamenettelyjä. Tällainen perusteltu syy voi olla esimerkiksi lyhytkestoinen häiriö tietojärjestelmien toiminnassa johtaen kapasiteetinvarauspyyntöjen pidennettyyn käsittelyaikaan, havaittu suurehko mittausvirhe, jonka vuoksi suoritetaan poikkeuskorjaus tai hätätila.

**Portaali** on järjestelmävastaavan siirtoverkonhaltijan internet-pohjainen käyttöliittymä järjestelmävastaavan siirtoverkonhaltijan sähköisille palveluille, jotka edellyttävät käyttäjältä kirjautumista ja pääsyoikeussopimuksen solmimista järjestelmävastaavan siirtoverkonhaltijan kanssa.

**Puitesopimukset** tarkoittavat shipperin, traderin, siirtoverkon loppukäyttäjän, biokaasun verkkoonsyöttäjän ja vähittäismyyjän puitesopimuksia, joilla osapuolet sitoutuvat noudattamaan näitä koskevia markkinasääntöjä ja muita järjestelmävastaavan siirtoverkonhaltijan ko. markkinaosapuolta koskevia ehtoja.

**Päivittäin luettava käyttöpaikka** on käyttöpaikka, jonka kulutus selvitetään osapuolten välillä päivittäin luettavan mitatun kulutuksen sääntöjen perusteella.

**Rajapiste** on fyysinen piste, jossa maakaasun siirto siirtoverkon läpi päättyy poistoventtiilissä/laipassa, joka sijaitsee siirtoverkon mittaus- ja säätöaseman jälkeen, ja jossa kaasuputkilinjan haltija vaihtuu järjestelmävastaavasta siirtoverkonhaltijasta jakeluverkonhaltijaan.

**Renominaatio** on ilmoitus, jolla shipper voi muuttaa aiemmin voimassa olleita hyväksyttyjä nominaatioitaan koko kaasutoimituspäiväksi tai kaasutoimituspäivän jäljellä oleviksi tunneiksi.

**Shipper** on elinkeinonharjoittaja, joka on rekisteröitynyt markkinaosapuolirekisteriin ja jolle verkonhaltija siirtää kaasumääriä siirto- ja jakeluverkoissa kapasiteettisopimusten ja Kaasunsiirron sääntöjen mukaisesti. Shipper voi toimia taseryhmän tasevastaavana, jos solmii tasehallintasopimuksen järjestelmävastaavan siirtoverkonhaltijan kanssa, tai shipperin on oltava jäsenenä toisen tasevastaavan shipperin tai traderin taseryhmässä. Shipper voi myös toimia vähittäismyyjänä, biokaasun verkkoonsyöttäjänä, siirtoverkon tai jakeluverkon loppukäyttäjänä ja/tai traderina.

**Siirtoverkon loppukäyttäjä** on elinkeinonharjoittaja, joka kuluttaa ja toimittaa maakaasua siirtoverkkoon liitetyissä käyttöpaikoissa. Siirtoverkon loppukäyttäjä voi myös toimia shipperinä, traderina, biokaasun verkkoonsyöttäjänä, vähittäismyyjänä ja/tai jakeluverkon loppukäyttäjänä.

**Suomen kaasujärjestelmän** muodostavat siirtoverkko, yhdysputket vierekkäisiin maakaasujärjestelmiin sekä siirtoverkkoon liitetyt jakeluverkot Suomessa.

**Syöttöpiste** on fyysinen piste, jossa shipper syöttää maakaasua siirtoverkkoon vierekkäisestä maakaasujärjestelmästä tai biokaasua siirto- tai jakeluverkkoon ja josta siirto Suomen maakaasujärjestelmässä alkaa.

**Taseryhmä** on joukko syöttö- ja ottopisteitä, jotka on yhdistetty samaan tasehallintasalkkuun syöttöjen ja ottojen netottamiseksi ja kaupankäynnin selvittämiseksi.

**Taseryhmätunnus** on yksilöity tunnus, jonka järjestelmävastaava siirtoverkonhaltija antaa tasevastaavalle shipperille tai traderille taseryhmää varten.

**Tasevastaava shipper tai trader** on taseryhmää hallinnoiva shipper tai trader, joka on solminut tasehallintasopimuksen järjestelmävastaavan siirtoverkonhaltijan kanssa.

**Toimitusvelvollinen vähittäismyyjä** on Maakaasumarkkinalain 44 pykälässä tarkoitettu vähittäismyyjä, jolla on huomattava markkinavoima jakeluverkonhaltijan toiminta-alueella.

**Toinen korjaus** on korjaus, joka tehdään joka huhtikuussa edeltävän kalenterivuoden kaikille 12 toimituskuukaudelle ja joka perustuu ensimmäisen korjauksen jälkeen toimitettuihin viimeisimpiin korjattuihin mittaustietoihin.

**Trader** on markkinaosapuoli, joka harjoittaa tukkukaupankäyntiä kaasusta, mutta ei solmi kapasiteettisopimuksia siirtoverkonhaltijan kanssa. Shipperinä toimivalla osapuolella on automaattisesti oikeus toimia samalla traderina. Siirtoverkon loppukäyttäjänä, vähittäismyyjänä tai jakeluverkon loppukäyttäjänä toimiva osapuoli voi toimia myös traderina, jos täyttää traderina toimimisen vaatimukset (ks. kohta 3.1).

**Validoidut mittaustiedot** ovat kulutustietoja, joiden oikeellisuus on varmistettu verkonhaltijan toimesta määränjakoavarten.

**Varausmenettely** on menettely, jossa kapasiteettivarauspyynnöt lähetetään järjestelmävastaavalle siirtoverkonhaltijalle ja jossa kapasiteettisopimukset solmitaan portaalissa.

**Vastapuoli** voi olla asiayhteydestä riippuen joko 1) vierekkäisen järjestelmän shipper, joka luovuttaa shipperille tai hankkii shipperiltä maakaasua yhteenliitäntäpisteessä, tai 2) toinen shipper tai trader, joka on shipperin tai traderin kaupankäynnin vastapuoli virtuaalisessa kauppapaikassa.

**Virtuaalinen kauppapaikka** on järjestelmävastaavan siirtoverkonhaltijan ylläpitämä kauppapaikka, jossa kaasun omistajanvaihto shipperien ja/tai traderien välillä voidaan toteuttaa.

**Vähittäismyyjä** on elinkeinonharjoittaja, joka toimittaa maakaasua jakeluverkonhaltijan jakeluverkon kautta välittömästi loppukäyttäjille.

**Yhteysosapuoli** on kuka tahansa shipperin valtuuttama osapuoli solmimaan kapasiteettisopimuksia ja kapasiteettioikeuksien siirtoja shipperin puolesta.

## Yksikön ja monikon käyttö

Ellei asiayhteydessä ole muuta mainittu, Kaasunsiirron säännöissä määritellyillä termeillä on kohdassa 2.1 määritelty merkitys sekä yksikkö- että monikkomuodoissa.

## Viittaukset sääntökohtiin

Kaikki viittaukset sääntökohtiin, ellei muuta ole mainittu, ovat viitteitä kohtiin Kaasunsiirron säännöissä.

# Markkinaosapuolena toimimisen ehdot

## Vaatimukset

Suomen kaasujärjestelmässä toimiakseen shipperien, traderien, vähittäismyyjien, siirtoverkon loppukäyttäjien ja biokaasun verkkoonsyöttäjien on täytettävä seuraavat ehdot:

|  |  |  |  |  |  |  |  |
| --- | --- | --- | --- | --- | --- | --- | --- |
|   |  Puitesopimuksen solmiminen |  Luottokelpoisuuden hyväksyntä |  Rekisteröinti  markkinaosapuolirekisteriin |  Pääsyoikeudet  järjestelmävastaavan  siirtoverkonhaltijan portaaliin |  IT-järjestelmät testattu ja  hyväksytty tiedonvaihtoon |  Tasehallintasopimus järjestelmävastaavan siirtoverkonhaltijan kanssa |  Sopimus taseryhmän jäsenyydestä tasevastaavan shipperin tai traderin kanssa |
| Tasevastaava shipper | x | x | x | x | x | x |  |
| Tasevastaava trader | x | x | x | x | x | x |  |
| Shipper | x | x | x | x | x |  | x |
| Trader | x | x | x | x | x |  | x |
| Biokaasun verkkoonsyöttäjä | x | x | x | x | x |  |  |
| Vähittäismyyjä | x |  | x | x | x |  |  |
| Siirtoverkon loppukäyttäjä | x |  | x | x | x |  |  |

# Markkinaosapuolirekisteri

## Yleistä

Järjestelmävastaava siirtoverkonhaltija hallinnoi ja ylläpitää markkinaosapuolirekisteriä portaalissaan. Kaikkien markkinaosapuolien on rekisteröidyttävä markkinaosapuolirekisteriin toimiakseen Suomen kaasujärjestelmässä.

Kaikki tiedonvaihto markkinaosapuolirekisteriin on tehtävä portaalissa. Vain jos portaali ei ole käytettävissä, yhteydenotot on lähetettävä sähköpostitse järjestelmävastaavan siirtoverkonhaltijan ilmoittamaan sähköpostiosoitteeseen.

## Perustiedot

Markkinaosapuolirekisteri sisältää perustiedot jokaisesta markkinaosapuolesta. Perustiedot järjestelmävastaavasta siirtoverkonhaltijasta ja jakeluverkonhaltijoista ovat saatavilla kaikille osapuolille.

Uuden osapuolen, joka pyytää markkinaosapuoleksi rekisteröitymistä, on lähetettävä perustietonsa järjestelmävastaavalle siirtoverkonhaltijalle tämän verkkosivulla saatavilla olevaa lomaketta käyttäen.

Kun shipper, trader, biokaasun verkkoonsyöttäjä, vähittäismyyjä tai siirtoverkon loppukäyttäjä lähettää perustietonsa markkinaosapuolirekisteriin ensimmäistä kertaa, tiedot on lähetettävä viimeistään 13 arkipäivää ennen ensimmäistä kaasutoimituspäivää, jona perustiedot astuvat voimaan. Uusien perustietojen rekisteröintipyynnöt, joita ei ole vastaanotettu edellä mainittuun määräaikaan mennessä, käsitellään niin nopeasti kuin mahdollista.

Kaikilla rekisteröidyillä markkinaosapuolilla on velvollisuus ylläpitää perustietonsa ajantasaisina. Päivitykset perustietoihin on tehtävä portaalissa viimeistään kolme kaasutoimituspäivää ennen kuin ne astuvat voimaan.

## Tilatiedot

### Asiakassalkkujen, jäännöskulutuksen asiakassalkkujen, biokaasusalkkujen ja siirtoverkon loppukäyttäjien tilatiedot

Vähittäismyyjän asiakassalkulla voi olla jokin seuraavista tilatiedoista markkinaosapuolirekisterissä:

1. varattu – kun vähittäismyyjä on solminut vähittäismyyjän puitesopimuksen, asiakassalkku rekisteröidään markkinaosapuolirekisteriin ja liitetään vähittäismyyjään edellyttäen, että asiakassalkkuun ei ole liitetty käyttöpaikkoja tai tietoja toimitussuhteista muihin markkinaosapuoliin;
2. hyväksytty – kun asiakassalkku täyttää seuraavat vaatimukset: tiedot toimitussuhteesta vähintään yhteen shipperiin on rekisteröity ja vähittäismyyjän IT-järjestelmä on hyväksytty tiedonvaihtoa varten; tai
3. aktiivinen – kun vähittäismyyjä on liittänyt vähintään yhden käyttöpaikan asiakassalkkuun ja on tiedottanut järjestelmävastaavaa siirtoverkonhaltijaa päivämäärästä, jolloin asiakassalkusta tulee aktiivinen (ensimmäinen kaasutoimituspäivä, jolloin käyttöpaikoille toimitetaan kaasua).

Toimitusvelvollisen vähittäismyyjän jäännöskulutuksen asiakassalkulla voi olla jokin seuraavista tilatiedoista markkinaosapuolirekisterissä:

1. varattu – järjestelmävastaava siirtoverkonhaltija ylläpitää tietoja kunkin jakeluverkon toimitusvelvollisesta vähittäismyyjästä. Kun jakeluverkon toimitusvelvollinen vähittäismyyjä on solminut vähittäismyyjän puitesopimuksen, markkinaosapuolirekisteriin rekisteröidään ko. jakeluverkon jäännöskulutuksen asiakassalkku.;
2. hyväksytty – kun jäännöskulutuksen asiakassalkku täyttää seuraavat vaatimukset: tiedot toimitussuhteesta shipperiin on rekisteröity ja toimitusvelvollisen vähittäismyyjän IT-järjestelmä on hyväksytty tiedonvaihtoa varten; tai
3. aktiivinen – kun toimitusvelvollinen vähittäismyyjä on tiedottanut järjestelmävastaavaa siirtoverkonhaltijaa päivämäärästä, jolloin jäännöskulutuksen asiakassalkusta tulee aktiivinen (ensimmäinen kaasutoimituspäivä, jolloin käyttöpaikoille toimitetaan kaasua). Toimitusvelvollisen vähittäismyyjän on liitettävä kaikki jakeluverkon ei-päivittäin luettavat käyttöpaikat ko. jäännöskulutuksen asiakassalkkuun.

Siirtoverkon loppukäyttäjän käyttöpaikalla voi olla jokin seuraavista tilatiedoista markkinaosapuolirekisterissä:

1. varattu – kun siirtoverkon loppukäyttäjä on solminut käyttöpaikkaansa liittymissopimuksen;
2. hyväksytty – kun tieto toimitussuhteesta on rekisteröity siirtoverkon loppukäyttäjän käyttöpaikan ja shipperin välillä; tai
3. aktiivinen – kun siirtoverkon loppukäyttäjä on ilmoittanut järjestelmävastaavalle siirtoverkonhaltijalle, että siirtoverkon loppukäyttäjän käyttöpaikasta tulee aktiivinen (ensimmäinen kaasutoimituspäivä, jolloin käyttöpaikalle toimitetaan kaasua).

Biokaasun verkkoonsyöttäjällä voi olla yksi biokaasusalkku, joka sisältää biokaasun verkkoonsyöttäjän siirto- ja jakeluverkkoihin liitetyt biokaasun syöttöpisteet. Biokaasun verkkoonsyöttäjän biokaasusalkulla voi olla jokin seuraavista tilatiedoista markkinaosapuolirekisterissä:

1. varattu - kun biokaasusalkku on luotu markkinaosapuolirekisteriin sen jälkeen, kun biokaasun verkkoonsyöttäjä on solminut puitesopimuksen järjestelmävastaavan siirtoverkonhaltijan kanssa ja biokaasusalkkuun ei ole vielä rekisteröitynä toimitussuhteita ja biokaasun syöttöpisteitä;
2. hyväksytty - kun tieto markkinaosapuolten välisestä toimitussuhteesta on rekisteröity biokaasun verkkoonsyöttäjän ja shipperin välillä; tai
3. aktiivinen - kun biokaasun verkkoonsyöttäjä on ilmoittanut verkonhaltijalleen päivämäärän, josta alkaen biokaasusalkku on aktiivinen, ja biokaasusalkkuun on liitettynä vähintään yksi biokaasun syöttöpiste. Biokaasun verkkoonsyöttäjä ilmoittaa järjestelmävastaavalle siirtoverkonhaltijalle päivämäärän, josta alkaen biokaasusalkku on aktiivinen (ensimmäinen kaasutoimituspäivä, jolloin biokaasun syöttöpisteistä syötetään biokaasua verkkoon).

## Ilmoitus markkinaosapuolten välisistä toimitussuhteista

### Yleistä

Markkinaosapuolten välisiä toimitussuhteita voi perustaa seuraavasti:

1. Shipper ja vähittäismyyjän asiakassalkku,
2. Shipper ja toimitusvelvollisen vähittäismyyjän jäännöskulutuksen asiakassalkku,
3. Shipper ja siirtoverkon loppukäyttäjän käyttöpaikka ja
4. Shipper ja biokaasun verkkoonsyöttäjän biokaasusalkku.

Shipper voi toimia shipperinä vähittäismyyjän asiakassalkkuun, toimitusvelvollisen vähittäismyyjän jäännöskulutuksen asiakassalkkuun, siirtoverkon loppukäyttäjän käyttöpaikkaan tai biokaasun verkkoonsyöttäjän biokaasusalkulle vasta sitten, kun tiedot toimitussuhteesta on rekisteröity markkinaosapuolirekisteriin. Toimitussuhteen perustamisen ehtona on, että järjestelmävastaava siirtoverkonhaltija on vastaanottanut ilmoituksen toimitussuhteesta sekä shipperiltä että toimitussuhteen toiselta osapuolelta (vähittäismyyjä, toimitusvelvollinen vähittäismyyjä, siirtoverkon loppukäyttäjä tai biokaasun verkkoonsyöttäjä). Järjestelmävastaava siirtoverkonhaltija tallentaa vastaanottamansa ja hyväksymänsä tiedot toimitussuhteista siihen taseryhmään, jossa shipper on tasevastaavana tai taseryhmän jäsenenä.

Vähittäismyyjä, toimitusvelvollinen vähittäismyyjä, siirtoverkon loppukäyttäjä ja biokaasun verkkoonsyöttäjä voivat toimia myös shippereinä itselleen, jos täyttää shipperinä toimimisen vaatimukset (ks. kohta 3.1).

Vähittäismyyjä ilmoittaa uuden myyntisopimuksen aloittamisen (ks. Kaasunjakelun säännöt) yhteydessä jakeluverkonhaltijalle käyttöpaikan shipperin, joka vastaa kaasun toimittamisesta kyseiseen jakeluverkon käyttöpaikkaan tapahtuvaa vähittäismyyjän toimitusta varten. Jakeluverkonhaltija päivittää uuden myyntisopimuksen aloittamisen yhteydessä kaasudatahubiin tiedot käyttöpaikan vähittäismyyjästä ja shipperistä. Vähittäismyyjä voi ilmoittaa käyttöpaikan shipperiksi ainoastaan sellaisen shipperin, jolla on markkinaosapuolirekisterissä rekisteröitynä toimitussuhde ko. vähittäismyyjän asiakassalkkuun. Jos vähittäismyyjä haluaa vaihtaa asiakassalkkuun kuuluvan käyttöpaikan shipperiä, vähittäismyyjän on pyydettävä jakeluverkonhaltijaa päivittämään käyttöpaikan shippertiedot kaasudatahubiin viimeistään kolme kaasutoimituspäivää ennen ensimmäistä kaasutoimituspäivää, jona käyttöpaikan shippertiedot tulevat voimaan.

Toimitusvelvollisen vähittäismyyjän jäännöskulutuksen asiakassalkulle voi olla vain yksi shipper. Toimitusvelvollinen vähittäismyyjä ilmoittaa jakeluverkonhaltijalle tiedot jäännöskulutuksen asiakassalkun shipperistä. Toimitusvelvollinen vähittäismyyjä voi myös toimia jäännöskulutuksen asiakassalkun shipperinä itse, jos täyttää shipperiltä Kaasunsiirron säännöissä vaaditut ehdot.

Biokaasun verkkoonsyöttäjän biokaasusalkun syöttöpisteille voi kullekin olla yksi shipper. Samassa biokaasusalkussa voi siten olla enintään niin monta shipperiä kuin on syöttöpisteitä. Biokaasun verkkoonsyöttäjän on ilmoitettava verkonhaltijalleen, mitkä biokaasusalkkuun kuuluvista syöttöpisteistä kuuluvat millekin shipperille vähintään kolme kaasutoimituspäivää ennen ensimmäistä kaasutoimituspäivää, jona biokaasun syöttöpisteen shippertiedot tulevat voimaan.

### Uudet toimitussuhteet

Shipperin ja tämän uuden toimitusosapuolen on ilmoitettava tiedot uudesta toimitussuhteesta vähintään kolme kaasutoimituspäivää ennen ensimmäistä kaasutoimituspäivää, jolloin toimitussuhteen on oltava voimassa. Uuden toimitusosapuolen ilmoitus uudesta toimitussuhteesta on tehtävä ilmoittamalla uudesta toimitussuhteesta järjestelmävastaavan siirtoverkonhaltijan portaalissa. Shipperin ilmoituksena pidetään uuden toimitussuhteen hyväksymisilmoitusta.

Jos toimitussuhde hyväksytään edellä mainittuun määräaikaan mennessä, tiedot toimitussuhteesta rekisteröidään markkinaosapuolirekisteriin portaalissa. Rekisteröinnin ehtona on, että järjestelmävastaava siirtoverkonhaltija on vastaanottanut hyväksyttävät ilmoitukset molemmilta uuden toimitussuhteen osapuolilta (shipperin hyväksymisilmoitus ja taseryhmä, jos ilmoitus uudesta toimitussuhteesta on tehty sähköisesti portaalissa, tai jos portaali ei ole käytettävissä, vastaavat ilmoitukset kirjallisessa muodossa).

Järjestelmävastaavan siirtoverkonhaltijan on ilmoitettava:

1. shipperille ja vähittäismyyjälle uuden toimitussuhteen rekisteröimisestä vähittäismyyjän asiakassalkkuun;
2. shipperille ja toimitusvelvolliselle vähittäismyyjälle uuden toimitussuhteen rekisteröimisestä toimitusvelvollisen vähittäismyyjän jäännöskulutuksen asiakassalkkuun;
3. shipperille ja siirtoverkon loppukäyttäjälle uuden toimitussuhteen rekisteröimisestä siirtoverkon loppukäyttäjän käyttöpaikalle;
4. shipperille ja biokaasun verkkoonsyöttäjälle uuden toimitussuhteen rekisteröimisestä biokaasun verkkoonsyöttäjän biokaasusalkkuun ja
5. shipperin taseryhmän tasevastaavalle osapuolelle uuden toimitussuhteen rekisteröimisestä taseryhmään siinä tapauksessa, että shipper ei toimi ko. taseryhmän tasevastaavana osapuolena itse.

Jos järjestelmävastaava siirtoverkonhaltija hylkää uuden toimitussuhteen perustamisen tilanteessa, jossa vähittäismyyjä, toimitusvelvollinen vähittäismyyjä, siirtoverkon loppukäyttäjä tai biokaasun verkkoonsyöttäjä luo uuden toimitussuhteen yhtä aikaa edeltävän toimitussuhteen päättymisen kanssa (vähittäismyyjän, toimitusvelvollisen vähittäismyyjän, siirtoverkon loppukäyttäjän tai biokaasun verkkoonsyöttäjän itsensä päättyväksi ilmoittamana) ja kyseessä on ainoa toimitussuhde ko. salkkuun tai käyttöpaikkaan, järjestelmävastaavan siirtoverkonhaltijan on jätettävä edeltävän toimitussuhteen päättyminen huomiotta ja edeltävä toimitussuhde jää voimaan.

Järjestelmävastaava siirtoverkonhaltija voi hylätä uuden toimitussuhteen perustamisen, jos 1) toimitussuhteesta ei ole ilmoitettu näiden sääntöjen mukaisesti, 2) shipper hylkää toimitussuhteen perustamisen tai ei hyväksy toimitussuhdetta määräaikaan mennessä tai 3) toimitussuhteen osapuolella ei ole oikeuksia toimia markkinaosapuolena.

Jos uudesta toimitussuhteesta ei ilmoiteta kuten tässä luvussa edellytetään, järjestelmävastaava siirtoverkonhaltija voi hylätä toimitussuhteen perustamisen. Jos järjestelmävastaava siirtoverkonhaltija hylkää uuden toimitussuhteen perustamisen vähittäismyyjälle, toimitusvelvolliselle vähittäismyyjälle, siirtoverkon loppukäyttäjälle tai biokaasun verkkoonsyöttäjälle ja tämä olisi ensimmäinen toimitussuhde ko. asiakassalkkuun, jäännöskulutuksen asiakassalkkuun, siirtoverkon loppukäyttäjän käyttöpaikalle tai biokaasusalkulle, ko. toimitussuhdetta ei voi perustaa.

### Toimitussuhteen päättyminen

Osapuolten on annettava ilmoitus olemassa olevan toimitussuhteen päättymisestä aikaisintaan 90 kaasutoimituspäivää ja viimeistään kolme kaasutoimituspäivää ennen ensimmäistä kaasutoimituspäivää, jona toimitussuhde ei ole enää voimassa. Ilmoitus tehdään järjestelmävastaavan siirtoverkonhaltijan portaalissa.

#### Shipperin ilmoitus toimitussuhteen päättymisestä

Jos shipper ilmoittaa toimitussuhteen päättymisestä edellä esitettyyn määräaikaan mennessä, järjestelmävastaava siirtoverkonhaltija rekisteröi toimitussuhteen päättyneeksi sen kaasutoimituspäivän alusta, jona toimitussuhteen on määrä päättyä. Järjestelmävastaavan siirtoverkonhaltijan on ilmoitettava toimitussuhteen päättymisestä ko. vähittäismyyjälle, siirtoverkon loppukäyttäjälle ja biokaasun verkkoonsyöttäjälle. Järjestelmävastaava siirtoverkonhaltija ilmoittaa toimitussuhteen päättymisestä myös kaasudatahubiin, jos toimitussuhde päättyy vähittäismyyjän asiakassalkkuun tai biokaasusalkkuun, jossa on jakeluverkkoon liitettyjä biokaasun syöttöpisteitä. Tämän lisäksi järjestelmävastaava siirtoverkonhaltija ilmoittaa toimitussuhteen päättymisestä ko. toimitussuhteen taseryhmän tasevastaavalle, jos shipper ei ole ko. taseryhmän tasevastaava itse.

Jos shipper ei anna ilmoitusta toimitussuhteen päättymisestä kuten edellä on esitetty, järjestelmävastaava siirtoverkonhaltija voi hylätä ilmoituksen, josta seuraa, että olemassa oleva toimitussuhde jatkuu.

#### Vähittäismyyjän tai toimitusvelvollisen vähittäismyyjän ilmoitus toimitussuhteen päättymisestä

Jos vähittäismyyjä tai toimitusvelvollinen vähittäismyyjä antaa ilmoituksen toimitussuhteen päättymisestä järjestelmävastaavalle siirtoverkonhaltijalle yllä esitettyyn määräaikaan mennessä, järjestelmävastaavan siirtoverkonhaltijan on rekisteröitävä toimitussuhteen päättyminen viimeistään klo 16.00 UTC (talviaikaan) tai klo 15.00 UTC (kesäaikaan) sitä kaasutoimituspäivää edeltävänä kaasutoimituspäivänä, jona toimitussuhde päättyy (toimitussuhteen päättyminen astuu kuitenkin voimaan vasta kaasutoimituspäivän alussa). Järjestelmävastaavan siirtoverkonhaltijan on tiedotettava vähittäismyyjää ja shipperiä päättymisen rekisteröinnistä. Järjestelmävastaava siirtoverkonhaltija ilmoittaa toimitussuhteen päättymisestä myös kaasudatahubiin. Tämän lisäksi järjestelmävastaava siirtoverkonhaltija ilmoittaa toimitussuhteen päättymisestä shipperin taseryhmän tasevastaavalle, jos shipper ei toimi taseryhmän tasevastaavana itse.

Jos päättynyt toimitussuhde on ollut ainoa ko. asiakassalkkuun ja järjestelmävastaava siirtoverkonhaltija ei ole saanut ilmoitusta, että uusi shipper alkaa siirtää kaasua vähittäismyyjän asiakassalkkuun tai toimitusvelvollisen vähittäismyyjän jäännöskulutuksen asiakassalkkuun siitä päivämäärästä, jona olemassa oleva shipper lopettaa toimittamasta kaasua asiakassalkkuun tai jäännöskulutuksen asiakassalkkuun, järjestelmävastaavan siirtoverkonhaltijan on annettava vähittäismyyjälle tai toimitusvelvolliselle vähittäismyyjälle kahden kaasutoimituspäivän määräaika uuden toimitussuhteen asianmukaiseksi rekisteröimiseksi vähittäismyyjän asiakassalkkuun tai jäännöskulutuksen asiakassalkkuun.

Kun päättynyt toimitussuhde on ollut ainoa ko. vähittäismyyjän asiakassalkkuun, järjestelmävastaava siirtoverkonhaltija ottaa myös yhteyttä ko. jakeluverkonhaltijaan tai -haltijoihin, että kaikki asiakassalkun tai jäännöskulutuksen asiakassalkun käyttöpaikat saavat edelleen kaasua, vaikka asiakassalkulle ei olisi rekisteröitynä shipperiä ennen kuin annettu määräaika umpeutuu. Järjestelmävastaava siirtoverkonhaltija veloittaa vähittäismyyjältä tasekaasun ja päiväkapasiteetin hinnoilla sellaisen kaasun, joka on toimitettu vähittäismyyjän käyttöpaikkoihin, joilla ei ole rekisteröitynä shipperiä.

#### Siirtoverkon loppukäyttäjä ilmoittaa toimitussuhteen päättymisestä

Jos siirtoverkon loppukäyttäjä antaa ilmoituksen toimitussuhteen päättymisestä yllä esitettyyn määräaikaan mennessä, järjestelmävastaavan siirtoverkonhaltijan on rekisteröitävä toimitussuhteen päätyminen viimeistään klo 16.00 UTC (talviaikaan) tai klo 15.00 UTC (kesäaikaan) sitä kaasutoimituspäivää edeltävänä kaasutoimituspäivänä, jona toimitussuhde päättyy (toimitussuhteen päättyminen astuu kuitenkin voimaan vasta kaasutoimituspäivän alussa). Järjestelmävastaavan siirtoverkonhaltijan on tiedotettava siirtoverkon loppukäyttäjää ja shipperiä muutoksen rekisteröimisestä sekä shipperin taseryhmän tasevastaavaa, jos shipper ei toimi taseryhmän tasevastaavana itse.

Jos toimitussuhde shipperin ja siirtoverkon loppukäyttäjän käyttöpaikan välillä päättyy ilman uuden toimitussuhteen perustamista ko. loppukäyttäjän käyttöpaikkaan, siirtoverkon loppukäyttäjän käyttöpaikan toimitus siirtoverkosta katkaistaan. Järjestelmävastaavan siirtoverkonhaltijan on tällöin otettava yhteyttä ko. siirtoverkon loppukäyttäjään ja ilmoitettava tälle toimituksen katkaisusta.

#### Biokaasun verkkoonsyöttäjän ilmoitus toimitussuhteen päättymisestä

Jos biokaasun verkkoonsyöttäjä antaa ilmoituksen toimitussuhteen päättymisestä edellä esitettyyn määräaikaan mennessä, järjestelmävastaavan siirtoverkonhaltijan on rekisteröitävä toimitussuhteen päättyminen viimeistään klo 16.00 UTC (talviaikaan) tai klo 15.00 UTC (kesäaikaan) sitä kaasutoimituspäivää edeltävänä kaasutoimituspäivänä, jona toimitussuhde päättyy (toimitussuhteen päättyminen astuu kuitenkin voimaan vasta kaasutoimituspäivän alussa). Järjestelmävastaavan siirtoverkonhaltijan on tiedotettava biokaasun verkkonasyöttäjän shipperille muutoksen rekisteröinnistä sekä shipperin taseryhmän tasevastaavaa, jos shipper ei toimi taseryhmän tasevastaavana itse.

Jos päättynyt toimitussuhde on ollut ainoa ko. biokaasusalkkuun ja ja järjestelmävastaava siirtoverkonhaltija ei ole vastaanottanut ilmoitusta siitä, että uusi shipper aloittaa toimituksen biokaasun verkkoonsyöttäjän biokaasusalkusta siitä kaasutoimituspäivästä, jona olemassa oleva shipper lopettaa toimittamasta kaasua biokaasusalkusta, järjestelmävastaavan siirtoverkonhaltijan on annettava biokaasun verkkoonsyöttäjälle kaksi kaasutoimituspäivää aikaa uuden toimitussuhteen asianmukaiseksi rekisteröimiseksi biokaasun verkkoonsyöttäjän biokaasusalkkuun. Tämän jälkeen verkonhaltija/(-t) keskeyttää/(-vät) biokaasun vastaanoton verkkoon kyseisen biokaasusalkun syöttöpisteistä.

# Määränjako

Maakaasun määränjakoa käytetään shipperin maksujen määräytymiseen siirtoverkossa. Määränjaossa kaasumäärät ilmoitetaan energiana muodossa kWh maakaasun ylempään lämpöarvoon perustuen.

## Yhteenliitäntäpisteeseen sovellettava määränjako (Balticconnector)

Shipperille Balticconnectorin yhteenliitäntäpisteeseen hyväksyttyjä nominaatioita syötöstä ja otosta käytetään maakaasun määränjakona jokaisena tuntina.

Järjestelmävastaava siirtoverkonhaltija ilmoittaa kaasupäivän alustavan määränjaon tulokset kaasutoimituspäivää seuraavan kaasutoimituspäivän (D+1) lopussa klo 5.00 UTC (talviaikaan) ja klo 4.00 UTC (kesäaikaan) mennessä sillä edellytyksellä, että järjestelmävastaava siirtoverkonhaltija on vastaanottanut tarvittavat täsmäytetyt tiedot vierekkäisen järjestelmän siirtoverkonhaltijalta.

## Muuhun valtakunnalliseen rajapisteeseen sovellettava määränjako (Imatra)

Shipperille Imatran valtakunnalliseen rajapisteeseen hyväksyttyjä nominaatioita käytetään maakaasun määränjakona jokaisena tuntina.

Järjestelmävastaava siirtoverkonhaltija ilmoittaa kaasupäivän alustavan määränjaon tulokset kaasutoimituspäivää seuraavan kaasutoimituspäivän (D+1) lopussa klo 5.00 UTC (talviaikaan) ja klo 4.00 UTC (kesäaikaan) mennessä.

## Kaasun omistajanvaihdosten määränjako

Järjestelmävastaava siirtoverkonhaltija suorittaa määränjaon virtuaalisessa kauppapaikassa sekä luovutuksen tekevälle että hankinnan tekevälle shipperille siten kuin Virtuaalisen kauppapaikan säännöissä on esitetty.

Järjestelmävastaava siirtoverkonhaltija suorittaa määränjaon Kaasupörssissä tehdyistä kaupoista siten kuin Kaasupörssin kaupankäynti-ilmoitussäännöissä on esitetty.

## Päivittäin luettavien käyttöpaikkojen alustava määränjako ottovyöhykkeellä

Jokaisella päivittäin luettavalla käyttöpaikalla voi olla yksi shipper. Shipperin määränjako perustuu shipperille kuuluvien loppukäyttäjien käyttöpaikkojen sekä biokaasun syöttöpisteiden tunti- tai päiväkohtaisesti mitattuihin kaasumääriin tai verkonhaltijoiden toimittamiin arvioihin silloin, jos mittaustieto ei ole käytettävissä. Määränjako ilmoitetaan shipperille siirtoverkon loppukäyttäjien käyttöpaikoittain, biokaasun syöttöpisteittäin ja vähittäismyyjittäin per jakeluverkko.

Järjestelmävastaava siirtoverkonhaltija ilmoittaa jokaisen kaasutoimituspäivän D+1 lopussa klo 5.00 UTC (talviaikaan) ja klo 4.00 UTC (kesäaikaan) mennessä kullekin shipperille ko. osapuolen alustavan määränjaon tulokset edeltävältä kaasutoimituspäivältä D edellyttäen, että tarvittavat mittaustiedot tai arviot on saatu ajoissa. Jos shipper havaitsee määränjaossa virheitä, tämän on välittömästi ilmoitettava niistä järjestelmävastaavalle siirtoverkonhaltijalle.

## Ei-päivittäin luettavien käyttöpaikkojen alustava määränjako ottovyöhykkeellä

Jakeluverkon ei-päivittäin luettavat käyttöpaikat ja jakeluverkon häviöt muodostavat jäännöskulutuksen asiakassalkun, josta vastaa ko. jakeluverkon toimitusvelvollinen vähittäismyyjä. Jakeluverkon jäännöskulutuksen asiakassalkulla voi olla yksi shipper.

Jakeluverkon jäännöskulutus määritetään kaasutoimituspäivälle seuraavasti:

* Jakeluverkon rajapisteen kautta syötetystä mitatusta kaasumäärästä ja jakeluverkkoon syötetystä mitatusta biokaasumäärästä vähennetään yhteenlaskettu päivittäin luettavien käyttöpaikkojen mitattu kaasumäärä.

Järjestelmävastaava siirtoverkonhaltija ilmoittaa jokaisen kaasutoimituspäivän D+1 loppuun klo 5.00 UTC (talviaikaan) ja klo 4.00 UTC (kesäaikaan) mennessä kullekin shipperille ko. osapuolen toimitusvelvollisten vähittäismyyjien jäännöskulutuksen asiakassalkkujen alustavan määränjaon tulokset edeltävältä kaasutoimituspäivältä D edellyttäen, että tarvittavat mittaustiedot on toimitettu jakeluverkonhaltijoilta kaasudatahubiin. Jos shipper havaitsee määränjaossa poikkeamia, tämän on välittömästi ilmoitettava niistä järjestelmävastaavalle siirtoverkonhaltijalle.

## Alustavan määränjaon päivitykset ottovyöhykkeellä

Järjestelmävastaava siirtoverkonhaltija päivittää ottovyöhykkeen alustavan määränjaon tuloksia siihen saakka, kunnes lopullinen määränjako on suoritettu (ks. kohta 7.4).

# Nominointi- ja kaupankäynti-ilmoitusmenettelyt

Shipperin on nominoitava kaasutoimituspäivänä toimitettavat kaasumäärät Balticconnectorin yhteenliitäntäpisteessä ja Imatran valtakunnallisessa rajapisteessä. Jos nominointia ei em. pisteissä tehdä, shipperin kaasua ei kaasujärjestelmässä siirretä.

Tasevastaavien shipperien ja traderien tai näiden valtuuttamien taseryhmän jäsenenä toimivien shipperien tai traderien on toimitettava kaupankäynti-ilmoitukset kaasutoimituspäivänä tapahtuvista kaasumäärien omistajanvaihdoksista. Kaasupörssissä solmittujen kauppojen kaupankäynti-ilmoituksista vastaa Kaasupörssin kauppojen selvittäjä.

Shipperin ja traderin sähköisten ilmoitusten lisäksi nominaatioita, kaupankäynti-ilmoituksia sekä renominaatioita voi lähettää järjestelmävastaavan siirtoverkonhaltijan portaalin kautta. Portaalin käyttöehdot on esitetty portaalin pääsyoikeussopimuksessa. Shipper ja trader voivat portaalin kautta ilmoittaa yhteysosapuolen, jolla on valtuudet tehdä nominaatioita, renominaatioita ja kaupankäynti-ilmoituksia shipperin tai traderin puolesta. Jos yhteysosapuoli haluaa käyttää sähköisiä ilmoituksia nominaatioiden, renominaatioiden ja kaupankäynti-ilmoitusten lähettämiseen, tämän on täytettävä järjestelmävastaavan siirtoverkonhaltijan asettamat tiedonvaihtoa koskevat vaatimukset.

## Nominointi ennen kaasutoimituspäivää

1. Shippereiden on lähetettävä nominaatiot järjestelmävastaavalle siirtoverkonhaltijalle aikaisintaan kaasutoimituspäivänä D-400 ja viimeistään kaasutoimituspäivänä D-1 klo 13.00 UTC (talviaikaan) tai klo 12.00 UTC (kesäaikaan) mennessä. Lähetettyä nominaatiota voi korjata em. määräajan päättymiseen saakka. Vaikka shipper ei lähettäisi nominaatioita em. määräaikaan mennessä, shipperillä tai tämän valtuuttamalla yhteysosapuolella on mahdollisuus tehdä renominaatioita em. määräajan jälkeen, kuten kohdassa 6.2 on esitetty. Järjestelmävastaavalle siirtoverkonhaltijalle on lähetettävä:
2. Nominaatiot syöttöpisteistä (Balticconnector, Imatra)

Shipperin on ilmoitettava kaasumäärät muodossa kWh/tunti, jotka shipper aikoo syöttää järjestelmään syöttöpisteestä kaikkina kaasutoimituspäivän tunteina sisältäen tiedot shipperin vastapuolen osapuolitunnuksesta. Jos shipperillä on syöttöpisteessä useita vastapuolia, shipper ilmoittaa kaasumäärät, jotka tämä vastaanottaa kultakin vastapuolelta syöttöpisteessä seuraavan kaasutoimituspäivän tunteina.

1. Nominaatiot biokaasun virtuaaliselle syöttöpisteelle

Järjestelmävastaava siirtoverkonhaltija voi vaatia shipperiltä nominaatioita biokaasun virtuaaliselle syöttöpisteelle tai yksittäisille biokaasun syöttöpisteille. Jos nominaatioita biokaasun virtuaaliselle syöttöpisteelle tai yksittäisille biokaasun syöttöpisteille vaaditaan, järjestelmävastaava siirtoverkonhaltija tiedottaa shippereille hyvissä ajoin etukäteen, mistä alkaen nominointivelvollisuus on voimassa ja mitä pisteitä nominointivelvollisuus koskee. Jos nominaatioita vaaditaan, ne annetaan muodossa kWh/tunti jokaiselle kaasutoimituspäivän tunnille.

1. Nominaatiot ottovyöhykkeellä

Järjestelmävastaava siirtoverkonhaltija voi vaatia shipperiltä nominaatioita ottovyöhykkeelle tai yksittäisille ottovyöhykkeen ottopisteille. Jos nominaatioita yksittäisille ottovyöhykkeen ottopisteille vaaditaan, järjestelmävastaava siirtoverkonhaltija tiedottaa shippereille hyvissä ajoin etukäteen, mistä alkaen nominointivelvollisuus on voimassa ja mitä pisteitä nominointivelvollisuus koskee. Jos nominaatioita vaaditaan, ne annetaan muodossa kWh/tunti jokaiselle kaasutoimituspäivän tunnille.

1. Nominaatiot ottopisteille (Balticconnector)

Shipperin on ilmoitettava kaasumäärät muodossa kWh/tunti, jotka shipper luovuttaa ottopisteessä kunakin kaasutoimituspäivän tuntina sekä shipperin vastapuolen osapuolitunnus. Jos shipperillä on ottopisteessä useita vastapuolia, shipper ilmoittaa kaasumäärät, jotka luovutetaan kullekin vastapuolelle kaasutoimituspäivän tunteina.

1. Kaasutoimituspäivänä D-1 klo 15.00 UTC (talviaikaan) ja klo 14.00 UTC (kesäaikaan) mennessä järjestelmävastaava siirtoverkonhaltija vahvistaa shipperille:
	1. onko kaasutoimituspäivää D koskevat nominaatiot hyväksytty,
	2. onko yhtä tai useampaa nominaatioista pienennetty tai hylätty (ks. kohdat 6.5 ja 6.6) ja
	3. onko yhtä tai useampaa nominaatioista pienennetty tai hylätty järjestelmävastaavan siirtoverkonhaltijan tai vierekkäisen järjestelmän järjestelmävastaavan toimesta täsmäytyksen tuloksena (ks. kohta 6.6).

Nominaatiot, jotka on hyväksytty sellaisenaan tai pienennettynä, ovat hyväksyttyjä nominaatioita. Shipperin tai traderin on hyväksyttävä nominaatioiden pienentäminen kohtien 6.5 ja 6.6 mukaisesti.

## Renominointi koko kaasutoimituspäiväksi tai kaasutoimituspäivän jäljellä oleviksi tunneiksi

Shipperin nominaatioita, jotka on tehty kaasutoimituspäivänä D-1 klo 13.00 UTC (talviaikaan) ja klo 12.00 UTC (kesäaikaan) mennessä (ks. kohta 6.1 a), voidaan muuttaa renominaatioilla koko kaasutoimituspäiväksi alkaen kaasutoimituspäivänä D-1 klo 15.00 UTC (talviaikaan) ja klo 14.00 UTC (kesäaikaan) ja kaasutoimituspäivänä D-1 klo 3.00 UTC (talviaikaan) ja klo 2.00 UTC (kesäaikaan) saakka. Tästä määräajasta eteenpäin tehdyt renominaatiot tehdään kaasutoimituspäivän jäljellä oleviksi tunneiksi. Viimeinen mahdollinen renominaatio kaasutoimituspäivän jäljellä oleviksi tunneiksi voidaan antaa kaasutoimituspäivänä D klo 2.00 UTC (talviaikaan) ja klo 1.00 UTC (kesäaikaan) mennessä.

Uusi renominaatiokierros käynnistyy tasatunnein. Järjestelmävastaavan siirtoverkonhaltijan on vahvistettava renominaatio renominaation vastaanottamista seuraavaan kolmanteen tasatuntiin mennessä. Vahvistusilmoituksessa annetaan seuraavat tiedot:

1. onko renominaatiot hyväksytty;
2. onko yhtä tai useampaa renominaatiota pienennetty tai hylätty, ks. kohdat 6.5 ja 6.6;
3. onko shipperin vastapuoli tehnyt uusia renominaatioita vierekkäisessä järjestelmässä (Balticconnector, Imatra);

Renominaatiot, jotka on hyväksytty edellä esitetyllä menettelyllä, muodostavat kaasutoimituspäivän hyväksytyt nominaatiot koko kaasutoimituspäiväksi tai sen jäljellä oleviksi tunneiksi. Hyväksytyt nominaatiot astuvat voimaan renominaation vastaanottamista seuraavana kolmantena tasatuntina. Esim. kaasutoimituspäivänä klo 22.50 UTC vastaanotettu renominaatio astuu siten voimaan klo 1.00 UTC ja klo 23.10 UTC vastaanotettu klo 2.00 UTC.

## Kaupankäynti-ilmoitukset ennen kaasutoimituspäivää ja kaasutoimituspäivän aikana

Shipperien ja traderien kaupankäynti-ilmoitukset kaasutoimituspäivänä D tapahtuvista kahdenvälisistä maakaasumäärien omistajanvaihdoksista on tehtävä aikaisintaan kaasutoimituspäivänä D-400 ja viimeistään kaasutoimituspäivänä D klo 3.30 UTC (talviaikaan) ja klo 2.30 UTC (kesäaikaan) mennessä. Virtuaalinen kauppapaikka vahvistaa vastaanottamansa kaupankäynti-ilmoitukset 30 min kuluessa niiden vastaanottamisesta. Virtuaalinen kauppapaikka vastaanottaa seuraavia tietoja:

1. Luovutuksen tekevä shipper tai trader ja hankinnan tekevä shipper tai trader lähettävät kaupankäynti-ilmoitukset kahdenvälisistä kaupoistaan Virtuaalisen kauppapaikan sääntöjen mukaisesti. Kaupankäynti-ilmoituksissa maakaasumäärät ilmoitetaan muodossa kWh/d.
2. Jos kauppa solmitaan Kaasupörssissä, sekä luovutuksen tekevä että hankinnan tekevä shipper tai trader voivat halutessaan tehdä kaupankäynti-ilmoitukset, kuten on määritelty Kaasupörssin säännöissä. Shippereiden tai tradereiden omat kaupankäynti-ilmoitukset eivät kuitenkaan ole pakollisia. Kaupankäynti-ilmoituksissa kaasumäärät ilmoitetaan muodossa kWh/d.

Vahvistusilmoituksessa annetaan seuraavat tiedot:

1. onko kaupankäynti-ilmoitukset hyväksytty,
2. onko yhtä tai useampaa kaupankäynti-ilmoitusta pienennetty tai hylätty (ks. kohdat 6.4.4 ja 6.6),
3. onko kaupan vastapuoli tehnyt uusia kaupankäynti-ilmoituksia.

Kaupankäynti-ilmoitukset astuvat voimaan heti, kun järjestelmävastaava siirtoverkonhaltija on ne hyväksynyt.

## Nominoinnin, renominoinnin ja kaupankäynti-ilmoitusten ehdot

### Renominointikierrosten ja kaupankäynnin ilmoituskierrosten pidättäminen ja määräaikojen pidentäminen

Poikkeustilanteissa järjestelmävastaava siirtoverkonhaltija voi toimivaltaisen viranomaisen määräyksestä pidättää renominointi- ja kaupankäynti-ilmoitusmahdollisuuden ja pidentää vahvistusilmoituksille asetettuja määräaikoja (ks. kohta 15.1.1).

### Nominoinnin ja renominoinnin vaatimukset

Shipperin on tehtävä vain yksi yhdistetty nominaatio tai renominaatio kaasun siirtomääristä kutakin vastapuolta kohden pisteessä, joissa nominointimenettelyä vaaditaan, riippumatta siitä, onko shipperillä yksi tai useampia kapasiteettisopimuksia ja millaisia kapasiteettisopimukset ovat (kiinteää tai keskeytyvää kapasiteettia).

### Viimeisin määräaikaan mennessä vastaanotettu nominaatio tai renominaatio

Jos shipper muuttaa olemassa olevaa nominaatioita ennen määräajan päättymistä, viimeisin ennen määräajan päättymistä vastaanotettu nominaatio tai renominaatio on voimassa. Tämä periaate on voimassa riippumatta shipperin käyttämästä tiedonvaihtomenetelmästä (sähköposti, sanomaliikenne tai portaali).

### Nominaatioiden ja renominaatioiden sekä kaupankäynti-ilmoitusten hylkääminen

Järjestelmävastaava siirtoverkonhaltija voi hylätä nominaation ja renominaation, jos nämä sisältävät puutteellisia tai virheellisiä tietoja, nominaatio tai renominaatio on saapunut sovellettavan viimeistään ‑määräajan jälkeen tai tietojen lähettäjällä ei ole oikeuksia lähettää nominaatioita tai renominaatioita.

Järjestelmävastaava siirtoverkonhaltija voi hylätä kaupankäynti-ilmoituksen, jos se sisältää puutteellisia tai virheellisiä tietoja, ilmoitus on saapunut ko. ilmoitukseen sovellettavan viimeistään-määräajan jälkeen tai ilmoituksen lähettäjällä ei ole oikeutta lähettää kaupankäynti-ilmoituksia.

## Säännöt nominaatioiden, hyväksyttyjen nominaatioiden ja renominaatioiden pienentämiselle

Jos järjestelmävastaava siirtoverkonhaltija pienentää shipperin nominaatioita, hyväksyttyjä nominaatioita ja renominaatioita, kaikkia kyseessä olevia shipperin nominaatioita, hyväksyttyjä nominaatioita ja renominaatioita pienennetään pro rata ‑periaatteella eli suhteessa ilmoitettuihin määriin. Shipper voi priorisoida yhdistetyssä nominaatiossaan ja renominaatiossaan shippertunnusparit siinä järjestyksessä kuin sen nominaatioita ja renominaatioita tulee pienentää.

### Shipperin kapasiteetin ylittävien nominaatioiden ja renominaatioiden käsittely

Jos nominaatioita vaaditaan, shipperin nominaatiot ja renominaatiot saavat ylittää shipperin yhteenlasketun kapasiteetin (nk. yli-ilmoittaminen). Jos nominaatio tai renominaatio ylittää shipperin yhteenlasketun kapasiteetin, järjestelmävastaava siirtoverkonhaltija käsittelee varatun kapasiteetin ylittävän osan nominaatiosta tai renominaatiosta keskeytyvän kapasiteetin varauspyyntönä.

### Nominaatioiden ja renominaatioiden priorisointi kiinteän ja keskeytyvän kapasiteetin kesken

Siirtoverkonhaltija priorisoi kiinteät kapasiteettisopimukset keskeytyviin nähden.

Jos useat shipperit ovat hankkineet keskeytyvää kapasiteettia ja näiden shipperien yhteenlasketut nominaatiot ylittävät tarjolla olevan kiinteän kapasiteetin, eri shipperien toimittamien nominaatioiden prioriteetti määräytyy ko. shipperien keskeytyvien kapasiteettisopimusten aikaleiman perusteella.

Keskeytyvät kapasiteettisopimukset, jotka ovat olleet voimassa aiemmin, priorisoidaan myöhemmin solmittuihin verrattuna. Jos edellä esitetyn menettelyn perusteella kaksi tai useampia nominaatioita arvioidaan samalle prioriteettitasolle, pienennetään kaikkia näitä nominaatioita pro rata eli ilmoitettujen määrien suhteessa toisiinsa, ellei kaikkia samalla prioriteettitasolla vastaanotettuja nominaatioita pienennetä nollaan.

Vapaana olevan siirtokapasiteetin jakaminen pro rata –periaatteella keskeytyvää kapasiteettia omaavien shippereiden välillä perustuu shippereiltä viimeisimpänä vastaanotettuihin nominaatioihin ja renominaatioihin.

Nominaatioiden jakaminen pro rata keskeytyvälle kapasiteetille ei ole lopullista ennen kuin siirtoverkonhaltija on hyväksynyt sellaisenaan tai pienennettynä viimeisen mahdollisen renominaation tietylle kaasutoimituspäivän tunnille. Vastaavasti keskeytyvää kapasiteettia koskevaa siirtoverkonhaltijan hyväksymää nominaatiota, jonka shipper on saanut aiemmin kuin yksi tunti ennen kaasuntoimitustuntia, voidaan muuttaa siirtoverkonhaltijan toimesta.

### Pienentäminen korjausten, kunnossapidon tai rajoitetun siirtokapasiteetin vuoksi

Järjestelmävastaava siirtoverkonhaltija voi pienentää hyväksyttyjä nominaatioita, jos järjestelmän siirtokapasiteetti on väliaikaisesti rajoittunut koko siirtoverkossa tai sen osassa tai vierekkäisessä järjestelmässä seuraavista syistä:

1. käynnissä olevat korjaukset tai kunnossapito (ks. kohta 12) tai
2. fyysiset tai operatiiviset poikkeustilanteet, jolloin siirtoverkonhaltija tiedottaa rajoittuneesta siirtokapasiteetista (ks. kohta 13)

### Pienentäminen laatu- ja toimitusvaatimusten täyttämättä jättämisen vuoksi

Jos kaasu ei täytä tai sen ei odoteta täyttävän asetettuja laatu- ja toimitusvaatimuksia ja järjestelmävastaava siirtoverkonhaltija tai vierekkäisen järjestelmän järjestelmävastaava kieltäytyvät vastaanottamasta syöttöpisteissä tai ottopisteissä shipperin toimittamaa kaasua (ml. biokaasun verkkoon syöttö) (ks. kohdat 16.2 b ja 16.3 c), ko. shipperin hyväksyttyjä nominaatioita tai renominaatioita pienennetään niinä tunteina tai kaasutoimituspäivinä kuin tilanne kestää.

### Rajoitukset poikkeustilanteesta tai ylivoimaisesta esteestä johtuen

Järjestelmävastaava siirtoverkonhaltija voi toimivaltaisen viranomaisen määräyksestä asettaa rajoituksia shipperin nominaatioille ja pienentää jo hyväksyttyjä nominaatioita ja renominaatioita poikkeustilanteissa (ks. kohta 15.1.1) tai ylivoimaisen esteen sattuessa (ks. kohta 14).

## Täsmäytysmenettely yhteenliitäntäpisteessä ja virtuaalisessa kauppapaikassa

Kaasutoimituspäivää ennen ja kaasutoimituspäivän aikana siirtoverkonhaltija ja vierekkäisen järjestelmän järjestelmävastaava suorittavat jatkuvaa täsmäytystä seuraaville:

1. shipperin viimeisimmät suunniteltua siirtoa koskevat nominaatiot syöttöpisteelle ja renominaatiot tästä eteenpäin verrattuna shipperin vastapuolten viimeisimpiin nominaatioihin ja renominaatioihin vierekkäisessä järjestelmässä ja
2. shipperin viimeisimmät suunniteltua siirtoa koskevat nominaatiot ottopisteessä ja renominaatiot tästä eteenpäin verrattuna shipperin vastapuolten viimeisimpiin nominaatioihin ja renominaatioihin vierekkäisessä järjestelmässä.

Jos täsmäytys tapahtuu renominaatioiden perusteella, jotka on vastaanotettu shippereiltä tai näiden vastapuolilta kaasutoimituspäivänä D-1 klo 3.00 UTC (talviaikaan) tai klo 2.00 UTC (kesäaikaan) jälkeen, astuu täsmäytetty tieto kohdan 6.2 a) mukaisesti voimaan ainoastaan kaasutoimituspäivän jäljellä oleville tunneille.

Jos shipperin viimeisin nominaatio tai renominaatio ei vastaa shipperin vastapuolten viimeisimpiä nominaatioita ja renominaatioita syöttö- tai ottopisteissä, hyväksyttyjä nominaatioita pienennetään pienempään nominoiduista tai renominoiduista arvoista.

Kaasutoimituspäivää ennen ja kaasutoimituspäivän aikana järjestelmävastaava siirtoverkonhaltija suorittaa jatkuvaa täsmäytystä virtuaalisessa kauppapaikassa seuraaville:

1. shipperin tai traderin viimeisimmät kaupankäynti-ilmoitukset verrattuna shipperin tai traderin vastapuolten viimeisimpiin kaupankäynti-ilmoituksiin virtuaalisessa kauppapaikassa ja
2. shipperin tai traderin mahdolliset omat kaupankäynti-ilmoitukset Kaasupörssissä solmituista kaupoista verrattuna Kaasupörssin kauppojen selvittäjän toimittamiin kaupankäynti-ilmoituksiin.

Jos shipperin tai traderin viimeisin kaupankäynti-ilmoitus ei vastaa shipperin vastapuolten viimeisimpiä kaupankäynti-ilmoituksia virtuaalisessa kauppapaikassa, hyväksyttyjä ilmoituksia pienennetään pienempään ilmoitetuista arvoista.

# Tasehallinta ja taseselvitys

## Yleistä

Järjestelmävastaava siirtoverkonhaltija vastaa Suomen kaasujärjestelmän tasehallinnasta. Shipperin ja traderin on solmittava tasehallintasopimus järjestelmävastaavan siirtoverkonhaltijan kanssa tai liityttävä jäseneksi tasevastaavan shipperin tai traderin hallinnoimaan taseryhmään. Tasevastaava shipper tai trader on vastuussa taseryhmänsä jäsenten virtuaalisten ja/tai fyysisten syöttöjen ja ottojen tasapainottamisesta siten, että järjestelmävastaavan siirtoverkonhaltijan on tasapainotettava järjestelmää tasehallintatoimenpitein mahdollisimman vähän.

Tasevastaavaksi ryhtyvän shipperin tai traderin on solmittava tasehallintasopimus viimeistään 10 arkipäivää ennen ensimmäistä kaasutoimituspäivää, jona taseryhmän tulee olla toiminnassa. Tasevastaava shipper voi ilmoittaa markkinaosapuolirekisterissä taseryhmäänsä toimitussuhteita heti tasehallintasopimuksen solmimisen jälkeen. Kaasun toimitukset voivat kuitenkin alkaa vasta, kun taseryhmä on toiminnassa.

Tasevastaavan shipperin on ilmoitettava järjestelmävastaavalle siirtoverkonhaltijalle kaikista taseryhmän jäseninä toimivista shippereistä. Tasevastaavan shipperin on ilmoitettava uuden shipperin siirtymisestä taseryhmänsä jäseneksi järjestelmävastaavalle siirtoverkonhaltijalle viimeistään kolme kaasutoimituspäivää ennen sen kaasutoimituspäivän alkua, josta alkaen muutoksen on oltava voimassa.

Shipper voi olla jäsenenä vain yhdessä taseryhmässä kerrallaan. Kaikkien shipperin toimitussuhteiden on oltava liitettynä tähän taseryhmään.

Jokaisen taseryhmän osalta shippereiden ja tradereiden on toimitettava Suomen kaasujärjestelmään jokaisena kaasutoimituspäivänä Imatran, Balticconnectorin ja biokaasun syöttöpisteissä sekä syöttönä virtuaalisessa kauppapaikassa tai Kaasupörssin välittämänä yhteenlaskettu päiväkohtainen kaasumäärä, joka vastaa sitä yhteenlaskettua kaasumäärää, jonka taseryhmän shipperit ja traderit ovat ottaneet järjestelmästä ottovyöhykkeellä, ottona virtuaalisessa kauppapaikassa tai Kaasupörssin välittämänä ja Balticconnectorin ottopisteessä samana kaasutoimituspäivänä.

Jos taseryhmän yhteenlaskettu kaasutoimituspäivänä syötetty kaasumäärä ei vastaa ko. taseryhmän yhteenlaskettua ottoa kaasutoimituspäivänä, taseryhmällä on tasepoikkeama ja taseryhmän tasevastaavan osapuolen on maksettava tasepoikkeamasta kohdan 17.2 d) mukaisesti.

Taseryhmiä voi yhdistää taseryhmien tasepoikkeamien netottamiseksi ja tasepoikkeamamaksun laskuttamiseksi vain yhdeltä yhdistämiseen osallistuvalta taseryhmältä. Jokaisen taseryhmien yhdistämiseen osallistuvan tasevastaavan shipperin on solmittava Taseryhmien yhdistämissopimus järjestelmävastaavan siirtoverkonhaltijan kanssa. Sopimuksella päiväkohtaiset tasepoikkeamat, joita kullakin taseryhmillä syntyy, netotetaan ja laskutetaan tietyltä yhdistämiseen osallistuvalta taseryhmältä. Järjestelmävastaava siirtoverkonhaltija voi myös tarjota mahdollisuutta solmia Taseryhmien yhdistämissopimus sähköisesti järjestelmävastaavan siirtoverkonhaltijan portaalin kautta. Taseryhmien yhdistämissopimus on toimitettava järjestelmävastaavalle siirtoverkonhaltijalle viimeistään 10 arkipäivää ennen kuin ko. sopimusta koskevien yhdistämisjärjestelyjen on oltava voimassa. Yhdistämissopimuksien voimassaolon vähimmäiskesto on yksi kokonainen kaasukuukausi. Kaasujärjestelmän fyysisten tekijöiden vuoksi on välttämätöntä, että järjestelmävastaava siirtoverkonhaltija voi poikkeustilanteessa rajoittaa tasepoikkeamien yhdistämisoikeutta missä tahansa osassa Suomen kaasujärjestelmää.

## Päiväkohtainen tasehallinta

### Järjestelmävastaavan siirtoverkonhaltijan tiedonantovelvollisuudet shippereitä kohtaan ennen kaasutoimituspäivää

Järjestelmävastaavan siirtoverkonhaltijan on toimitettava kullekin shipperille ennuste tämän kunkin jakeluverkkoalueen ei-päivittäin luettavien käyttöpaikkojen kaasutoimituspäivän yhteenlasketusta odotetusta kulutuksesta muodossa kWh/d kaasutoimituspäivää edeltävänä kaasutoimituspäivänä D-1 klo 12.00 UTC (talviaikaan) tai 11.00 UTC (kesäaikaan) mennessä.

### Järjestelmävastaavan siirtoverkonhaltijan tiedonantovelvollisuudet shippereitä ja tradereita kohtaan kaasutoimituspäivän aikana

Kaasutoimituspäivän alkuun klo 5.00 UTC (talviaikaan) tai klo 4.00 UTC (kesäaikaan) mennessä järjestelmävastaava siirtoverkonhaltija julkaisee portaalissaan kaasujärjestelmän vihreän vyöhykkeen ko. kaasutoimituspäiväksi. Vihreä vyöhyke kuvaa sitä aluetta, jolla järjestelmän kaasutoimituspäivän ennustettu tasepoikkeama saa kaasutoimituspäivän sisällä vaihdella ennen kuin järjestelmävastaava siirtoverkonhaltija suorittaa kaasutoimituspäivän sisäisiä tasehallintatoimenpiteitä ostamalla tai myymällä kaasua Kaasupörssissä.

Kaasutoimituspäivänä klo 5.45 UTC (talviaikaan) tai klo 4.45 UTC (kesäaikaan) alkaen järjestelmävastaava siirtoverkonhaltija julkaisee portaalissaan kaasujärjestelmän ennustetun tasepoikkeaman kaasutoimituspäivälle sekä päivittää tätä ennustetta tunneittain klo 1.45 UTC (talviaikaan) tai klo 0.45 UTC (kesäaikaan) saakka.

Järjestelmävastaava siirtoverkonhaltija toimittaa kullekin shipperille tiedot tämän toteutuneista tuntikohtaisista biokaasun verkkoon syötöistä siirtoverkossa ja tuntikohtaisista kulutuksista jokaisella siirtoverkon loppukäyttäjän käyttöpaikalla siltä osin kuin tiedot ovat saatavilla lähes reaaliaikaisista mittauksista. Järjestelmävastaava siirtoverkonhaltija lähettää myös kullekin tasevastaavalle shipperille tai traderille tuntikohtaiset kulutustiedot tämän taseryhmän tuntikohtaisista biokaasun verkkoon syötöistä siirtoverkossa ja tuntikohtaisista kulutuksista taseryhmään kuuluvien siirtoverkon loppukäyttäjien käyttöpaikoilla. Tiedot toteutuneista siirtomääristä toimitetaan seuraavaan tasatuntiin mennessä kunkin toimitustunnin päättymisen jälkeen. Kaasutoimituspäivän ensimmäisen tunnin kulutustiedot ovat siten saatavilla klo 7.00 UTC (talviaikaan) tai 6.00 UTC (kesäaikaan) mennessä ja viimeisen klo 7.00 UTC (talviaikaan) tai 6.00 UTC (kesäaikaan) kaasutoimituspäivänä D+1. Jokainen päivitys kattaa kaasumäärät kaasutoimituspäivän D alusta alkaen.

Järjestelmävastaava siirtoverkonhaltija toimittaa kullekin shipperille päivityksen näiden ei-päivittäin luettavia käyttöpaikkoja koskevasta kaasutoimituspäivän ennusteesta kaasutoimituspäivänä D klo 13.00 UTC (talviaikaan) tai klo 12.00 UTC (kesäaikaan) mennessä. Järjestelmävastaava siirtoverkonhaltija lähettää em. ennusteet myös taseryhmien tasevastaaville shippereille tai tradereille.

### Järjestelmävastaavan siirtoverkonhaltijan tasehallintatoimenpiteet kaasutoimituspäivän aikana

Jos kaasujärjestelmän kaasuntoimituspäivän ennustettu tasepoikkeama on keltaisella vyöhykkeellä, järjestelmävastaava siirtoverkonhaltija voi käydä kauppaa Kaasupörssissä. Järjestelmävastaava siirtoverkonhaltija voi käydä kauppaa päivänsisäisillä tuotteilla osittain tai kokonaan siitä kaasumäärästä, joka vastaa erotusta järjestelmän viimeisimmän kaasutoimituspäivän ennustetun tasepoikkeaman ja sen kaasumäärän välillä, johon vihreän ja keltaisen vyöhykkeen raja on määritelty. Erotus pyöristetään pienimpään mahdolliseen Kaasupörssin mahdollistamaan kaupankäyntiyksikköön. Niin pitkään kuin järjestelmän ennustettu tasepoikkeama on keltaisella vyöhykkeellä, järjestelmävastaava siirtoverkonhaltija voi käydä kauppaa Kaasupörssissä joka tunti alkaen klo 9.00 UTC (talviaikaan) tai klo 8.00 UTC (kesäaikaan) kaasutoimituspäivän viimeisen toimitustunnin alkamiseen saakka.

Järjestelmävastaava siirtoverkonhaltija julkaisee portaalissaan tiedot järjestelmävastaavan siirtoverkonhaltijan Kaasupörssissä solmimien kauppojen korkeimmasta ostohinnasta ja alhaisimmasta myyntihinnasta.

## Alustava taseselvitys kaasutoimituspäivänä D+1...M+5D

Järjestelmävastaava siirtoverkonhaltija ilmoittaa jokaisen kaasutoimituspäivän D+1 loppuun klo 5.00 UTC (talviaikaan) ja klo 4.00 UTC (kesäaikaan) mennessä kullekin tasevastaavalle shipperille ja traderille alustavan taseselvityksen tulokset edeltävältä kaasutoimituspäivältä D validoituihin mittaustietoihin perustuen. Tämän lisäksi järjestelmävastaava siirtoverkonhaltija toimittaa em. määräaikaan mennessä kullekin shipperille ja tradereille kunkin osapuolen omaa kaupankäyntiä, toimitussuhteita sekä nominaatioita koskevat taseselvitystiedot.

Järjestelmävastaavan siirtoverkonhaltija julkaisee jokaisen kaasutoimituspäivän D+1 loppuun klo 5.00 UTC (talviaikaan) ja klo 4.00 UTC (kesäaikaan) mennessä järjestelmän tasepoikkeaman edeltävältä kaasutoimituspäivältä D validoituihin mittaustietoihin perustuen.

Järjestelmävastaava siirtoverkonhaltija päivittää kaasukuukauden kaasutoimituspäivien alustavan taseselvityksen tuloksia päivittäin siihen saakka, kunnes lopullisen taseselvityksen tulokset ovat saatavilla.

## Lopullinen taseselvitys M+6D

Järjestelmävastaava siirtoverkonhaltija ilmoittaa jokaisen kaasukuukauden M+1 kuudentena kaasutoimituspäivänä klo 8.00 UTC (talviaikaan) ja klo 7.00 UTC (kesäaikaan) mennessä kullekin tasevastaavalle shipperille ja traderille lopullisen taseselvityksen tulokset edeltävän kaasukuukauden M kaikilta kaasutoimituspäiviltä D validoituihin mittaustietoihin perustuen. Tämän lisäksi järjestelmävastaava siirtoverkonhaltija toimittaa em. määräaikaan mennessä kullekin shipperille ja tradereille kunkin osapuolen omaa kaupankäyntiä, toimitussuhteita sekä nominaatioita koskevat kaasutoimituspäiväkohtaiset taseselvitystiedot koko edeltävältä kaasukuukaudelta M.

## Ensimmäinen ja toinen korjaus

Shipperien, siirtoverkon loppukäyttäjien, vähittäismyyjien, biokaasun verkkoonsyöttäjien ja järjestelmävastaavan siirtoverkonhaltijan välisiä tasevirheitä korjataan jokaisen toimituskuukauden osalta kaksi kertaa. Järjestelmävastaava siirtoverkonhaltija suorittaa ensimmäisen korjauskierroksen kolmantena kaasukuukautena toimituskuukauden jälkeen (esim. joulukuun ensimmäinen korjauslaskenta suoritetaan maaliskuussa) ja toinen toimituskuukautta seuraavan kalenterivuoden huhtikuussa kaikille edeltävän kalenterivuoden 12 toimituskuukaudelle. Tämän jälkeen tasevirheitä ei markkinaosapuolten välillä enää korjata muutoin kuin poikkeussyistä tai osapuolten kahdenvälisellä sopimuksella.

Järjestelmävastaava siirtoverkonhaltija toimittaa tasevirheiden korjauslaskennan tulokset (korjatut taselaskentatulokset, joiden perusteella osapuoli voi määrittää tasevirheensä) markkinaosapuolille näiden välistä korjauslaskutusta varten. Lopullisen taseselvityksen tuloksia ei muuteta korjauslaskennan seurauksena.

## Poikkeuskorjaus

Järjestelmävastaava siirtoverkonhaltija voi suorittaa tasevirheille poikkeuskorjauslaskennan poikkeuksellisessa tilanteessa joko ensimmäisen ja toisen korjauksen välissä tai niiden jälkeen.

# Kapasiteettisopimukset siirtoverkossa

## Kapasiteettisopimukset

Kapasiteetti jaetaan shippereille varausjärjestyksessä. Poikkeustilanteessa voidaan käyttää manuaalista varausmenettelyä. Kapasiteetti voidaan jakaa myös huutokauppamenettelyllä toimivaltaisen viranomaisen hyväksymin perustein. Jos kapasiteetin jakamiseen käytetään muuta kuin varausjärjestysmenettelyä, järjestelmävastaava siirtoverkonhaltija ilmoittaa shippereille, mitä mekanismia käytetään kapasiteetin jakamiseen missäkin pisteessä. Balticconnectorin yhteenliitäntäpisteen ja Imatran valtakunnallisen rajapisteen kapasiteetin varaamis- ja jakamismenettely on esitetty Balticconnectorin yhteenliitäntäpisteen ja Imatran valtakunnallisen rajapisteen kapasiteettia koskevissa säännöissä.

## Varausjärjestysmenettely

Shipperillä on oltava rekisteröitynä yksi tai useampi yhteysosapuoli portaalin pääsyoikeussopimuksessa voidakseen lähettää kapasiteettivarauspyyntöjä ja solmiakseen kapasiteettisopimuksia varausjärjestysmenettelyllä portaalissa.

Varausjärjestysmenettelyssä kapasiteettivarauspyynnöt hyväksytään siinä järjestyksessä kuin järjestelmävastaava siirtoverkonhaltija käsittelee ne. Kapasiteetin varauspyynnöt käsitellään varausjärjestysmenettelyssä heti, kun shipper on pyynnöt lähettänyt. Varausjärjestysmenettelyllä saapuneet kapasiteettivarauspyynnöt ovat ensisijaisia verrattuna manuaalisella varausmenettelyllä tehtyihin varauspyyntöihin, jotka on voitu vastaanottaa aiemmin, mutta järjestelmävastaava siirtoverkonhaltija ei ole niitä vielä käsitellyt.

Manuaalisessa menettelyssä faksilla tai kirjeitse saapuneet kapasiteetin varauspyynnöt käsitellään sähköpostitse vastaanotettujen kapasiteettivarauspyyntöjen ja varausjärjestysmenettelyssä hyväksyttyjen kapasiteettivarauspyyntöjen jälkeen.

### Kapasiteettijaksot varausjärjestysmenettelyssä

Järjestelmävastaava siirtoverkonhaltija tarjoaa kapasiteettia seuraavina jaksoina:

Ottovyöhyke ja biokaasun virtuaalinen syöttöpiste:

1. yksi vuosi (12 peräkkäistä kaasukuukautta) alkaen kalenterikuukauden ensimmäisenä kaasutoimituspäivänä (vuosikapasiteetti);
2. yksi neljännesvuosi (3 peräkkäistä kaasukuukautta) alkaen vuosineljännesjakson ensimmäisenä kaasutoimituspäivänä (neljännesvuosikapasiteetti) klo 5.00 UTC (talviaikaan) tai 4.00 UTC (kesäaikaan) 1. päivänä tammikuuta, 1. huhtikuuta, 1. heinäkuuta tai 1. lokakuuta;
3. yksi tai useampi peräkkäinen kaasukuukausi alkaen kalenterikuukauden ensimmäisestä kaasutoimituspäivästä (kalenterikuukausi voi vaihdella 28:sta 31:een päivään riippuen kalenterikuukauden kestosta) tai yksi tai useampi peräkkäinen kuukausi ryhmiteltynä 30 päivän jaksoiksi. Tätä laskentatapaa käytetään, jos pyydetty kuukausi alkaa minä tahansa muuna päivänä kuin kalenterikuukauden ensimmäisenä päivänä (kuukausikapasiteetti).
4. yksi kaasutoimituspäivä tai enintään kuusi peräkkäistä kaasutoimituspäivää (päiväkapasiteetti); ja
5. yhdestä tunnista enintään kahteenkymmeneenneljään peräkkäiseen tuntiin yhden kaasutoimituspäivän aikana (päivänsisäinen kapasiteetti).

Shipperillä on oikeus varata kapasiteettia yhdeksi yhtenäiseksi jaksoksi kapasiteettivarausta kohden. Kapasiteettivaraus voi sisältää enintään kaksi peräkkäistä kuukausikapasiteettia.

Shipperin kapasiteettivarauspyynnössä määrittelemän aikajakson perusteella järjestelmävastaava siirtoverkonhaltija laskee shipperille optimaalisen yhdistelmän kapasiteettituotteita hinnan perusteella (vuosi-, neljännesvuosi-, kuukausi- ja päiväkapasiteettituotteet, jotka yhdessä muodostavat kapasiteettivarauspyynnön mukaisen aikajakson).

### Kapasiteetin lajit

Järjestelmävastaava siirtoverkonhaltija tarjoaa Suomen kaasujärjestelmässä vapaasti allokoitavissa olevia kapasiteettisopimuksia, jotka sallivat pääsyn virtuaaliseen kauppapaikkaan mistä tahansa syöttö- tai ottopisteestä rajoituksetta, sekä kiinteitä rajoitetusti allokoitavissa olevia kapasiteettisopimuksia, jotka oikeuttavat kiinteään siirtoon määritellystä yhdestä tai useammasta syöttöpisteestä yhteen tai useampaan määriteltyyn ottopisteeseen, mutta eivät salli pääsyä virtuaaliseen kauppapaikkaan.

Keskeytyvää vapaasti allokoitavaa kapasiteettia tarjotaan vain, jos kiinteää kapasiteettia ei ole riittävästi tarjolla tai fyysistä kiinteää kapasiteettia ei ole tiettyyn syöttö- tai ottopisteeseen. Shippereille, jotka käyttävät varausjärjestysmenettelyä, tarjotaan tällaisessa tilanteessa keskeytyvää kapasiteettia kiinteän kapasiteetin sijasta.

Jako kiinteään ja keskeytyvään kapasiteettiin riippuu saatavana olevan kapasiteetin määrästä järjestelmävastaavan siirtoverkonhaltijan ko. ajanjaksolle suorittamien laskelmien perusteella sekä ko. ajanjaksolle solmittujen yhteenlaskettujen kapasiteettisopimusten määrän perusteella. Tämä tarkoittaa, että kapasiteettivaraukset, joita ei voida täyttää kokonaan kiinteällä kapasiteetilla, voivat johtaa kapasiteettisopimukseen, joka sisältää:

1. kiinteää kapasiteettia aikajaksoille, kun tätä on saatavilla ja
2. keskeytyvään kapasiteettiin aikajaksoilla, jolloin kiinteää kapasiteettia ei ole saatavilla tai on saatavilla vähemmän kuin shipperin pyytämä kapasiteetti.

Keskeytyvä kapasiteetti kuvaa järjestelmävastaavan siirtoverkonhaltijan odottamaa keskeytyvän kapasiteetin todennäköisyyttä olla käytettävissä tietyssä syöttö- ja/tai ottopisteessä (eli hinta heijastaa keskeytystodennäköisyyttä). Tiedot kiinteän ja keskeytyvän kapasiteetin odotetuista rajoituksista tietyissä syöttö- tai ottopisteissä kunakin ajanhetkenä ovat saatavilla portaalista.

### Kapasiteettivarauspyyntöjen lähettäminen

Kun shipperin yhteysosapuoli lähettää shipperin kapasiteettivarauspyynnön portaalin kautta, portaali laskee shipperille ei-sitovan ennusteen kapasiteettivarausta varten. Ennuste tiedottaa shipperiä seuraavasta:

1. millaista kapasiteettia shipperille on tarjolla kapasiteettivarauspyynnön täyttämiseen;
2. onko shipperin luottokelpoisuus riittävä tekemään kapasiteettivarausta pyydetylle kapasiteetille;
3. kapasiteettivaraukseen liittyvät maksut.

Jos pyydettyä kapasiteettia ei ole saatavilla kiinteänä kapasiteettina, ennuste näyttää mahdollisen jaon saatavilla olevaan kiinteään ja keskeytyvään kapasiteettiin. Shipper voi sitten valita a) syöttää korvaavan kapasiteettivarauspyynnön portaaliin tai b) jatkaa varaamista ennusteen perusteella.

Jos pyydetty kapasiteetti on saatavilla, shipperin yhteysosapuoli voi hyväksyä kapasiteettivarauksen ennusteen perusteella. Shipperin yhteysosapuolen hyväksymisilmoitus kapasiteettivaraukselle katsotaan kapasiteettisopimuksen solmimiseksi. Shipperin hyväksymä kapasiteettivaraus katsotaan siten sitovaksi heti, kun shipperin yhteysosapuoli on sen lähettänyt.

### Määräajat

Järjestelmävastaavalla siirtoverkonhaltijalla on velvollisuus käsitellä vain seuraavia kapasiteettivarauspyyntöjä:

Ottovyöhyke ja biokaasun virtuaalinen syöttöpiste:

1. vuosi-, neljännesvuosi- ja kuukausikapasiteetteja tai kapasiteetteja kuukausijakson monikertoina, jotka on vastaanotettu kapasiteettijakson alkamista edeltävänä kaasutoimituspäivänä klo 14.00 UTC (talviaikaan) tai klo 13.00 UTC (kesäaikaan) mennessä tai aikaisintaan kolme kuukautta ennen kapasiteettijakson alkamista;
2. päiväkapasiteetteja enintään kuudelle (6) peräkkäiselle kaasutoimituspäivälle, jotka on vastaanotettu viimeistään kapasiteettijakson alkamista edeltävänä kaasutoimituspäivänä klo 14.00 UTC (talviaikaan) tai klo 13.00 UTC (kesäaikaan) mennessä tai aikaisintaan viisi kaasutoimituspäivää ennen kapasiteettijakson alkamista;
3. päivänsisäisiä kapasiteetteja enintään peräkkäisille kahdellekymmenelleneljälle tunnille, jotka on lähetetty tai vastaanotettu aikaisintaan kapasiteettijakson alkamista edeltävänä kaasutoimituspäivänä klo 14.00 UTC (talviaikaan) tai 13.00 UTC (kesäaikaan) ja viimeistään klo 2.00 UTC (talviaikaan) tai 1.00 UTC (kesäaikaan) mennessä samana kaasutoimituspäivänä kuin kapasiteettijakso alkaa. Kapasiteettijakson alkamista edeltää kahden täyden tunnin ennakkovaroitusaika – esimerkiksi kapasiteettivarauspyyntö, joka on vastaanotettu klo 20.30 UTC kaasutoimituspäivänä voi olla voimassa ainoastaan kaasutoimituspäivän jäljellä olevien tuntien ajan klo 23.00 jälkeen (23.00 – 5.00).

Järjestelmävastaava siirtoverkonhaltija varaa oikeuden poikkeustilanteissa pidentää kapasiteettivarauspyyntöjen käsittelyaikaa portaalissa sekä niiden kapasiteettivarauspyyntöjen käsittelyaikaa, joihin järjestelmävastaava siirtoverkonhaltija ei ole vastannut varausjärjestysmenettelyn mukaisesti. Tässä tapauksessa shippereitä on tiedotettava niin pian kuin mahdollista sähköpostitse shipperin puitesopimuksessa mainittuihin sähköpostiosoitteisiin.

Jos shipper ei saa vastausta kapasiteettivarauspyyntöönsä viimeistään yhden tunnin kuluessa pyynnön lähettämisestä (ja järjestelmävastaava siirtoverkonhaltija ei ole ilmoittanut kapasiteettivarauspyyntöjen pidennetystä käsittelyajasta erikoistilanteeseen liittyen, ks. yllä), varausjärjestysmenettelyn ei katsota olevan voimassa ja shipperin on käytettävä vaihtoehtoista menettelyä, joka on määritelty kohdassa 8.3. Jos shipper katsoo, ettei varausjärjestysmenettely ole voimassa, shipperin on tiedotettava tästä järjestelmävastaavaa siirtoverkonhaltijaa viipymättä.

### Kapasiteettisopimuksen solmiminen varausjärjestyksessä

Jos järjestelmävastaava siirtoverkonhaltija hyväksyy kapasiteettivarauspyynnön, lopullinen ja sitova kapasiteettisopimus on saatavilla portaalista.

Jos shipperillä on useita kapasiteettisopimuksia samaan syöttöpisteeseen, ottopisteeseen, biokaasun virtuaaliseen syöttöpisteeseen ja ottovyöhykkeelle, shipper voi yhdistää näiden sopimusten kapasiteetit siltä osin kuin kapasiteettijaksot ovat päällekkäisiä.

## Manuaalinen menettely

Manuaalista menettelyä on käytettävä vaihtoehtoisena kapasiteettivaraus- ja jakamismenettelynä, jos varausjärjestysmenettely ei ole käytettävissä.

### Kapasiteettivarauspyyntöjen lähettäminen

Manuaalisessa menettelyssä shippereiden on lähetettävä kapasiteettivarauspyyntö täyttämällä ja allekirjoittamalla järjestelmävastaavan siirtoverkonhaltijan kapasiteettivarauspyyntölomake ja lähettämällä kapasiteettivarauspyyntölomake sähköpostitse järjestelmävastaavan siirtoverkonhaltijan ilmoittamaan sähköpostiosoitteeseen, faksilla tai kirjeellä järjestelmävastaavalle siirtoverkonhaltijalle ja ilmoitettava järjestelmävastaavalle siirtoverkonhaltijalle lähettämisestä puhelimitse.

Kapasiteettivarauspyynnöt on täytettävä oikein ja shipperin yhteysosapuolen on allekirjoitettava ne. Kaikki shipperin yhteysosapuolen tekemät kapasiteettivarauspyynnöt ovat sitovia siitä ajanhetkestä lähtien, kun järjestelmävastaava siirtoverkonhaltija vastaanottaa varauspyynnöt.

Kapasiteettivarauspyynnöt käsitellään saapumisjärjestyksessä. Järjestelmävastaavalla siirtoverkonhaltijalla on oikeus käsitellä faksitse tai kirjeitse vastaanotetut kapasiteettivarauspyynnöt samana arkipäivänä saapuneiden sähköpostitse vastaanotettujen kapasiteettivarauspyyntöjen jälkeen. Tämä on voimassa riippumatta siitä, onko faksilla tai kirjeenä lähetetty kapasiteettivarauspyyntö vastaanotettu ennen sähköpostitse lähetettyä kapasiteettivarauspyyntöä ko. arkipäivänä.

### Määräajat

Kapasiteettivarauspyyntö, joka on vastaanotettu arkipäivänä klo 12.00 UTC (talviaikaan) tai 11.00 UTC (kesäaikaan) mennessä, käsitellään viimeistään kaksi arkipäivää myöhemmin klo 14.00 UTC (talviaikaan) tai 13.00 UTC (kesäaikaan) mennessä. Jos kapasiteettivarauspyyntö vastaanotetaan päivänä, joka ei ole arkipäivä, tai kapasiteettivarauspyyntö vastaanotetaan arkipäivän aikana myöhemmin kuin klo 12.00 UTC (talviaikaan) tai klo 11.00 UTC (kesäaikaan), sen katsotaan saapuneen seuraavana arkipäivänä.

Järjestelmävastaavan siirtoverkonhaltijan on vastaanotettava kapasiteettivarauspyyntö viimeistään neljä arkipäivää ennen kuin kapasiteettivarauspyynnössä viitatun kapasiteettijakson ensimmäinen kaasutoimituspäivä alkaa.

Järjestelmävastaava siirtoverkonhaltija pidättää oikeuden pidentää poikkeustilanteessa kapasiteettivarauspyyntöjen käsittelyaikaa ja muuttaa mitä tahansa kohdassa 8.3 esitettyjä rajoituksia. Tässä tapauksessa shippereitä tiedotetaan tilanteesta sähköpostiosoitteisiin, jotka on mainittu shipperin puitesopimuksessa.

### Kapasiteettisopimusten solmiminen manuaalisessa menettelyssä

Järjestelmävastaava siirtoverkonhaltija solmii kapasiteettisopimukset, jotka on vastaanotettu viimeistään neljä arkipäivää ennen kapasiteettijakson alkamista, lähettämällä kapasiteettisopimuksen shipperille. Järjestelmävastaava siirtoverkonhaltija solmii kapasiteettisopimuksen käyttäen portaalia shipperin puolesta. Kapasiteettivarauspyyntöjä, jotka ovat saapuneet myöhemmin kuin neljä arkipäivää ennen kapasiteettijakson alkamista, ei käsitellä.

Kapasiteettivarauspyyntöä, joka ei liity samaan kapasiteettiin peräkkäisenä kapasiteettijaksona, käsitellään kuten kahta tai useampaa kapasiteettivarauspyyntöä.

Kapasiteettitilanteesta ja solmituista kapasiteettisopimuksista riippuen järjestelmävastaava siirtoverkonhaltija määrittää, onko kapasiteettia saatavilla. Shipperin on eriteltävä kapasiteettivarauspyynnössään, haluaako shipper vastaanottaa keskeytyvää kapasiteettia, jos riittävää kiinteää kapasiteettia ei ole tarjolla kapasiteettivarauspyyntöä vastaavasti.

Viimeistään kaksi arkipäivää kapasiteettivarauspyynnön vastaanottamisesta järjestelmävastaavan siirtoverkonhaltijan on lähetettävä joko:

1. kapasiteettisopimus pyydetystä kiinteästä kapasiteetista;
2. kapasiteettisopimus vähemmästä kiinteästä kapasiteetista kuin on pyydetty;
3. kapasiteettisopimus vähemmästä kiinteästä kapasiteetista kuin on pyydetty ja keskeytyvästä kapasiteetista; tai
4. hylkäysilmoitus kapasiteettivarauspyynnöstä sisältäen perustelut hylkäämiselle.

Jos kapasiteettisopimus on voimassa ja kapasiteettijaksot ovat päällekkäisiä, shipper voi yhdistää syöttöpisteitä, biokaasun virtuaalista syöttöpistettä, ottopisteitä ja ottovyöhykettä koskevat kapasiteettisopimukset shipperin olemassa oleviin kapasiteettisopimuksiin, jotka shipperillä on samaan syöttöpisteeseen, biokaasun virtuaaliseen syöttöpisteeseen, samaan ottopisteeseen ja ottovyöhykkeelle.

## Huutokauppamenettely

Järjestelmävastaava siirtoverkonhaltija voi jakaa minkä tahansa järjestelmässä olevan pisteen kapasiteetin huutokaupalla, jos tähän on toimivaltaisen viranomaisen hyväksymä perusteltu syy. Järjestelmävastaavan siirtoverkonhaltijan on julkaistava päivämäärä ja ehdot tällaiselle huutokaupalle hyvissä ajoin ennen huutokaupan alkamista. Järjestelmävastaava siirtoverkonhaltija voi järjestää yhtäaikaisia tai peräkkäisiä huutokauppoja, joissa voidaan tarjota kiinteää tai keskeytyvää kapasiteettia sekä erilaisia kapasiteettijaksoja.

### Kapasiteettisopimuksen solmiminen huutokaupassa

Jokaisen päättyneen huutokaupan jälkeen kapasiteettia varannut shipper saa vahvistuksen kapasiteettisopimuksestaan sähköpostitse. Solmimalla pääsyoikeussopimuksen shipper pääsee järjestelmävastaavan siirtoverkonhaltijan portaaliin, josta shipper näkee kaikki tälle myönnetyt kapasiteettisopimukset.

Järjestelmävastaava siirtoverkonhaltija tarkastaa shipperin kohdan 19 mukaisesti. Järjestelmävastaavalla siirtoverkonhaltijalla on oikeus peruuttaa varattu kapasiteetti jokaisen päättyneen huutokaupan jälkeen, jos shipperin luotto on riittämätön ja shipper ei ole toimittanut riittävää vakuutta kohdan 19 mukaisesti. Jos varattu kapasiteetti peruutetaan, järjestelmävastaavalla siirtoverkonhaltijalla on oikeus avata huutokauppa uudelleen ja jakaa kapasiteetti manuaalisella varausmenettelyllä perustuen tarjouksiin niiltä shippereiltä, jotka osallistuivat huutokauppaan. Järjestelmävastaava siirtoverkonhaltija tiedottaa shippereitä, joille jaetaan kapasiteettia manuaalisesti.

### Huutokaupan peruuttaminen, muuttaminen ja lykkääminen

Järjestelmävastaava siirtoverkonhaltija voi koska tahansa ennen huutokauppaa ennalta-arvaamattomista syistä viivästyttää tai perua suunnitellun huutokaupan edellyttäen, että järjestelmävastaava siirtoverkonhaltija tiedottaa shippereitä ko. huutokaupan muutoksista viipymättä sähköpostitse shipperin yhteysosapuolelle.

Järjestelmävastaavalla siirtoverkonhaltijalla on lisäksi oikeus perustellusta syystä päättää mistä tahansa huutokaupan järjestämiseen liittyvästä asiasta mukaan lukien se, keskeytetäänkö huutokauppa hetkellisesti tai siirretäänkö huutokauppa pidettäväksi myöhemmin. Tässä tilanteessa järjestelmävastaava siirtoverkonhaltija tiedottaa shippereitä viipymättä lähettämällä ko. huutokaupasta sähköpostia shipperin yhteysosapuolelle.

## Kapasiteetin lisääminen ylikirjaamalla ja takaisinostomenettelyllä yhteenliitäntäpisteessä ja valtakunnallisessa rajapisteessä

Balticconnectorin yhteenliitäntäpistettä koskevat menettelyt on esitetty Balticconnectorin yhteenliitäntäpisteen ja Imatran valtakunnallisen rajapisteen kapasiteettia koskevissa säännöissä.

## Varatusta kapasiteetista luopuminen yhteenliitäntäpisteessä ja valtakunnallisessa rajapisteessä

Balticconnectorin yhteenliitäntäpistettä koskevat menettelyt on esitetty Balticconnectorin yhteenliitäntäpisteen ja Imatran valtakunnallisen rajapisteen kapasiteettia koskevissa säännöissä.

## Pitkäaikaisen kiinteän kapasiteetin niukkuus (UIOLI)

Valvontaviranomaisen päätöksellä järjestelmävastaavalla siirtoverkonhaltijalla on oikeus vetäytyä osittain tai kokonaan mistä tahansa alikäytetystä varatusta kapasiteetista kapasiteettisopimuksen ehtojen mukaisesti kestoltaan vuoden ylittävissä syöttöpisteitä ja ottopisteitä koskevissa sopimuksissa, kun shipper ei ole myynyt tai tarjonnut kohtuullisin ehdoin käyttämätöntä kapasiteettiaan jälkimarkkinoilla ja muut shipperit ovat pyytäneet kiinteää kapasiteettia. Varattu kapasiteetti katsotaan systemaattisesti alikäytetyksi erityisesti, jos shipper käyttää vähemmän kuin keskimäärin 80 % sopimuskapasiteetistaan 1. huhtikuuta – 30. syyskuuta ja 1. lokakuuta – 31. maaliskuuta ja ei ole pystynyt toimittamaan tähän asianmukaista perustetta.

Vetäytymisestä seuraa, että shipper menettää varatun kapasiteettinsa osittain tai kokonaan määräajaksi tai sopimuksensa jäljellä olevan keston ajaksi. Shipper säilyttää oikeutensa ja velvollisuutensa kapasiteettisopimuksen mukaisesti, kunnes järjestelmävastaava siirtoverkonhaltija on uudelleenjakanut kapasiteetin tai ei uudelleenjaa kapasiteettia.

Järjestelmävastaavan siirtoverkonhaltijan on säännöllisesti tarjottava valvontaviranomaiselle kaikki tiedot niiden kapasiteettisopimuksien kapasiteetinkäytön valvontaan, joissa sopimuksen voimassaoloaika on enemmän kuin yksi vuosi tai peräkkäiset vuosineljännekset kattavat vähintään kaksi vuotta.

### Järjestelmävastaava siirtoverkonhaltija tarjoaa ylijäämäkapasiteettia

Jos shipper (kapasiteettia pyytävä shipper) ottaa yhteyttä järjestelmävastaavaan siirtoverkonhaltijaan ja perustelee, että kohdassa 8.7 määritellyn tilanteen ehdot täyttyvät, järjestelmävastaavan siirtoverkonhaltijan on ilmoitettava kaikille shippereille mahdollisesta kapasiteetin niukkuustilanteesta. Järjestelmävastaavan siirtoverkonhaltijan on lähetettävä kaikille shippereille ilmoitus sisältäen seuraavat tiedot:

1. kapasiteettia pyytävän shipperin pyytämän kapasiteetin määrä;
2. aikajakso, jota varten kapasiteettia pyytävä shipper on yrittänyt turhaan ostaa pyytämäänsä kapasiteettia ja hinta, jolla pyydettyä kapasiteettia tarjoudutaan ostamaan; ja
3. tieto, että kaikki shipperit, joilla on varattuna sellaista ylimääräistä kapasiteettia, jonka kapasiteettia pyytävä shipper voisi käyttää, voivat tarjota ko. kapasiteettia tätä pyytävälle shipperille kapasiteettioikeuksien siirtomenettelyn kautta kymmenen (10) arkipäivän kuluessa.

### Järjestelmävastaavan siirtoverkonhaltijan selvitys shippereiden vaatimuksista

Jos kapasiteettia pyytävä shipper ei ole saanut tarvitsemaansa kapasiteettia yhdeltä tai useammalta muulta shipperiltä 15 arkipäivän kuluttua pyynnön lähettämisestä kohdan 8.7.1 mukaisesti, järjestelmävastaava siirtoverkonhaltija ottaa yhteyttä muihin shippereihin ja pyytää, että ne raportoivat tosiasiallisen kapasiteettitarpeensa niinä kapasiteettijaksoina ja siinä pisteessä tai vyöhykkeellä, jota kapasiteettia pyytävän shipperin pyyntö koskee. Tässä tilanteessa muut shipperit liittävät kopion mahdollisista tekemistään tarjouksista kapasiteettia pyytävälle shipperille.

Muiden shippereiden on toimitettava pyydetyt tiedot viimeistään 10 arkipäivää em. pyynnön vastaanottamisen jälkeen. Jos pyydettyjä tietoja ei vastaanoteta tämän aikarajan puitteissa, järjestelmävastaavalla siirtoverkonhaltijalla on oikeus tehdä paras mahdollinen arvio ko. shipperin todellisista kapasiteettitarpeista.

Jos yksi tai useampi muu shipper ei voi osoittaa todellista tarvetta kaikkeen tai osaan varaamastaan kapasiteetista, järjestelmävastaava siirtoverkonhaltija aloittaa pakollisen kapasiteettioikeuksien siirron kohdan 8.7.3 mukaisesti.

Edeltävästä poiketen järjestelmävastaava voi käynnistää pakollisen kapasiteettioikeuksien siirron vain jos:

1. ko. shipper ei ole tarjonnut lainkaan ylijäämäkapasiteettia kapasiteettia pyytävälle shipperille; tai
2. kapasiteettioikeuksien siirrosta tarjottu hinta ylittää järjestelmävastaavan siirtoverkonhaltijan tarjoaman hinnan ja katsotaan kohtuuttomaksi.

Hinta katsotaan kohtuuttomaksi, jos se ylittää kapasiteettioikeuksiaan siirrettäväksi tarjonneen shipperin kohtuulliset vaihtoehtoiskustannukset. Vaihtoehtoiskustannuksilla tarkoitetaan shipperin riskiä kustannuksista, jotka syntyvät, jos shipper ei pysty täyttämään velvoitteitaan, jos tällä olisi kapasiteettioikeuksien siirtosopimus kapasiteettia pyytävän shipperin kanssa.

Arviossaan, onko muilla shippereillä todellista tarvetta varaamalleen kapasiteetille, järjestelmävastaava siirtoverkonhaltija ottaa huomioon mm. seuraavat seikat:

1. muiden shippereiden kapasiteetin tarve vähittäismyyjille ja jakeluverkon loppukäyttäjille;
2. muiden vähittäismyyjien tarve kapasiteetille vierekkäisiin/vierekkäisistä järjestelmistä;
3. muiden shippereiden toimitus- ja markkinatilanne;
4. sääolosuhteet; ja
5. muut asiaan vaikuttavat tekijät.

### Pakollinen kapasiteettioikeuksien siirto

Jos järjestelmävastaava siirtoverkonhaltija katsoo, että yksi muista shippereistä (kapasiteettioikeuksia luovuttava shipper) ei ole edellä esitettyjen kriteerien perusteella osoittanut todellista tarvetta varaamalleen kapasiteetille, järjestelmävastaavalla siirtoverkonhaltijalla on oikeus ja velvollisuus käynnistää pakollinen kapasiteettioikeuksien siirto järjestelmävastaavalle siirtoverkonhaltijalle tällaisen kapasiteetin jälleenmyymiseksi kapasiteettia pyytävälle shipperille seuraavin ehdoin:

1. kapasiteettioikeuksien siirto koskee varattua kapasiteettia, jonka katsotaan olevan kapasiteettioikeuksia luovuttavalle shipperille ylimääräistä kohdan 8.7.2 mukaisesti suoritetun selvityksen perusteella;
2. järjestelmävastaava siirtoverkonhaltija korvaa siirrettävät kapasiteettioikeudet niistä luopuvalle shipperille hintaan, joka on listattu järjestelmävastaavan siirtoverkonhaltijan vuosi- ja kapasiteettituotteiden hintalistassa; ja
3. kapasiteettia pyytävällä shipperillä on velvollisuus ostaa kapasiteetti järjestelmävastaavalta siirtoverkonhaltijalta kuukausi- tai vuosituotteena järjestelmävastaavan siirtoverkonhaltijan määrittelemään hintaan.

# Kapasiteettioikeuksien siirtäminen

## Kapasiteettioikeuksien siirtäminen

Kapasiteettioikeudet yhtenä tai useampana kaasutoimituspäivänä voidaan siirtää shipperiltä (luovutuksen tekevä shipper) toiselle (hankinnan tekevä shipper) järjestelmävastaavan siirtoverkonhaltijan portaalissaan ylläpitämän kapasiteettioikeuksien online-siirtojärjestelmän ja kapasiteetin jälkimarkkinan kauppapaikan kautta.

## Menettely kapasiteettioikeuksien siirtämiseksi

Kun shipperit haluavat siirtää kapasiteettioikeuksia toisilleen kapasiteettioikeuksien siirtojärjestelmän kautta, tähän voidaan käyttää alla esitettyjä kahta menettelyä. Molemmissa menettelyissä kapasiteettioikeuksien siirron aloittaa aloitteen tekevä shipper, joka lähettää kapasiteettioikeuksien siirtopyynnön järjestelmävastaavalle siirtoverkonhaltijalle. Aloitteeseen vastaavan shipperin on vahvistettava kapasiteettioikeuksien siirtopyyntö.

Kapasiteettioikeuksien siirto voidaan suorittaa online-menettelyllä, jolloin kapasiteettioikeuksien siirtopyynnöt lähetetään järjestelmävastaavalle siirtoverkonhaltijalle käyttäen järjestelmävastaavan siirtoverkonhaltijan portaalia.

Online-menettelyn kuvaus ja yksityiskohtaiset ehdot on kuvattu kohdassa 9.5, portaalin pääsyoikeussopimuksessa ja portaalin käyttöohjeessa. Jos Kaasunsiirron säännöissä, pääsyoikeussopimuksessa ja/tai edellä mainitussa käyttöohjeen sisällöissä on eroavaisuuksia, Kaasunsiirron sääntöjen sisältö katsotaan oikeaksi ja jos pääsyoikeussopimuksen ja edellä mainitun käyttöohjeen välillä on eroavaisuuksia, pääsyoikeussopimuksen sisältö katsotaan oikeaksi.

Kapasiteettioikeuksien manuaalista siirtomenettelyä voidaan käyttää oletusmenettelynä, jos online-siirtomenettely ei ole käytettävissä, ks. kohta 9.6. Kapasiteettioikeuksien manuaalisessa siirtomenettelyssä kapasiteettioikeuksien siirtämisen suorittaa luovutuksen tekevä shipper, joka lähettää kapasiteettioikeuksien siirtopyynnön järjestelmävastaavalle siirtoverkonhaltijalle sähköpostitse.

## Ehdot kapasiteettioikeuksien siirtämiseen

Ennen kapasiteettioikeuksien siirtopyynnön lähettämistä kohtien 9.5 tai 9.6 mukaisesti:

1. Kapasiteettioikeuksien luovutuksen tekevällä shipperillä on oltava:
2. Solmittuna shipperin puitesopimus järjestelmävastaavan siirtoverkonhaltijan kanssa; ja
3. Oltava sama tai suurempi määrä kapasiteettia sille kapasiteettijaksolle, jota kapasiteettioikeuksien siirto koskee, kuin se kapasiteetti, jonka oikeudet shipper haluaa siirtää ko. ajanjaksona; ja
4. Kapasiteettioikeuksien hankinnan tekevällä shipperillä on oltava:
	1. solmittuna shipperin puitesopimus järjestelmävastaavan siirtoverkonhaltijan kanssa; ja
	2. järjestelmävastaavan siirtoverkonhaltijan määrittelemä riittävä luottokelpoisuus, ks. kohta 19.

Jos shipperit toimivat sekä luovutuksen tekevinä että hankinnan tekevinä shippereinä toisilleen saman sopimuskauden aikana, kohdissa a) ja b) esitettyjä vaatimuksia sovelletaan molempiin shippereihin.

Jos edellä esitettyjä ehtoja ei ole täytetty, kapasiteettioikeuksien siirtopyyntö voidaan hylätä. Kapasiteettioikeuksien siirtopyynnöt voidaan hylätä myös kohdan 9.6.5 mukaisesti.

Kapasiteettioikeuksien siirron toteuttamisesta riippumatta luovutuksen tekevä shipper on edelleen vastuussa kapasiteettia koskevista kiinteistä maksuistaan siirtoverkossa.

Siirrettävien kapasiteettioikeuksien hinta, maksuehdot ja muut sopimusehdot luovutuksen tekevän shipperin ja hankinnan tekevän shipperin välillä on käsiteltävä yksinomaan luovutuksen tekevän shipperin ja hankinnan tekevän shipperin välillä.

Hankinnan tekevä shipper on vastuussa järjestelmävastaavalle siirtoverkonhaltijalle kapasiteettia koskevista siirrettyjä kaasumääriä koskevista maksuista ja kaikista muista maksuista, veloituksista ja vastuista, jotka liittyvät tämän hankkimien kapasiteettioikeuksien käyttöön.

## Ehdot kapasiteettioikeuksien online-siirtomenettelylle järjestelmävastaavan siirtoverkonhaltijan portaalissa

Jos shipper haluaa suorittaa kapasiteettioikeuksien siirron järjestelmävastaavan siirtoverkonhaltijan online-portaalissa, shipperin on rekisteröitävä yksi tai useampi yhteysosapuoli portaaliin ja hyväksyttävä portaalin käyttöehdot täyttämällä ja allekirjoittamalla portaalin pääsyoikeussopimus.

Kun järjestelmävastaava siirtoverkonhaltija on vastaanottanut oikein täytetyn ja allekirjoitetun pääsyoikeussopimuksen, järjestelmävastaava siirtoverkonhaltija lähettää shipperille sähköpostitse tämän käyttäjätunnuksen. Tämän lisäksi shipperin yhteysosapuolet saavat sähköpostitse ilmoituksen, jossa on käyttäjätunnus ja tiedot salasanan vastaanottamiseksi, joiden avulla ko. yhteysosapuolet pääsevät omilla tunnuksillaan portaaliin. Tarkemmat yksityiskohdat portaalin käyttöön liittyvistä vastuista ja tietoturvasta löytyvät pääsyoikeussopimuksesta.

## Kapasiteettioikeuksien online-siirtomenettely

### Kapasiteettioikeuksien siirtopyynnössä ilmoitettavat tiedot

Kapasiteettioikeuksien siirtopyynnön on sisällettävä seuraavat tiedot:

1. syöttöpiste, biokaasun virtuaalinen syöttöpiste, ottopiste tai ottovyöhyke, jota pyydetty kapasiteettioikeuksien siirto koskee;
2. pyydetty kapasiteettijakso siirrettävälle kapasiteettioikeudelle;
3. pyydetyn kapasiteettioikeuksien siirron kapasiteettimäärä muodossa kWh/tunti;
4. shipperien osapuolitunnukset
5. onko shipper luovutuksen tekevä vai hankinnan tekevä shipper; ja
6. ko. shipperien valtuuttamat yhteysosapuolet.

Jos hankinnan tekevällä shipperillä on olemassa olevia kapasiteettisopimuksia samaan syöttöpisteeseen, biokaasun virtuaaliseen syöttöpisteeseen, ottopisteeseen tai ottovyöhykkeelle, tämä voi yhdistää näiden kapasiteetit niihin kapasiteettioikeuksiin, joita oikeuksiensiirto koskee, jos kapasiteettisopimusten ja siirrettävien kapasiteettioikeuksien kapasiteettijaksot ovat päällekkäisiä.

### Kapasiteettioikeuksien siirtopyynnön lähettäminen

Aloitteen tekevä shipper lähettää kapasiteettioikeuksien siirtopyynnön käyttäen järjestelmävastaavan siirtoverkonhaltijan online-portaalia.

Jos aloitteen tekevä shipper haluaa luovuttaa kapasiteettioikeuksia, kapasiteettioikeuksien siirtopyynnön yhteydessä järjestelmävastaava siirtoverkonhaltija tarkastaa, että luovutuksen tekevällä shipperillä on riittävästi vapaata kapasiteettia käytettävissään, ks. kohta 9.3 a) ii). Jos kapasiteettia on vapaana siirrettäväksi, järjestelmävastaava siirtoverkonhaltija hyväksyy luovutuksen tekevän shipperin kapasiteettioikeuksien siirtopyynnön. Jos oikeuksien siirtoon ei ole tarvittavaa kapasiteettia, kapasiteettioikeuksien siirtopyyntö hylätään.

Jos aloitteen tekevä shipper hankkii kapasiteettioikeuksia, suoritetaan kapasiteettioikeuksien siirtopyynnölle järjestelmävastaava siirtoverkonhaltija tarkastaa, että hankinnan tekevällä shipperillä on riittävä luottokelpoisuus, ks. kohta 9.3 b) ii). Jos luottokelpoisuus on riittävä, järjestelmävastaava siirtoverkonhaltija hyväksyy hankinnan tekevän shipperin kapasiteettioikeuksien siirtopyynnön, ks. kohta 9.5.3 alla. Jos luottokelpoisuus on riittämätön, kapasiteettioikeuksien siirtopyyntö hylätään.

### Hyväksyttyyn kapasiteettioikeuksien siirtopyyntöön vastaaminen

Jos aloitteeseen vastaava shipper haluaa vahvistaa järjestelmävastaavan siirtoverkonhaltijan hyväksymän kapasiteettioikeuksien siirtopyynnön, aloitteeseen vastaava shipper vahvistaa hyväksytyn kapasiteettioikeuksien siirtopyynnön käyttäen online-portaalin vahvistusmenettelyä. Aloitteeseen vastaaminen edellyttää, että shipperillä on rekisteröitynä yhteysosapuoli, jolla on tarvittavat valtuudet tehdä vahvistus.

Jos aloitteeseen vastaava shipper luovuttaa kapasiteettioikeuksia, järjestelmävastaava siirtoverkonhaltija tarkastaa hyväksytyn kapasiteettioikeuksien siirtopyynnön yhteydessä, että luovutuksen tekevällä shipperillä on riittävästi kapasiteettia luovutusta varten, ks. kohta 9.3 a) ii). Jos kapasiteettia on vapaana luovutettavaksi, aloitteeseen vastaava shipper voi vahvistaa hyväksytyn kapasiteettioikeuksien siirtopyynnön. Jos siirtoon varattua kapasiteettia ei ole käytettävissä, hyväksytty kapasiteettioikeuksien siirtopyyntö peruutetaan ja aloitteen tehneelle shipperille lähetetään sähköposti, jossa ilmoitetaan, ettei kapasiteettioikeuksien siirtoa voida toteuttaa.

Jos aloitteeseen vastaava shipper hankkii kapasiteettioikeuksia, järjestelmävastaava siirtoverkonhaltija tarkastaa hyväksytyn kapasiteettioikeuksien siirtopyynnön vahvistamisen yhteydessä, että aloitteeseen vastaavalla shipperillä on riittävä luottokelpoisuus, ks. kohta 9.3 b) ii) yllä. Jos luottokelpoisuus on riittävä, aloitteeseen vastaava shipper voi vahvistaa hyväksytyn kapasiteettioikeuksien siirtopyynnön. Jos luottokelpoisuus ei ole riittävä, hyväksytty kapasiteettioikeuksien siirtopyyntö peruutetaan ja aloitteen tekevä shipper saa sähköpostin, jossa ilmoitetaan, ettei kapasiteettioikeuksien siirtoa voi toteuttaa.

Aloitteeseen vastaavan shipperin vahvistus hyväksytylle kapasiteettioikeuksien siirtopyynnölle katsotaan tilaukseksi aloitteen tehneelle shipperille siirtää kapasiteetti shipperien välillä. Shipperin vahvistama ja järjestelmävastaavan siirtoverkonhaltijan hyväksymä kapasiteettioikeuksien siirtopyyntö on sitova.

Kun aloitteeseen vastaavan shipperin yhteysosapuoli vahvistaa kapasiteettioikeuksien siirtopyynnön, aloitteen tehneelle shipperille lähetetään sähköpostitse tieto tästä.

### Määräajat

Aloitteen tehnyt shipper voi vahvistaa kapasiteettioikeuksien siirtopyynnön klo 2.00 UTC (talviaikaan) tai klo 1.00 UTC (kesäaikaan) mennessä ennen sen kapasiteettijakson ensimmäistä kaasutoimituspäivää, jota kapasiteettioikeuksien siirtopyyntö koskee. Järjestelmävastaava siirtoverkonhaltija suosittelee, että shipperit lähettäisivät kapasiteettioikeuksien siirtopyynnöt hyvissä ajoin.

Järjestelmävastaava siirtoverkonhaltija varaa oikeuden pidentää kapasiteettioikeuksien siirtopyyntöjen käsittelyaikaa poikkeustilanteissa. Tällaisessa tilanteessa shippereitä tiedotetaan sähköpostitse niihin osoitteisiin, jotka on annettu shipperin puitesopimuksessa.

## Manuaalinen kapasiteettioikeuksien siirtomenettely

### Oletusmenettely

Siinä tapauksessa, että kapasiteettioikeuksien online-siirtomenettely ei ole käytettävissä, käytetään manuaalista kapasiteettioikeuksien siirtomenettelyä oletusmenettelynä seuraavasti:

1. Jos aloitteen tehnyt shipper on jo saanut järjestelmävastaavan siirtoverkonhaltijan hyväksynnän kapasiteettioikeuksien siirtopyyntöön, aloitteeseen vastaavan shipperin on otettava yhteyttä järjestelmävastaavaan siirtoverkonhaltijaan vahvistaakseen hyväksytyn kapasiteettioikeuksien siirtopyynnön, jonka jälkeen aloitteen tehneen shipperin on otettava yhteyttä järjestelmävastaavaan siirtoverkonhaltijaan vahvistaakseen kapasiteettioikeuksien siirtopyyntö. Vain shipperin kohdan 9.4 mukaisesti rekisteröimät yhteysosapuolet voivat vahvistaa kapasiteettioikeuksien siirtopyyntöjä. Valtuutus on todistettava kirjallisesti.
2. Jos aloitteen tekevä shipper ei ole saanut järjestelmävastaavalta siirtoverkonhaltijalta vielä hyväksyntää kapasiteettioikeuksien siirtopyyntöön, luovutuksen tekevä shipper käyttää manuaalista kapasiteettioikeuksien siirtomenettelyä. Jos kohdassa 9.6.3 esitetty määräaika on mennyt umpeen, noudatetaan seuraavaa menettelyä:
	1. Luovutuksen tekevä shipper täyttää kapasiteettioikeuksien siirtopyyntölomakkeen, joka löytyy järjestelmävastaavan siirtoverkonhaltijan verkkosivulta ja lähettää sen sähköpostitse järjestelmävastaavan siirtoverkonhaltijan kapasiteettioikeuksien siirtomenettelylle ilmoittamaan sähköpostiosoitteeseen. Shipperin valtuuttaman yhteysosapuolen on allekirjoitettava kapasiteettioikeuksien siirtopyyntö.
	2. Vastaanotettu kapasiteettioikeuksien siirtopyyntö käsitellään järjestelmävastaavan siirtoverkonhaltijan vastaanottamassa järjestyksessä. Järjestelmävastaavalla siirtoverkonhaltijalla ei kuitenkaan ole velvollisuutta käsitellä kapasiteettioikeuksien siirtopyyntöjä, jos tämä ei ole mistä tahansa teknisestä syystä mahdollista.
	3. Jos kapasiteettia ei ole saatavilla riittävästi tai hankinnan tekevällä shipperillä ei ole riittävää luottorajaa, kapasiteettioikeuksien siirtoa ei toteuteta; ja
	4. järjestelmävastaava siirtoverkonhaltija voi oman harkintansa mukaan pidentää mitä tahansa esitetyistä määräajoista.

### Ehdot kapasiteettioikeuksien manuaaliselle siirtomenettelylle

Kapasiteettioikeuksien manuaalista siirtomenettelyä voidaan käyttää seuraavissa tapauksissa:

1. jos luovutuksen tekevä shipper ja hankinnan tekevä shipper ovat solmineet shipperin puitesopimukset ja rekisteröineet näissä sopimuksissa sähköpostiosoitteet, joista sitovat kapasiteettioikeuksien siirtopyynnöt voidaan lähettää tai vahvistaa. Rekisteröimällä em. sähköpostiosoitteet shipperit hyväksyvät, että kaikki tästä osoitteesta lähetetyt tai vahvistetut kapasiteettioikeuksien siirtopyynnöt ovat shippereitä sitovia;
2. jos kapasiteettioikeuksien siirtopyyntö lähetetään tai vahvistetaan shipperin puitesopimuksissa rekisteröidyistä sähköpostiosoitteista järjestelmävastaavan siirtoverkonhaltijan kapasiteettioikeuksien siirtopyyntöjen käsittelyä varten antamaan sähköpostiosoitteeseen;
3. jos mahdolliset siirrettyihin kapasiteettioikeuksiin liittyvät muuttuvat maksut voidaan käsitellä hankinnan tekevän shipperin luottorajan puitteissa ja järjestelmävastaava siirtoverkonhaltija katsoo, ettei lisävakuuksia tarvita.
4. jos kapasiteettioikeuksien siirtopyyntö ei vaadi hankinnan tekevältä shipperiltä uusien toimitussuhteiden rekisteröimistä;
5. jos kapasiteettioikeuksien siirtopyyntö perustuu järjestelmävastaavan siirtoverkonhaltijan määrittelemiin kulloinkin käytettävissä oleviin kapasiteetin määriin; ja
6. jos kapasiteettioikeuksien siirtopyyntö liittyy kapasiteettijaksoon, joka alkaa kaksi (2) arkipäivää sen päivämäärän jälkeen, jolloin järjestelmävastaavan siirtoverkonhaltijan hyväksyntä siirtopyynnölle on saatavilla.

### Kapasiteettioikeuksien siirtopyyntöjen lähettäminen: kapasiteettioikeuksien siirtopyyntöön sisältyvät tiedot

Kapasiteettivarauspyynnöt on lähetettävä kumman tahansa shipperin toimesta järjestelmävastaavan siirtoverkonhaltijan antamaan osoitteeseen sisältäen kopion (“cc”) viestistä toiselle shipperille ja pyynnön on sisällettävä kohdassa 9.5.1 määritellyt tiedot.

Kapasiteettioikeuksien siirtopyynnöt katsotaan järjestelmävastaavan siirtoverkonhaltijan vastaanottamiksi vasta sitten, kun järjestelmävastaava siirtoverkonhaltija on vastaanottanut vahvistuksen kapasiteettivarauspyynnöstä toiselta shipperiltä sähköpostitse osoitteesta, joka on annettu shipperin puitesopimuksessa.

Puutteellinen vahvistusilmoitus johtaa kapasiteettioikeuksien siirtopyynnön hylkäämiseen.

Jos toisen shipperin vahvistus kapasiteettioikeuksien siirtopyynnöstä vastaanotetaan ennen klo 8.00 UTC (talviaikaan) tai 7.00 UTC (kesäaikaan), se käsitellään seuraavana arkipäivänä klo 14.00 UTC (talviaikaan) tai klo 13.00 UTC (kesäaikaan) mennessä. Jos kapasiteettioikeuksien siirtopyynnön vahvistus vastaanotetaan päivänä, joka ei ole arkipäivä, tai vahvistus vastaanotetaan arkipäivänä myöhemmin kuin klo 8.00 UTC (talviaikaan) tai klo 7.00 UTC (kesäaikaan), kapasiteettioikeuksien siirtopyyntö käsitellään kaksi arkipäivää myöhemmin klo 14.00 UTC (talviaikaan) tai klo 13.00 UTC (kesäaikaan) mennessä.

Tietyissä tilanteissa järjestelmävastaava siirtoverkonhaltija varaa oikeuden pidentää kapasiteettioikeuksien siirtopyyntöjen käsittelyaikaa. Tällaisessa tilanteessa shippereille tiedotetaan tästä sähköpostitse osoitteisiin, jotka on ilmoitettu shipperien kapasiteettivarausten yhteysosapuoliksi.

Kapasiteettioikeuksien siirtopyynnön vahvistuksen vastaanotettuaan järjestelmävastaava siirtoverkonhaltija lähettää hyväksynnän tai hylkäyksen kohtien 9.6.4 ja 9.6.5 mukaisesti.

### Kapasiteettioikeuksien siirron rekisteröinti ja vahvistaminen

Kapasiteettioikeuksien siirrot, jotka on solmittu kapasiteettioikeuksien manuaalista siirtomenettelyä käyttäen, rekisteröidään järjestelmävastaavan siirtoverkonhaltijan toimesta kapasiteettioikeuksien siirtopyynnön tultua vahvistetuksi.

Siitä riippumatta, ovatko molemmat shipperit pyytäneet muutosta kapasiteettioikeuksien siirtoon tai haluavat peruuttaa sen, järjestelmävastaava siirtoverkonhaltija voi kieltäytyä muutos- tai peruutuspyynnöstä.

### Kapasiteettioikeuksien siirron hylkääminen

Järjestelmävastaavan siirtoverkonhaltijan on ilmoitettava shippereille kapasiteettioikeuksien siirtopyynnön hylkäämisestä kahden arkipäivän kuluessa siirtopyynnön vastaanottamisesta.

Kapasiteettioikeuksien siirtopyyntö voidaan hylätä seuraavista syistä:

1. jos kapasiteettioikeuksien siirtopyyntö on puutteellinen;
2. jos luovutuksen tekevällä shipperillä ei ole tarvittavaa kapasiteettia käytettävissään;
3. jos shipperit eivät ole solmineet tarvittavia sopimuksia;
4. jos järjestelmävastaava siirtoverkonhaltija arvioi, että kapasiteettioikeuksien siirtopyyntö johtaisi luottoriskiin, joka ylittää hankinnan tekevän shipperin luottorajan; tai
5. jos hankinnan tekevä shipper ei ole rekisteröinyt toimitussuhteita ennen kapasiteettijakson alkamista.

Kapasiteettioikeuksien siirtopyynnön hylkäämiselle on esitettävä aina perusteet.

## Vahvistetun kapasiteettioikeuksien siirron muuttaminen ja peruuttaminen

Jos shipperit haluavat muuttaa jo vahvistetun mutta ei toteutetun kapasiteettioikeuksien siirron, näiden on lähetettävä uusi kapasiteettioikeuksien siirtopyyntö kohtien 9.5 tai 9.6 mukaisesti ilmoittaen, kuinka osapuolet haluavat muuttaa jo vahvistettua kapasiteettioikeuksien siirtoa. Jos shipperit haluavat peruuttaa jo vahvistetun kapasiteettioikeuksien siirron, shipperien on pyydettävä uutta kapasiteettioikeuksien siirtoa samalle kapasiteettimäärälle ja –jaksolle siten, että alkuperäinen hankinnan tekevä shipper toimii luovutuksen tekevänä shipperillä ja päinvastoin.

## Maksut

Kummankin shipperin on suoritettava kapasiteettioikeuksien siirrosta maksu. Maksun suuruus on esitetty voimassa olevassa hinnastossa. Maksut laskutetaan Kaasunsiirron sääntöjen mukaisesti kuukausittaisessa laskussa.

## Kapasiteettioikeuksien siirtäminen kapasiteetin jälkimarkkinan kauppapaikalla

Shipperit voivat siirtää kapasiteettioikeuksia myös kapasiteetin jälkimarkkinan kauppapaikan kautta. Kapasiteetin jälkimarkkinan kauppapaikkaa koskevat säännöt on esitetty Kapasiteetin jälkimarkkinan kauppapaikan säännöissä.

# Mittaaminen

## Yleistä

Seuraavat säännöt koskevat Suomen kaasujärjestelmän mittauksiin liittyviä velvollisuuksia ja vaatimuksia sekä siirto- että jakeluverkoissa.

## Kulutusmittauksiin tarkoitettuja mittauslaitteita koskevat vaatimukset

Kulutusmittauksiin tarkoitetun mittauslaitteen on oltava varustettu kuluttajan helposti ja ilman työkaluja nähtävissä olevalla metrologisesti ohjatulla näytöllä riippumatta siitä, voidaanko mittaustietoja lukea kauko-ohjatusti. Näytössä oleva lukema on mittaustulos, jonka perusteella määritetään maksettava hinta.

Jakeluverkonhaltija vastaa, että päivittäin luettavien käyttöpaikkojen kulutusmittauksiin tarkoitettujen mittauslaitteiden lukemat muunnetaan kaasudatahubin vaatimiin yksiköihin.

## Laskentamenetelmät

1. Kaasudatahub ilmoittaa kaikkien jakeluverkkojen päivittäin luettavien käyttöpaikkojen kaasumäärät vähittäismyyjille ja jakeluverkonhaltijoille muodossa kWh ylempään lämpöarvoon perustuen. Vähittäismyyjien ja jakeluverkonhaltijoiden laskutuksen jakeluverkon päivittäin luettavien käyttöpaikkojen loppukäyttäjiltä on perustuttava kaasudatahubin ilmoittamiin kaasumääriin. Jos mittalaitteelta luettu tieto on ristiriidassa kaasudatahubin ilmoittaman määrän kanssa, jakeluverkonhaltija korjaa tietoja kaasudatahubiin (myös silloin, kun mittalaitteella on virhe). Kaasudatahub ilmoittaa kaasumäärät yksikössä kWh ylempään lämpöarvoon perustuen.
2. Kaasudatahub ilmoittaa kunkin jakeluverkon päivittäin luettavien käyttöpaikkojen kuluttamat kaasumäärät sekä kunkin jakeluverkon jäännöskulutuksen asiakassalkun kulutusten shipperkohtaiset summatiedot järjestelmävastaavalle siirtoverkonhaltijalle yksikössä kWh ylempään lämpöarvoon perustuen. Tämän lisäksi kaasudatahub toimittaa em. tiedoista shipper- ja vähittäismyyjäkohtaiset summatiedot jakeluverkoittain kullekin shipperille yksikössä kWh ylempään lämpöarvoon perustuen.
3. Kaasudatahub ilmoittaa kaikkien jakeluverkkojen biokaasun syöttöpisteiden verkkoon syötetyt kaasumäärät biokaasun verkkoonsyöttäjille ja jakeluverkonhaltijoille muodossa kWh ylempään lämpöarvoon perustuen. Jakeluverkonhaltijoiden laskutuksen jakeluverkon biokaasun verkkoonsyöttäjiltä on perustuttava kaasudatahubin ilmoittamiin kaasumääriin. Jakeluverkon biokaasun verkkoonsyöttäjille osoittamissa laskuissa kaasumäärät on ilmoitettava yksikössä kWh ylempään lämpöarvoon perustuen.
4. Jakeluverkonhaltija ilmoittaa kaikkien jakeluverkkonsa harvemmin kuin päivittäin luettavien käyttöpaikkojen mitatut kaasumäärät ko. jakeluverkon toimitusvelvolliselle vähittäismyyjälle siinä muodossa kuin nämä ovat kahdenvälisesti sopineet.
5. Siirtoverkon loppukäyttäjälle toimitettu tuntikohtainen maakaasumäärä lasketaan kertomalla mitattu massa tai tilavuus siirtoverkon loppukäyttäjän käyttöpaikkaan toimitetun kaasun tuntikohtaisella lämpöarvolla. Lämpöarvon määrittää järjestelmävastaava siirtoverkonhaltija kullekin siirtoverkon loppukäyttäjän käyttöpaikalle erikseen tai laskennallisesti järjestelmävastaavan siirtoverkonhaltijan mittauslaitteistoilla. Järjestelmävastaava siirtoverkonhaltija ilmoittaa kullekin shipperille ja siirtoverkon loppukäyttäjälle kuhunkin siirtoverkon loppukäyttäjän käyttöpaikkaan toimitetut kaasumäärät yksikössä MWh tai kWh ylempään lämpöarvoon perustuen.
6. Biokaasun verkkoonsyöttäjän siirto- tai jakeluverkkoon syöttämän biokaasun määrä lasketaan kertomalla mitattu massa tai tilavuus biokaasun syöttöpisteessä mitatulla tuntikohtaisella lämpöarvolla. Verkonhaltijan vastuulla on varmistaa, että mittaaminen ja mittaustietojen keruu on järjestetty. Järjestelmävastaava siirtoverkonhaltija ilmoittaa kullekin shipperille ja siirtoverkon biokaasun verkkoonsyöttäjälle näiden siirtoverkon biokaasun syöttöpisteisiin vastaanotetut kaasumäärät yksikössä kWh ylempään lämpöarvoon perustuen.
7. Järjestelmävastaava siirtoverkonhaltija mittaa (tai varmistaa, että mittaustiedot toimitetaan) siirtoverkon syöttö- ja ottopisteissä (Balticconnector, Imatra) sekä siirtoverkon biokaasun syöttöpisteissä siirretyt sekä kuhunkin jakeluverkkoon siirtoverkosta rajapisteessä toimitetut tuntikohtaiset kaasumäärät massana tai tilavuutena ja vastaa määrien yksikkömuunnoksesta normaalikuutiometreiksi (m3n, lämpötilassa 0°C ja absoluuttisessa paineessa 1,01325 bar). Järjestelmävastaava siirtoverkonhaltija varmistaa myös lämpöarvon mittaustietojen toimittamisen jokaisesta em. pisteestä tai järjestelmävastaava siirtoverkonhaltija määrittää lämpöarvon laskennallisesti. Järjestelmävastaava siirtoverkonhaltija ilmoittaa kaasudatahubiin kunkin jakeluverkon rajapisteessä tuntikohtaisesti toimitetun maakaasumäärän yksikössä m3n ja sen lämpöarvon yksikössä kWh/m3n ylempään lämpöarvoon perustuen. Lämpöarvot lasketaan standardin ISO-6976 mukaisesti.
8. Jakeluverkonhaltijat mittaavat (tai varmistavat, että mittaustiedot toimitetaan) jakeluverkkoalueensa käyttöpaikkoihin toimitetut ja biokaasun syöttöpisteistä verkkoon syötetyt kaasumäärät massana tai tilavuutena. Jakeluverkonhaltija vastaa mitattujen kaasumäärien yksikkömuunnoksesta normaalikuutiometreiksi (m3n, lämpötilassa 0°C ja absoluuttisessa paineessa 1,01325 bar). Jakeluverkonhaltijat toimittavat päivittäin luettavien käyttöpaikkojen mitatut kaasumäärät kaasudatahubiin yksikössä m3n. Biokaasun syöttöpisteestä verkkoon syötetyn biokaasun lämpöarvon määrittämisen varmistamisesta vastaa jakeluverkonhaltija, jonka on toimitettava tiedot lämpöarvosta kaasudatahubiin yksikössä kWh/m3n ylempään lämpöarvoon perustuen. Lämpöarvot lasketaan standardin ISO-6976 mukaisesti.

## Mittaaminen siirtoverkon ja jakeluverkkojen fyysisissä syöttö- ja ottopisteissä, rajapisteissä ja siirtoverkon loppukäyttäjien käyttöpaikoissa

1. Järjestelmävastaava siirtoverkonhaltija vastaa siirtoverkkoon liitettyjen syöttö- ja ottopisteiden, siirtoverkon loppukäyttäjien käyttöpaikkojen ja rajapisteiden kaasunmittausjärjestelmien perustamisesta, käytöstä ja kunnossapidosta tai varmistaa niiden järjestämisen. Kaasunmittausjärjestelmien on mitattava massa tai tilavuus maakaasun toimituspaineessa ja ‑lämpötilassa.
2. Siirtoverkkoon liitetyissä fyysisissä syöttö- ja ottopisteissä, biokaasun syöttöpisteissä, siirtoverkon loppukäyttäjien käyttöpaikoissa ja jokaisessa rajapisteessä järjestelmävastaava siirtoverkonhaltija vastaa tai varmistaa, että mittaukset ja määritykset kohdan 10.4 a) mukaisesti täyttävät järjestelmävastaavan siirtoverkonhaltijan Kaasun mittaussuositusten vaatimukset.
3. Järjestelmävastaava siirtoverkonhaltija vastaa, että mitatut kaasumäärät voidaan jakaa shippereille kohdassa 5 esitettyjä periaatteita noudattaen.
4. Järjestelmävastaavalla siirtoverkonhaltijalla on oltava jatkuva pääsy toimitetun maakaasun ja verkkoon syötetyn biokaasun määrään, laatuun, paineeseen ja lämpötilaan liittyviin mittaustuloksiin. Näin varmistetaan, että järjestelmävastaava siirtoverkonhaltija voi ylläpitää siirtoverkon tasapainoa ja toimitusvarmuutta sekä suorittaa taseselvityksen. Pääsyoikeus mittaustietoihin koskee siirtoverkkoon ja jakeluverkkoihin liitettyjä fyysisiä syöttö- ja ottopisteitä, biokaasun syöttöpisteistä, siirtoverkon loppukäyttäjien käyttöpaikkoja ja jokaista yhteenliitäntä- ja rajapistettä.

## Siirtoverkon kaasunmittausjärjestelmän tarkastaminen ja kalibrointi

1. Kaasunmittausjärjestelmän määrän ja laadun mittaamisen tarkkuus tarkastetaan kaasunmittausjärjestelmästä vastuussa olevan osapuolen toimesta siirtoverkon fyysisten syöttö- ja ottopisteiden, siirtoverkon loppukäyttäjien käyttöpaikkojen, siirtoverkon biokaasun syöttöpisteiden ja jokaisen rajapisteen osalta Kaasun mittaussuositusten mukaisesti. Suurimmat sallitut virheet kaasun mittauslaitteille määritellään valtioneuvoston asetuksessa 1432/2016.
2. Kaasunmittausjärjestelmän mittaus- ja analyysilaitteet on kalibroitava siten kuin mahdollista riippumattoman tarkastajan toimesta.
3. Shipper, siirtoverkon loppukäyttäjä, biokaasun verkkoonsyöttäjä tai jakeluverkonhaltija voi milloin tahansa pyytää järjestelmävastaavaa siirtoverkonhaltijaa (kaasunmittausjärjestelmä siirtoverkon fyysisessä syöttö- tai ottopisteessä, siirtoverkon biokaasun syöttöpisteessä, siirtoverkon loppukäyttäjän käyttöpaikassa tai rajapisteessä) tarkastamaan kaasunmittausjärjestelmän, jos ko. osapuoli voi osoittaa tarkastamisen välttämättömäksi ja perustelluksi.

Tässä tapauksessa tarkastaminen on tehtävä niin pian kuin mahdollista tarkastuspyynnön vastaanottamisesta. Jos tarkastus osoittaa, että kaasunmittausjärjestelmän mittauslaitteisto täyttää Kaasun mittaussuositusten vaatimukset, osapuolen, joka on pyytänyt tarkastamista, on maksettava tarkastamisen kustannukset. Muussa tapauksessa järjestelmävastaava siirtoverkonhaltija (tai ko. mittauksista vastaava sopimusosapuoli) maksaa ne.

1. Shipperin, siirtoverkon loppukäyttäjän, biokaasun verkkoonsyöttäjän tai jakeluverkonhaltijan pyynnöstä järjestelmävastaava siirtoverkonhaltija ilmoittaa osapuolelle olemassa olevat kaasunmittausjärjestelmän kalibrointi- ja tarkastussuunnitelmat siirtoverkon fyysisille syöttö- tai ottopisteille, siirtoverkon loppukäyttäjien käyttöpaikoille, siirtoverkon biokaasun syöttöpisteille ja rajapisteille edellyttäen, että osapuoli voi osoittaa, että pääsy näihin tietoihin on välttämätöntä ja perusteltua.
2. Osapuolilla, joihin kaasunmittausjärjestelmän tarkastamisen tulos vaikuttaa, on oikeus olla tarkastuksessa läsnä.
3. Yhden tai useamman osapuolen pyynnöstä järjestelmävastaava siirtoverkonhaltija lähettää joko tarkastusraportin tai kalibrointisertifikaatin tarkastuksen tai kalibroinnin jälkeen. Tarkastuksen tai kalibroinnin tulos on osapuolia sitova.

## Siirtoverkon kaasunmittausjärjestelmän virheellisten mittaustietojen käsittely

1. Jos kaasunmittausjärjestelmän osa siirtoverkon fyysisessä syöttö- tai ottopisteessä, siirtoverkon loppukäyttäjän käyttöpaikalla, biokaasun syöttöpisteessä tai rajapisteessä ei mittaa oikein, ei toimi tai jos em. mittaustietojen siirto on puutteellista (ks. kohta 10.4 d), järjestelmävastaava siirtoverkonhaltija vastaa virheiden korjaamisesta.
2. Kaasunmittausjärjestelmän läpi siirtyneen kaasun määrä tai laatu sinä aikana, kun järjestelmä ei mitannut oikein, ei toiminut tai mittaustietojen siirto oli puutteellista, määritetään seuraavan tai seuraavien menetelmien perusteella sen mukaan, minkä katsotaan antavan tarkimman tuloksen tilanteesta riippuen:
	1. mittauspisteet määrämittarin tai muunninlaitteen lukemien perusteella;
	2. kalibrointitesti tai -laskelma;
	3. toimitusmäärien tai laadun arviointi samankaltaisten käyttöolosuhteiden vallitessa kuin kaasunmittausjärjestelmän toimiessa oikein tai mittaustietojen siirtyessä oikein; ja
	4. toisen kaasunmittausjärjestelmän mittaamiin tietoihin perustuen, jos ko. järjestelmä toimii oikein.
3. Jos ajanjaksoa, jona kaasunmittausjärjestelmä ei mitannut oikein, ei toiminut tai jona mittaustietojen siirto oli puutteellista, ei pystytä määrittämään, oletetaan vian tai virheen jatkuneen kaksi viikkoa todetun suuruisena.
4. Kohtien 10.6 b) ja c) mukaisesti laskettua kaasumäärää käytetään laskutusperusteena ottovyöhykkeelle. Jos laskutus on jo tapahtunut, laskutusta korjataan vastaavasti seuraavassa korjauksessa tai poikkeustilanteessa poikkeuskorjauksessa.
5. Jos shipper, siirtoverkon loppukäyttäjä, biokaasun verkkoonsyöttäjä tai jakeluverkonhaltija epäilee, että kaasunmittausjärjestelmä ei ole mitannut oikein, ei ole toiminut tai että mittaustietojen siirrossa on puutteita, osapuolen on otettava yhteyttä järjestelmävastaavaan siirtoverkonhaltijaan kirjallisesti viipymättä.
6. Järjestelmävastaava siirtoverkonhaltija ei ole vastuussa virheellisistä mittauksista tai mittaustietojen käsittelyvirheistä, jotka johtuvat vierekkäisten kaasujärjestelmien kaasunmittausjärjestelmistä.

## Jakeluverkonhaltijoiden kaasunmittausjärjestelmän virheellisten mittaustietojen käsittely

1. Jakeluverkonhaltijoiden kaasunmittausjärjestelmissä ilmenevät virheelliset mittaukset jakeluverkon loppukäyttäjän käyttöpaikoissa tai biokaasun syöttöpisteissä ja virheet jakeluverkonhaltijan mittaustiedoissa mittalaitevikojen, tiedonsiirtovikojen tai virheellisen myyjänvaihtoprosessin ym. vuoksi käsitellään Järjestelmävastaavan siirtoverkonhaltijan ja jakeluverkonhaltijoiden välisen yhteistyösopimuksen, Kaasunjakelun sääntöjen ja Biokaasun sääntöjen mukaisesti.
2. Jakeluverkonhaltijoiden kaasudatahubiin toimittamia mittaustietoja käytetään shippereiden laskutuksen perusteena siirtoverkossa. Jos järjestelmävastaava siirtoverkonhaltija on jo lähettänyt shipperille kuukausittaisen laskun ennen korjattujen mittaustietojen saapumista, shipperille lähetetään korjauslasku 1. ja/tai 2. korjauskierroksen yhteydessä sekä poikkeustilanteessa poikkeuskorjauksessa.
3. Jos shipper, vähittäismyyjä, biokaasun verkkoonsyöttäjä tai jakeluverkon loppukäyttäjä epäilee, että jakeluverkonhaltijan kaasunmittausjärjestelmä ei ole mitannut oikein, ei ole toiminut tai että mittaustietojen siirrossa tai käsittelyssä on tapahtunut virheitä myyjänvaihdon tai toimitussuhteen muutoksen yhteydessä tms., ko. osapuolen on otettava tästä viipymättä yhteyttä jakeluverkonhaltijaan. Jakeluverkonhaltija vastaa tarvittavista korjauksista mittaustietoihin ja korjattujen tietojen lähettämisestä tarvittaville osapuolille.

Järjestelmävastaava siirtoverkonhaltija ei ole vastuussa jakeluverkonhaltijoiden mittausvirheistä, jos virhe johtuu jakeluverkonhaltijan varmistusvastuulla olevasta kaasunmittausjärjestelmästä, joka ei ole mitannut oikein tai ei ole toiminut, tai jakeluverkonhaltijan virheestä mittaustietojen siirrossa tai virheellisestä myyjänvaihtoprosessin tai toimitussuhteiden käsittelystä.

# Toimitusehdot

## Virtuaalisen kauppapaikan sekä syöttö- ja ottopisteiden toimitusehdot

Virtuaalisessa kauppapaikassa katsotaan toimitetuiksi hyväksyttyjä kaupankäynti-ilmoituksia vastaavat päiväkohtaiset kaasumäärät. Syöttö- tai ottopisteissä katsotaan toimitetuiksi hyväksyttyjä nominaatioita vastaavat tuntikohtaiset maakaasumäärät.

## Biokaasun syöttöpisteen toimitusehdot

### Järjestelmävastaavan siirtoverkonhaltijan vastaanottovelvollisuus biokaasun syöttöpisteessä

Järjestelmävastaava siirtoverkonhaltija vastaanottaa kunakin tuntina shipperin biokaasun syöttöpisteistä tuntikohtaisen määränjaon mukaisen kaasumäärän.

Shipperin toimitusmäärä biokaasun syöttöpisteistä ei saa ylittää shipperin biokaasun virtuaalista syöttöpistettä koskevien kapasiteettisopimusten yhteenlaskettua maksimimäärää.

Biokaasun virtuaaliseen syöttöpisteeseen liittyvät maksut suoritetaan kohtien 17.2 a) ii) ja c) mukaisesti.

## Ottovyöhykettä koskevat ehdot

### Järjestelmävastaavan siirtoverkonhaltijan sopimusperusteinen vastuu kaasun siirrosta ottovyöhykkeellä

Järjestelmävastaava siirtoverkonhaltija siirtää jokaiseen jakeluverkkoon tai siirtoverkon loppukäyttäjän käyttöpaikaan shipperille kyseiseen jakeluverkkoon tai siirtoverkon loppukäyttäjän käyttöpaikkaan määränjaon osoittaman kaasumäärän. Määrä ei kuitenkaan saa ylittää shipperin ottovyöhykkeen kapasiteettisopimuksien yhteenlaskettua maksimimäärää.

Järjestelmävastaavalla siirtoverkonhaltijalla ei ole velvollisuutta siirtää sellaista kaasumäärää, jonka tuntikohtainen siirrettävä määrä ylittäisi järjestelmävastaavan siirtoverkonhaltijan tai jakeluverkonhaltijan ilmoittaman teknisen kapasiteetin.

### Shipperin verkosta otto ottovyöhykkeellä

Shipperin kokonaisotto jakeluverkoissa ja siirtoverkon loppukäyttäjän käyttöpaikoissa ei saa ylittää shipperin kaikkien kapasiteettisopimusten yhteenlaskettua maksimimäärää ottovyöhykkeellä.

Ottovyöhykkeeseen liittyvät maksut suoritetaan kohdan 17.2 a) i) ja b) mukaisesti.

# Korjaukset ja kunnossapito

## Korjaukset ja kunnossapito

1. Järjestelmävastaavalla siirtoverkonhaltijalla on oikeus tilapäisesti keskeyttää kaasun siirto tai rajoittaa sitä, mikäli se on tarpeellista kaasun siirtoon tarvittavien laitteiden tarkastuksen, korjauksen, huollon, muutostyön tai muun vastaavan toimenpiteen suorittamiseksi. Järjestelmävastaava siirtoverkonhaltija vapautuu kokonaan tai osittain edellä kohdassa 11 mainituista velvollisuuksistaan vastaanottaa ja siirtää maakaasua siinä määrin kuin tämä on välttämätöntä em. toimenpiteiden suorittamiseksi. Järjestelmävastaavan siirtoverkonhaltijan on huomioitava korjauksia ja kunnossapitoa suunnitellessaan suojattujen käyttöpaikkojen tarpeet.
2. Jos keskeytys on ennakolta järjestelmävastaavan siirtoverkonhaltijan tiedossa, järjestelmävastaava siirtoverkonhaltija neuvottelee keskeytyksestä tarvittavien osapuolten kanssa mahdollisimman aikaisessa vaiheessa ja pyrkii ajoittamaan tarvittavat toimenpiteet huomioiden osapuolten tarpeet. Järjestelmävastaava siirtoverkonhaltija koordinoi toimenpiteet siinä määrin kuin on tarpeen jakeluverkonhaltijoiden kanssa.
3. Järjestelmävastaava siirtoverkonhaltija tiedottaa kerran kalenterivuodessa suunniteltujen korjaus- ja kunnossapitotöiden aikatauluista seuraavien 12 kuukauden ajanjaksolle.
4. Järjestelmävastaava siirtoverkonhaltija tiedottaa keskeytyksistä verkonhaltijoita, joiden on ilmoitettava tiedot edelleen asiaan kuuluville osapuolille välittömästi tiedon saatuaan, sekä suoraan kaikkia shippereitä, tradereita ja siirtoverkon loppukäyttäjiä sekä siirtoverkkoon liittyneitä biokaasun verkkoonsyöttäjiä.

# Rajoitettu kapasiteetti

Mikäli koko siirtoverkon tai sen osan kapasiteetti on rajoittunut väliaikaisesti fyysisistä tai toiminnallisista syistä, järjestelmävastaava siirtoverkonhaltija ilmoittaa kaikille shippereille ja tradereille rajoitetusta kapasiteetista.

Järjestelmävastaavalla siirtoverkonhaltijalla on rajoitetusta kapasiteetista ilmoitettuaan oikeus määrätä shipperit vähentämään syöttöjä ja ottoja pro rata -periaatteella tai keskeyttämään syötöt ja otot kaasujärjestelmässä niin kauan kuin kapasiteetti on rajoittunut koko siirtoverkossa tai sen osassa. Shipperin on varmistettava siirtoverkon loppukäyttäjiltä, että nämä noudattavat määräystä, sekä välillisesti vähittäismyyjiensä kautta, että jakeluverkon loppukäyttäjät noudattavat määräystä.

Järjestelmävastaava siirtoverkonhaltija jakaa osan käytettävissä olevasta kapasiteetista kapasiteettirajoituksen piiriin kuuluvien shippereiden ja muiden osapuolien kesken seuraavasti:

1. Keskeytyvää kapasiteettia rajoitetaan ennen kiinteää kapasiteettia. Suojaamattomien loppukäyttäjien käyttöpaikkojen toimituksia rajoitetaan ennen suojattujen käyttöpaikkojen toimituksia.
2. Kuluttajille aiheutuvat vaikutukset on pyrittävä minimoimaan siten, ettei kaasuntoimituksiin tule katkoja.

Mikäli shipper tai tämän siirtoverkon tai jakeluverkon loppukäyttäjät eivät noudata järjestelmävastaavan siirtoverkonhaltijan maakaasun syötön tai oton rajoittamista tai keskeyttämistä koskevaa määräystä, shipper maksaa kohdan 17.2 b) i) mukaisen ylitysmaksun järjestelmävastaavan siirtoverkonhaltijan määräyksen ylittävästä maakaasumäärästä.

# Ylivoimainen este

## Yleistä

Ylivoimainen este tarkoittaa sopimusten solmimisen jälkeen syntyviä poikkeavia olosuhteita, jotka ovat kyseisen osapuolen toimivallasta riippumattomia edellyttäen, että osapuoli on noudattanut kaasualan asiaankuuluvia ja vaadittavia varotoimenpiteitä. Näitä poikkeavia olosuhteita ei ole voitu ottaa sopimusta solmittaessa kohtuudella huomioon ja jotka voimassaoloaikanaan tai sen jälkeen estävät tai huomattavasti vaikeuttavat sopimukseen perustuvien velvoitteiden täyttämistä ja joiden tuottamaa haittaa ei voida kohtuudella estää tai poistaa.

Ylivoimainen este voi johtua esimerkiksi seuraavista syistä:

tulipalo, räjähdys, tulva, maanjäristys, viranomaisten määräykset, sota tai liikekannallepano, odottamattomat laajat sotilaskutsunnat, takavarikko, tuontikielto, maakaasun ulkomaisen toimittajan ylivoimainen este, valuuttarajoitukset, käyttövoiman rajoitukset, yleinen raaka- tai tarveainepula, vuoto maakaasuputkessa, lakko, työselkkaus tai muu sopijapuolten määräysvallan ulkopuolella oleva olosuhde.

Varojen puutetta ei katsota ylivoimaiseksi esteeksi.

## Ylivoimaisen esteen yleiset seuraukset

Mikäli osapuoli on ylivoimaisesta esteestä johtuen kokonaan tai osittain kykenemätön täyttämään yhden tai useamman sopimuksen mukaisia velvoitteitaan, kyseisen osapuolen kyseiset sopimusvelvoitteet keskeytyvät niin pitkäksi aikaa ja siinä laajuudessa kuin este on voimassa edellyttäen, että esteen kohteeksi joutunut osapuoli ilmoittaa ylivoimaisesta esteestä viipymättä muille osapuolille puhelimella tai sähköpostilla ja toimittaa näille lisäksi kohtuullisessa ajassa kirjallisesti yksityiskohtaisen selvityksen ylivoimaisesta esteestä ja sen arvioidusta kestosta.

Mikäli ylivoimaisesta esteestä seuraa, että osapuoli kykenisi täyttämään velvoitteensa ainoastaan kohtuuttomin kuluin, kyseinen osapuoli katsotaan kykenemättömäksi täyttämään velvoitteensa kokonaan tai osittain.

Ylivoimaiseen esteeseen vetoavan osapuolen tulee pyrkiä jatkamaan velvoitteidensa täyttämistä niin pian kuin voidaan kohtuudella vaatia edellyttäen, että tämä on mahdollista ilman kohtuuttomia kuluja.

## Tiedottaminen

Järjestelmävastaava siirtoverkonhaltija tiedottaa ylivoimaisen esteen sattuessa asianomaisille osapuolille tilanteesta sekä siitä, miten ja missä laajuudessa se vaikuttaa maakaasutoimituksiin. Järjestelmävastaava siirtoverkonhaltija pyrkii parhaansa mukaan tiedottamaan shippereitä ennen toimituksen keskeytymistä tai rajoittamista.

Ylivoimaisen esteen kohteeksi joutuneiden shippereiden tulee kohdan 14.2 mukaisesti ilmoittaa kyseisestä tapahtumasta viipymättä järjestelmävastaavalle siirtoverkonhaltijalle puhelimitse tai sähköpostilla ja toimittaa lisäksi kohtuullisessa ajassa kirjallisesti yksityiskohtainen selvitys ylivoimaisesta esteestä ja sen arvioidusta kestosta.

## Järjestelmävastaavan siirtoverkonhaltijan ylivoimainen este

Shipper jatkaa kohtien 18 ja 19 mukaisten velvoitteidensa täyttämistä niin kauan kuin järjestelmävastaava siirtoverkonhaltija täyttää shipperin varaaman siirtopalvelun velvoitteet ylivoimaisen esteen vallitessa.

Mikäli järjestelmävastaava siirtoverkonhaltija ei ylivoimaisesta esteestä johtuen kykene täyttämään jonkin kapasiteettisopimuksen mukaisia velvoitteitaan, shipperin suorittamaa kapasiteettimaksua alennetaan vastaavasti kyseiseltä ajanjaksolta. Shipperin kohtien 17.2 a) - d) mukainen maksuvelvollisuus keskeytyy.

## Shipperin ylivoimainen este

Shipperin kohtien 17.2 a) - d) mukainen maksuvelvollisuus keskeytyy:

1. mikäli shipper ei ylivoimaisesta esteestä johtuen kykene jonakin ajanjaksona vastaanottamaan kyseisen kapasiteettisopimuksen mukaisesti siirrettyjä kaasumääriä, eikä shipper tai sen syöttöpisteen vastapuoli kykene keskeyttämään syöttöpisteen toimituksia tänä ajanjaksona; tai
2. mikäli shipper tai sen syöttöpisteen vastapuoli ei jonakin ajanjaksona ylivoimaisesta esteestä johtuen kykene toimittamaan kapasiteettisopimuksessa sovittua kaasumäärää, eikä shipper kykene keskeyttämään ottoa tänä ajanjaksona.

## Pitkittynyt ylivoimainen este

Mikäli ylivoimaisen esteen tai toistuneen ylivoimaisen esteen arvioidaan kokonaan tai osittain estävän osapuolen velvoitteiden täyttämisen kauemmin kuin 60 arkipäivää, osapuolet pyrkivät asiassa osapuolia tyydyttävään neuvotteluratkaisuun. Mikäli osapuolet eivät pääse asiassa ratkaisuun 30 arkipäivän kuluessa neuvotteluratkaisuun pyrkimisen esittämisestä, ylivoimaiseen esteeseen vetoavalla osapuolella tai vetoavilla osapuolilla on oikeus päättää ylivoimaisen esteen kohteeksi joutuneet sopimukset.

# Toimitusvarmuus *(ei perustu uuteen toimitusvarmuusasetukseen)*

Järjestelmävastaava siirtoverkonhaltija vastaa kaasujärjestelmän toimitusvarmuudesta. Järjestelmävastaava siirtoverkonhaltija ohjaa kaasumarkkinoiden kaasun toimituksia niin, että mahdollisesta toimitushäiriöstä aiheutuvat haitat jäävät mahdollisimman pieniksi. Poikkeusoloissa kaasun siirtoa, jakelua ja toimituksia voidaan säännöstellä viranomaisten toimesta. Toimivaltaisen viranomaisen julistettua jonkun kaasun toimitusvarmuusasetuksen kriisitason olevan voimassa, järjestelmävastaava siirtoverkonhaltija ottaa käyttöön toimitustilanteen mukaisen kriisitason (ennakkovaroitus, hälytys tai hätätila).

Kriisitasot on määritelty seuraavasti:

* ennakkovaroitustaso (ennakkovaroitustila): tilanne, jossa on saatu konkreettista, vakavasti otettavaa ja luotettavaa tietoa, jonka mukaan tapahtuma, joka todennäköisesti heikentää kaasun toimitustilannetta merkittävästi ja johtaa todennäköisesti hälytys- tai hätätilatason käyttöönottoon, on mahdollinen;
* hälytystaso (hälytystila): tilanne, jossa toimitusten häiriintyminen tai poikkeuksellisen suuri kaasun kysyntä heikentää merkittävästi toimitustilannetta, mutta markkinat pystyvät edelleen hoitamaan häiriön tai kysynnän ilman, että on tarpeen turvautua muihin kuin markkinapohjaisiin toimenpiteisiin,
* hätätilataso (hätätila): tilanne, jossa kaasun kysyntä on poikkeuksellisen suurta, toimitushäiriö on merkittävä tai toimitustilanne muuten heikkenee merkittävästi ja kaikki asiaankuuluvat markkinapohjaiset toimenpiteet on toteutettu, mutta kaasutoimitukset eivät riitä tyydyttämään jäljelle jäävää kaasun kysyntää, jolloin on lisäksi toteutettava muita kuin markkinapohjaisia toimenpiteitä, jotta voidaan turvata kaasutoimitukset erityisesti suojatuille asiakkaille.

Järjestelmävastaava siirtoverkonhaltija tiedottaa ennen kunkin kriisitason käyttöönottoa shippereille ja muille asianosaisille (ml. vierekkäisten järjestelmien operaattoreille) toimitustilanteesta (ml. siirtoverkossa käytettävissä olevasta tai rajoittuneesta kapasiteetista) heti, kun tiedot ovat järjestelmävastaavan siirtoverkonhaltijan saatavilla. Järjestelmävastaava siirtoverkonhaltija päivittää tietoja säännöllisesti kriisitasojen käytössä olon aikana.

Toimitusvarmuuteen liittyvät toimenpiteet suoritetaan voimassa olevien asiakirjojen ’Suunnitelmat maakaasun toimitusvarmuuden riskien ennaltaehkäisemisestä ja toimista toimitushäiriötilanteissa’ ja ’Järjestelmävastaavan asettamat ehdot järjestelmävastuun toteuttamiseksi’ mukaisesti.[[1]](#footnote-2)

## Hätätila

### Järjestelmävastaavan siirtoverkonhaltijan oikeudet ja velvollisuudet

Mikäli järjestelmävastaava siirtoverkonhaltija ei hätätilasta johtuen kykene kokonaan tai osittain täyttämään shipperin kapasiteettisopimukseen liittyviä velvollisuuksiaan, järjestelmävastaavan siirtoverkonhaltijan velvollisuuksien täyttäminen keskeytyy niin pitkäksi aikaa ja siinä laajuudessa kuin hätätila on voimassa.

Jollei järjestelmävastaava siirtoverkonhaltija toisin ohjeista, tasepoikkeamia ei sallita hätätilan aikana.

Toimivaltaisella viranomaisella on oikeus antaa suoria ohjeita koskien nominaatioita syöttö- ja ottopisteissä ja kaupankäynti-ilmoituksia virtuaalisessa kauppapaikassa sekä Kaasupörssissä. Mikäli shipper ei noudata ohjeita, toimivaltaisella viranomaisella on oikeus antaa järjestelmävastaavalle siirtoverkonhaltijalle määräys muuttaa nominaatioita ja kaupankäynti-ilmoituksia ohjeiden mukaisesti tai sulkea shipper kaasumarkkinoiden ulkopuolelle.

Kaikki tapaukset, joissa shipper tai vähittäismyyjä jättää hätätilan vallitessa noudattamatta toimivaltaisen viranomaisen ohjeita, katsotaan tahallisiksi teoiksi tai laiminlyönneiksi.

### Shipperin velvollisuudet

Shippereiden tulee hätätilan vallitessa:

1. jatkaa maakaasun toimittamista Suomen maakaasujärjestelmään syöttöpisteissä, biokaasun syöttöpisteissä ja virtuaalisessa kauppapaikassa;
2. tiedottaa järjestelmävastaavaa siirtoverkonhaltijaa välittömästi tapauksista, jotka vaikuttavat olennaisesti shipperin kykyyn toimittaa kaasua syöttö- ja ottopisteissä, biokaasun syöttöpisteissä, virtuaalisessa kauppapaikassa tai Kaasupörssissä; sekä
3. noudattaa näitä Kaasunsiirron sääntöjä, jollei toimivaltainen viranomainen toisin ohjeista.

Shipperit jatkavat nominaatioiden tekemistä (siltä osin kuin tarvitaan) toimittaakseen järjestelmävastaavalle siirtoverkonhaltijalle parhaat mahdolliset tiedot odotetuista verkosta otoista siitä huolimatta, että järjestelmävastaava siirtoverkonhaltija saattaa hätätilan vallitessa toimivaltaisen viranomaisen määräyksellä ottaa hoitaakseen toimitukset shippereiden siirtoverkon loppukäyttäjien käyttöpaikkoihin ja shipperien vähittäismyyjien asiakkaille, vrt. kohta 15.3.

Shipperin Suomen kaasujärjestelmään toimittamat kaasumäärät jaetaan shipperin taseeseen. Mikäli kaikkea ottovyöhykkeen kulutusta ei voida kattaa shipperin toimituksilla, järjestelmävastaava siirtoverkonhaltija toimittaa puuttuvan määrän tasekaasuna. Shipperin kaasutoimitukset ottovyöhykkeelle alentavat järjestelmävastaavan siirtoverkonhaltijan toimittamia määriä, eikä järjestelmävastaava siirtoverkonhaltija siten laskuta kyseisistä määristä. Kaikkea shipperin toimittamaa kaasua voidaan käyttää kauttakuljettamiseen kohdan 15.1.3 mukaisesti, tai järjestelmävastaava siirtoverkonhaltija ostaa kaasun kohdan 17.2 f) mukaisesti.

### Kauttakuljettaminen

Kaasun kauttakuljettaminen voi jatkua hätätilan vallitessa toimitusvarmuuden asettamissa rajoissa edellyttäen aina, että:

1. Shipper tarjoaa kaasua saataville syöttöpisteissä ja virtuaalisessa kauppapaikassa. Shipperin tarjoamien kaasumäärien tulee vastata vähintään shipperiin toimitussuhteessa olevien siirtoverkon loppukäyttäjien käyttöpaikkojen ja vähittäismyyjien ottamia kaasumääriä;
2. shipperin tulee tasapainottaa syöttönsä ja ottonsa; sekä
3. järjestelmävastaavan siirtoverkonhaltijan tulee kyetä siirtämään shipperin kaasu siirtoverkossa. Mikäli järjestelmävastaava siirtoverkonhaltija ei pysty siirtämään shipperin kaasumääriä, niistä järjestelmävastaava siirtoverkonhaltija suorittaa niistä maksun kohdan 17.2 f) mukaisesti.

## Yhteistyö

Kaikkien osapuolten on tehtävä hätätilan vallitessa yhteistyötä toimivaltaisen viranomaisen ja järjestelmävastaavan siirtoverkonhaltijan kanssa sen varmistamiseksi, että vaikutukset Suomen kaasumarkkinoihin jäävät mahdollisimman vähäisiksi ja kaasun toimitus voi jatkua kohtuullisessa määrin.

## Suojatut ja suojaamattomat käyttöpaikat

Järjestelmävastaava siirtoverkonhaltija julkaisee verkkosivuillaan vuosittain luettelon suojatuista käyttöpaikoista seuraavalle vuodelle.

Hätätilan vallitessa maakaasun toimitus suojaamattomiin käyttöpaikkoihin keskeytetään kokonaan tai osittain, jos toimivaltainen viranomainen katsoo tämän tarpeelliseksi.

# Laatu- ja toimitusvaatimukset

## Laatu- ja toimitusvaatimukset

1. Shipperien on varmistettava, että Suomen kaasujärjestelmään syöttöpisteistä toimitettavan kaasun laatu vastaa vaatimuksia, jotka on määritelty asiakirjan ’Järjestelmävastaavan asettamat ehdot järjestelmävastuun toteuttamiseksi’ voimassa olevassa versiossa. Verkkoon syötettävän biokaasun on noudatettava standardin EN 16723-2 vaatimuksia.
2. Järjestelmävastaava siirtoverkonhaltija varmistaa, että shipperille ottovyöhykkeellä tai ottopisteessä toimitettavan maakaasun laatu vastaa vaatimuksia, jotka on määritelty asiakirjan ’Järjestelmävastaavan asettamat ehdot järjestelmävastuun toteuttamiseksi’ voimassa olevassa versiossa. Maakaasun laadun on noudatettava standardin EN 16726 vaatimuksia. Jakeluverkonhaltija vastaa jakeluverkon loppukäyttäjille toimitettavan kaasun paine- ja lämpötilavaatimusten täyttymisestä jakeluverkon loppukäyttäjien käyttöpaikoissa.

## Laatupoikkeama syöttöpisteessä

1. Mikäli shipper saa tiedon tai havaitsee, että shipperin syöttöpisteestä toimitettavaksi tarjoama kaasu ei mahdollisesti täytä asetettuja laatuvaatimuksia, shipperin tulee ilmoittaa tästä välittömästi järjestelmävastaavalle siirtoverkonhaltijalle ja sisällyttää ilmoitukseen tiedot laatupoikkeaman odotetusta laajuudesta, luonteesta ja kestosta sekä muut merkitykselliset tiedot.
2. Mikäli shipperin syöttöpisteestä toimitettavaksi tarjoama kaasu ei täytä tai sen ei odoteta täyttävän laatu- ja toimitusvaatimuksia, järjestelmävastaavalla siirtoverkonhaltijalla on oikeus kieltäytyä ilman ennakkoilmoitusta kokonaan tai osittain vastaanottamasta ja siirtämästä kaasua. Kaasun siirto voi alkaa, kun kaasun on todennettu täyttävän asetetut laatu- ja toimitusvaatimukset. Jos syöttöpiste on liittynyt jakeluverkkoon, jakeluverkonhaltijan on noudatettava järjestelmävastaavan siirtoverkonhaltijan määräystä olla ottamasta vastaan ja siirtää kaasua.

Niiden tuntien/kaasutoimituspäivien osalta, jolloin järjestelmävastaava siirtoverkonhaltija kieltäytyy kokonaan tai osittain kaasuerän vastaanottamisesta ja siirrosta, shipperin mahdollisista nominaatioista (ja määränjaoista, jos ne perustuvat nominaatioihin) kyseisessä syöttöpisteessä vähennetään hylättyä kaasuerää vastaava määrä, ks. kohdat 6.5.4 ja 5.1.

1. Mikäli järjestelmävastaava siirtoverkonhaltija suostuu vastaanottamaan ja siirtämään kaasuerän, joka ei täytä asetettuja laatu- ja toimitusvaatimuksia, shipper suorittaa järjestelmävastaavalle siirtoverkonhaltijalle laatupoikkeamamaksun (kohdan 17.2 e) i) mukaisesti.
2. Mikäli järjestelmävastaava siirtoverkonhaltija on ehtinyt vastaanottaa kaasuerän, joka ei täytä asetettuja laatu- ja toimitusvaatimuksia, shipper suorittaa järjestelmävastaavalle siirtoverkonhaltijalle laatupoikkeamamaksun kohdan 17.2 e) i) mukaisesti ja osapuolten välillä neuvotellaan vahingonkorvauksesta.

## Laatupoikkeama ottopisteessä

1. Mikäli järjestelmävastaavan siirtoverkonhaltijan ottopisteessä shipperille luovutettavaksi tarkoitettu kaasu poikkeaa asetetuista laatu- ja toimitusvaatimuksista, shipperillä on oikeus kieltäytyä vastaanottamasta laadultaan poikkeavaa kaasuerää. Mikäli shipper on kieltäytynyt vastaanottamasta kaasua tämän kohdan 16.3 a) nojalla, järjestelmävastaavalla siirtoverkonhaltijalla on oikeus määrätä shipper keskeyttämään toimitukset myös syöttöpisteestä ja virtuaalisesta kauppapaikasta.
2. Järjestelmävastaava siirtoverkonhaltija suorittaa shipperille kohdan 17.2 e) iii) mukaisesti korvauksen siitä kaasumäärästä, jonka shipper on ehtinyt hankkia syöttöpisteestä tai virtuaalisesta kauppapaikasta voimatta toimittaa kaasumäärää ottopisteeseen johtuen siitä, ettei luovutettava kaasu täytä asetettuja laatuvaatimuksia.

Järjestelmävastaava siirtoverkonhaltija ei kuitenkaan suorita edellä mainittua korvausta shipperille, jos se on määrännyt shipperin keskeyttämään toimitukset kohdan 16.3 a) nojalla.

Mikäli shipper käyttää oikeuttaan olla vastaanottamatta kaasua tämän kohdan mukaisesti, eikä järjestelmävastaava siirtoverkonhaltija määrää shipperiä keskeyttämään hankintaansa syöttöpisteestä tai virtuaalisesta kauppapaikasta kohdan 16.3 a) nojalla, shipperin päiväkohtaisten syöttöpisteessä tapahtuvien syöttöjen ja ottopisteessä tapahtuvien ottojen välille voi syntyä tasepoikkeamia. Järjestelmävastaava siirtoverkonhaltija selvittää tällaiset tasepoikkeamat tekemällä vastaavan korjauksen shipperin taseeseen.

1. Mikäli shipper suostuu vastaanottamaan maakaasua, joka ei täytä asetettuja laatu- ja toimitusvaatimuksia, järjestelmävastaava siirtoverkonhaltija suorittaa shipperille korvauksen laatupoikkeamasta kohdan 17.2 e) ii) mukaisesti.
2. Mikäli shipperille on luovutettu kaasua, joka ei täytä asetettuja laatu- ja toimitusvaatimuksia, eikä järjestelmävastaava siirtoverkonhaltija ole ilmoittanut shipperille tästä, järjestelmävastaava siirtoverkonhaltija suorittaa shipperille korvauksen laatupoikkeamasta kohdan 17.2 e) ii) mukaisesti ja osapuolten välillä neuvotellaan vahingonkorvauksesta.

## Laatupoikkeama ottovyöhykkeellä

1. Mikäli järjestelmävastaavan siirtoverkonhaltijan ottovyöhykkeelle luovuttama kaasu ei täytä asetettuja laatu- ja toimitusvaatimuksia ja shipperin siirtoverkon loppukäyttäjien käyttöpaikat ja vähittäismyyjän välittämänä jakeluverkon loppukäyttäjät ottavat verkosta kyseistä kaasua, järjestelmävastaava siirtoverkonhaltija suorittaa shipperille korvauksen laatupoikkeamasta 17.2 e) ii) mukaisesti.
2. Mikäli shipperille on luovutettu kaasua, joka ei täytä asetettuja laatu- ja toimitusvaatimuksia, eikä järjestelmävastaava siirtoverkonhaltija ole ilmoittanut shipperille tästä, järjestelmävastaava siirtoverkonhaltija suorittaa shipperille korvauksen laatupoikkeamasta kohdan 17.2 e) ii) mukaisesti ja osapuolten välillä neuvotellaan vahingonkorvauksesta.

# Maksut ja hyvitykset

## Kapasiteettimaksut ja energiamaksut siirtoverkossa

1. Kiinteä kapasiteetti

Shipperin on suoritettava kiinteästä kapasiteetista kapasiteettimaksu.

Jollei maksua määritellä huutokaupassa, kiinteästä kapasiteetista suoritettava maksu on voimassa olevan hinnaston mukainen.

1. Keskeytyvä kapasiteetti

Shipperin on suoritettava keskeytyvästä kapasiteetista kapasiteettimaksu.

Jollei maksua määritellä huutokaupassa, keskeytyvästä kapasiteetista suoritettava maksu on voimassa olevan hinnaston mukainen.

1. Energiamaksu

Shipperin on suoritettava kapasiteettisopimuksen mukaisesti siirretyistä kaasumääristä energiamaksu.

## Muut maksut ja hyvitykset

1. Nominaatiosta poikkeamismaksu
2. Ottovyöhyke (vain tilanteessa, jolloin ottovyöhykkeellä vaaditaan nominaatioita)

Mikäli shipperin kokonaisotto ottovyöhykkeellä poikkeaa kaasutoimituspäivän aikana enemmän kuin järjestelmävastaavan siirtoverkonhaltijan hyväksymän prosenttiosuuden shipperin kaikissa ottovyöhykettä koskevissa hyväksytyissä nominaatioissa kaasutoimituspäivän kaikille tunneille määritellystä yhteenlasketusta maakaasumäärästä, shipper suorittaa nominaatiostapoikkeamismaksun.

Järjestelmävastaava siirtoverkonhaltija voi poikkeustilanteessa perustellusta syystä alentaa edellä mainittuja prosenttiosuuksia ja korvata kaasutoimituspäivä- ja ottovyöhykekohtaiset sallitut vaihteluvälit tunti- ja pistekohtaisilla sallituilla vaihteluväleillä.

1. Biokaasun virtuaalinen syöttöpiste (vain tilanteessa, jolloin biokaasun virtuaaliseen syöttöpisteeseen vaaditaan nominaatioita)

Mikäli shipperin kokonaistoimitus biokaasun virtuaalisessa syöttöpisteessä poikkeaa kaasutoimituspäivän aikana enemmän kuin järjestelmävastaavan siirtoverkonhaltijan hyväksymän prosenttiosuuden shipperin kaikissa biokaasun syöttöpisteitä koskevissa hyväksytyissä nominaatioissa kaasutoimituspäivän kaikille tunneille määritellystä yhteenlasketusta maakaasumäärästä, shipper suorittaa nominaatiostapoikkeamismaksun.

Järjestelmävastaava siirtoverkonhaltija voi niin tarpeelliseksi katsoessaan alentaa edellä mainittuja prosenttiosuuksia ja korvata kaasutoimituspäiväkohtaiset sallitut vaihteluvälit tuntikohtaisilla sallituilla vaihteluväleillä ja/tai biokaasun syöttöpistekohtaisilla sallituilla vaihteluväleillä.

1. Kapasiteetin ylitysmaksu ottovyöhykkeellä ja korvaus toimittamatta jättämisestä
2. Kapasiteetin ylitysmaksu ottovyöhykkeellä

Mikäli shipperin verkosta otto lopullisen taseselvityksen tulosten perusteella ylittää hinnastossa määritellyn prosenttimäärän shipperin yhteenlasketusta päiväkohtaisesta kapasiteetista ottovyöhykkeellä, shipperin on maksettava kapasiteetinylitysmaksu.

Järjestelmävastaava siirtoverkonhaltija voi poikkeustilanteessa soveltaa kapasiteetin ylitysmaksuja myös tuntikohtaisiin kapasiteetin ylityksiin. Tuntikohtaisten ylitysmaksujen käyttöönotto on perusteltava.

1. Korvaus siirtämättä jättämisestä ottovyöhykkeellä sekä syöttö- ja ottopisteissä

Järjestelmävastaavan siirtoverkonhaltijan on suoritettava shipperille korvaus siirtämättä jätetyistä kaasumääristä seuraavassa tilanteessa:

* mikäli järjestelmävastaava siirtoverkonhaltija ei kykene siirtämään ottovyöhykkeelle kaasutoimituspäiväkohtaisen yhteenlasketun varatun kiinteän kapasiteetin tai syöttö- tai ottopisteelle hyväksytyssä nominaatiossa määriteltyä kaasumäärää; sekä
* mikäli siirtämättä jättäminen ei johdu nominaatioita koskevista ehdoista, ks. kohta 6, tasehallintaa koskevista ehdoista, ks. kohta 7, laatu- ja toimitusvaatimusten täyttymättä jäämisestä, ks. kohdat 16.2 c) ja 16.3 a), korjaus- ja kunnossapitotöistä, ks. kohta 12, rajoitetusta kapasiteetista, ks. kohta 13, ylivoimaisesta esteestä, ks. kohta 14, tai hätätilasta, ks. kohta 15.1.
1. Kapasiteetin ylitysmaksu biokaasun virtuaalisessa syöttöpisteessä

Mikäli shipperin verkkoon syöttö lopullisen taseselvityksen tulosten perusteella ylittää hinnastossa määritellyn prosenttimäärän shipperin yhteenlasketusta päiväkohtaisesta kapasiteetista biokaasun virtuaaliseen syöttöpisteeseen, shipperin on maksettava kapasiteetinylitysmaksu.

Järjestelmävastaava siirtoverkonhaltija voi niin tarpeelliseksi katsoessaan soveltaa kapasiteetin ylitysmaksuja myös tuntikohtaisiin kapasiteetin ylityksiin. Tuntikohtaisten ylitysmaksujen käyttöönotto on perusteltava.

1. Päiväkohtainen tasepoikkeamamaksu

Tasevastaavan shipperin ja traderin on suoritettava maksu tai tällä on oikeus saada hyvitys taseryhmänsä päiväkohtaisesta tasepoikkeamasta jokaiselta kaasutoimituspäivältä taseryhmän tasepoikkeaman suunnasta (positiivinen/negatiivinen) riippuen. Järjestelmävastaava siirtoverkonhaltija laskee kaasutoimituspäivän tasepoikkeaman kullekin taseryhmälle seuraavan kaavan perusteella: tasepoikkeama = syötöt – otot.

Taseryhmän päiväkohtaiset tasepoikkeamamaksut lasketaan kertomalla taseryhmän kaasutoimituspäiväkohtainen tasepoikkeama sovellettavalla tasekaasun hinnalla. Päiväkohtainen tasepoikkeamamaksu perustuu lopullisen taseselvityksen tuloksiin.

Kaasutoimituspäiväkohtaisia tasepoikkeamamaksuja sovelletaan seuraavasti:

* 1. mikäli taseryhmän kaasutoimituspäivän päiväkohtainen tasepoikkeama on positiivinen, tasevastaavan shipperin tai traderin katsotaan myyneen tasepoikkeamaa vastaavan määrän kaasua järjestelmävastaavalle siirtoverkonhaltijalle ja sillä on siten oikeus saada järjestelmävastaavalta siirtoverkonhaltijalta hyvitys kaasutoimituspäiväkohtaisista tasepoikkeamista; sekä
	2. mikäli shipperin kaasutoimituspäiväkohtainen tasepoikkeama on negatiivinen, tasevastaavan shipperin tai traderin katsotaan ostaneen tasepoikkeamaa vastaavan määrän kaasua järjestelmävastaavalta siirtoverkonhaltijalta ja sen tulee siten suorittaa järjestelmävastaavalle siirtoverkonhaltijalle hyvitys.

Tasekaasun hinta määräytyy järjestelmävastaavan siirtoverkonhaltijan hinnastossa määriteltyjen periaatteiden mukaisesti.

1. Laatu- ja toimitusvaatimuksista poikkeamisen korvaukset
2. Laatu- ja toimitusvaatimuksista poikkeamisen korvaus syöttöpisteessä

Shipperin on suoritettava järjestelmävastaavalle siirtoverkonhaltijalle laatu- ja toimitusvaatimuksista poikkeamisesta korvaus kohdan 16.2 d) sekä voimassa olevan järjestelmävastaavan siirtoverkonhaltijan hinnaston mukaisesti.

1. Laatu- ja toimitusvaatimuksista poikkeamisen korvaus ottovyöhykkeellä tai ottopisteessä

Järjestelmävastaavan siirtoverkonhaltijan on suoritettava shipperille korvaus laatu- ja toimitusvaatimuksista poikkeamisesta kohtien 16.3 c) ja d), kohtien 16.4 a) ja b) sekä voimassa olevan järjestelmävastaavan siirtoverkonhaltijan hinnaston mukaisesti.

1. Shipperin toimitus syöttöpisteestä on toteutettu huolimatta kaasuerän hylkäämisestä ottopisteessä

Kun shipper toimittaa kaasua ottopisteeseen tai ottovyöhykkeelle kohdan 16.4 b) mukaisesti, mutta toimitettu kaasuerä ei täytä sille asetettuja laatu- ja toimitusvaatimuksia ja shipper siksi kieltäytyy vastaanottamasta kaasuerää, järjestelmävastaavan siirtoverkonhaltijan on maksettava shipperille kyseisestä kaasumäärästä voimassa olevan järjestelmävastaavan siirtoverkonhaltijan hinnaston mukainen korvaus.

Mikäli shipperin kohtuulliset todistettavat välittömät hankintakulut, jotka koskevat kaasumääriä, jotka shipperille olisi pitänyt siirtää, mutta joita järjestelmävastaava siirtoverkonhaltija ei ole siirtänyt kohdan 16.4 b) mukaisesti, ylittävät hinnastossa ilmoitetun hinnan, järjestelmävastaava siirtoverkonhaltija korvaa myös tämän erotuksen.

1. Maksut hätätilan vallitessa

Seuraavaa noudatetaan tilanteessa, jolloin järjestelmävastaava siirtoverkonhaltija on hätätilan vallitessa toimivaltaisen viranomaisen määräyksellä ottanut hoitaakseen toimitukset shipperin siirtoverkon loppukäyttäjien käyttöpaikkoihin ja jakeluverkon loppukäyttäjille tai kauttakuljetettavaksi:

* Kun shipperit toimittavat kohdan 15.1.2 tai 15.1.3 mukaisesti toimien kaasua järjestelmävastaavalle siirtoverkonhaltijalle syöttöpisteessä, biokaasun syöttöpisteessä tai virtuaalisen syöttöpisteen kautta, järjestelmävastaava siirtoverkonhaltija maksaa shippereille kyseisistä toimitetuista kaasumääristä vahvistetun hinnaston mukaisen hinnan.
* Mikäli shippereiden kohtuulliset, todistettavat ja välittömät hankintakulut, jotka koskevat kaasumääriä, jotka on syötetty shipperille järjestelmään, mutta joita järjestelmävastaava siirtoverkonhaltija ei ole pystynyt toimittamaan eteenpäin siirtoverkon loppukäyttäjien käyttöpaikkoihin tai vähittäismyyjien asiakkaille kohdan 15.1.2 tai kauttakuljetettavaksi kohdan 15.1.3 mukaisesti, ylittävät vahvistetussa hinnastossa ilmoitetun hinnan, järjestelmävastaava siirtoverkonhaltija korvaa shippereille myös tämän erotuksen.
1. Maksut kapasiteettioikeuksien siirrosta

Kummankin kapasiteettioikeuksien siirtoon osallistuvan shipperin on suoritettava kapasiteettioikeuksien siirrosta maksu. Maksun suuruus on esitetty järjestelmävastaavan siirtoverkonhaltijan voimassa olevassa hinnastossa.

## Maksujen ja hyvitysten muutokset

Hinnasto julkaistaan järjestelmävastaavan siirtoverkonhaltijan verkkosivuilla viimeistään kolme kuukautta ennen muutosten voimaan astumista.

Järjestelmävastaavalla siirtoverkonhaltijalla on perustellusta syystä oikeus tarkastaa hinnastoa sen voimassaoloaikana.

# Laskutus

## Shipperin kapasiteetin laskutus

### Vuosi-, neljännesvuosi- ja kuukausikapasiteetti

Järjestelmävastaava siirtoverkonhaltija laskuttaa kuukausittain shipperiä siirtoverkon vuosi-, neljännesvuosi- ja kuukausikapasiteetista kultakin kuukaudelta kohtien 17.1 a) ja b) mukaisesti.

### Päiväkapasiteetti ja päivänsisäinen kapasiteetti

Järjestelmävastaava siirtoverkonhaltija laskuttaa shipperiä kuukausittain siirtoverkon edeltävän kuukauden päiväkapasiteeteista ja päivänsisäisestä kapasiteetista, jota ei vielä ole laskutettu ja joista on suoritettava maksu kohtien 17.1 a) ja b) mukaisesti.

## Shipperien ja tasevastaavien tradereiden kuukausikohtainen laskutus

Järjestelmävastaava siirtoverkonhaltija laskuttaa tai suorittaa hyvityksen shippereille ja tasevastaaville tradereille kuukausittain seuraavista edeltävän kuukauden tapahtumista:

*Energiamaksu*

1. siirtoverkon energiamaksu kyseiseltä kuukaudelta, jonka shipper maksaa kohdan 17.1 c) mukaisesti;

*Nominaatiosta poikkeamismaksu*

1. päiväkohtaiset kaasumäärät (kWh), joista shipperin on suoritettava nominaatiosta poikkeamismaksu kohtien 17.2 a) i) - ii) mukaisesti;

*Kapasiteetin ylitysmaksu ja toimittamatta jättämismaksu*

1. päiväkohtaiset kaasumäärät (kWh), joista shipperin on suoritettava kapasiteetin ylitysmaksu ottovyöhykkeellä kohdan 17.2 b) i) mukaisesti;
2. päiväkohtaiset kaasumäärät (kWh), joista on suoritettava korvaus toimittamatta jättämisestä shipperille kohdan 17.2 b) ii) mukaisesti;

*Kapasiteetin ylitysmaksu biokaasun syöttöpisteessä*

1. päiväkohtaiset kaasumäärät (kWh), joista shipperin on suoritettava kapasiteetinylitysmaksu biokaasun syöttöpisteessä kohdan 17.2 c) mukaisesti;

*Päiväkohtainen tasepoikkeamamaksu tasevastaavalle shipperille tai traderille*

1. päiväkohtaiset kaasumäärät (kWh), joista on maksettava päiväkohtainen tasepoikkeamamaksu järjestelmävastaavalle siirtoverkonhaltijalle, tasevastaavalle shipperille tai tasevastaavalle traderille kohtien 17.2 d) i)-iii) mukaisesti;

*Laatu- ja toimituspoikkeamakorvaukset*

1. kaasumäärät (kWh), joista shipper suorittaa laatupoikkeamakorvauksen kohdan 17.2 e) i) mukaisesti;
2. kaasumäärät (kWh), joista järjestelmävastaava siirtoverkonhaltija suorittaa laatupoikkeamakorvauksen shipperille kohdan 17.2 e) ii) mukaisesti;
3. kaasumäärät, jotka shipper toimittaa, mutta joita järjestelmävastaava siirtoverkonhaltija ei toimita (kWh), joista järjestelmävastaava siirtoverkonhaltija suorittaa maksun shipperille kohdan 17.2 e) iii) mukaisesti;

*Hätätilan ja ylivoimaisen esteen vallitessa toimitetut maakaasumäärät*

1. kaasumäärät, jotka shipper on toimittanut järjestelmävastaavalle siirtoverkonhaltijalle hätätilan vallitessa, mutta joita järjestelmävastaava siirtoverkonhaltija ei ole pystynyt edelleentoimittamaan shipperin siirtoverkon loppukäyttäjille ja vähittäismyyjien asiakkaille (kWh), joista järjestelmävastaava siirtoverkonhaltija suorittaa maksun kohdan 17.2 f) mukaisesti;
2. kaasumäärät, jotka järjestelmävastaava siirtoverkonhaltija on toimittanut shippereiden siirtoverkon loppukäyttäjille ja vähittäismyyjien asiakkaille ylivoimaisen esteen vallitessa (kWh), joista shipper suorittaa maksun kohdan 17.2 g) mukaisesti;
3. kaasumäärät, jotka shipper on toimittanut ylivoimaisen esteen vallitessa järjestelmävastaavalle siirtoverkonhaltijalle, mutta joita järjestelmävastaava siirtoverkonhaltija ei ole pystynyt edelleentoimittamaan shipperin siirtoverkon loppukäyttäjille ja vähittäismyyjien asiakkaille (kWh), joista järjestelmävastaava siirtoverkonhaltija suorittaa maksun kohdan 17.2 g) mukaisesti;

*Kapasiteettioikeuksien siirtoihin liittyvät maksut*

1. Kohdan 9.8 mukaiset kapasiteettioikeuksien siirtomaksut shippereille järjestelmävastaavan siirtoverkonhaltijan voimassa olevan hinnaston mukaisesti;

*Erittely maksettavasta kokonaismäärästä*

1. erittely kaikista kuukausittaiseen laskuun lasketuista kaasumääriin liittyvistä hinnoista sekä maksettava kokonaismäärä (EUR), joka shipperin tai tasevastaavan traderin on maksettava järjestelmävastaavalle siirtoverkonhaltijalle.

### Ensimmäinen ja toinen korjauslasku

Järjestelmävastaava siirtoverkonhaltija lähettää ensimmäisen tasevirheiden korjauskierroksen jälkeen (noin kolme kuukautta toimituskuukauden jälkeen) shipperille ja/tai tasevastaavalle traderille hyvityslaskun tai lisäveloituslaskun, joka sisältää tiedot laskutuksessa käytettyjen tietojen korjauksista kohtien 18.2 a) - m) mukaisesti.

Järjestelmävastaava siirtoverkonhaltija lähettää toisen tasevirheiden korjauskierroksen jälkeen (toimituskuukautta seuraavan kalenterivuoden huhtikuussa) shipperille ja/tai tasevastaavalle traderille hyvityslaskun/lisäveloituslaskun koko edeltävältä kalenterivuodelta, joka sisältää tiedot laskutuksessa käytettyjen tietojen korjauksista kohtien 18.2 a) - m) mukaisesti.

### Poikkeavaan korjaukseen liittyvä lasku

Järjestelmävastaava siirtoverkonhaltija voi poikkeustilanteessa lähettää shipperille ja/tai tasevastaavalle traderille ensimmäisen ja toisen korjauslaskun lisäksi hyvityslaskun/lisäveloituslaskun, joka sisältää tiedot laskutuksessa käytettyjen tietojen poikkeuskorjauksista kohtien 18.2 a) - m) mukaisesti.

# Luottokelpoisuus ja vakuuksien asettaminen

Järjestelmävastaavan siirtoverkonhaltijan asettamat voimassa olevat luottokelpoisuusvaatimukset ja vaatimukset vakuuksien asettamisesta on esitetty shipperin, traderin, siirtoverkon loppukäyttäjän ja biokaasun verkkoonsyöttäjän puitesopimuksissa.

# Yleisiä ehtoja

## Salassapito

Jollei jakeluverkonhaltijoiden ja järjestelmävastaavan siirtoverkonhaltijan keskinäistä yhteistyötä koskevissa toimintamenettelyissä, näissä Kaasunsiirron säännöissä, Kaasunjakelun säännöissä tai lainsäädännössä toisin mainita, jakeluverkonhaltijat ja järjestelmävastaava siirtoverkonhaltija käsittelevät sopimuksia ja markkinaosapuolilta saatuja tietoja luottamuksellisina. Esim. shipperin toimitussuhteet ovat salassapidettäviä tietoja siltä osin kuin muuta ei ole näissä Kaasunsiirron säännöissä esitetty.

Jakeluverkonhaltijoilla ja järjestelmävastaavalla siirtoverkonhaltijalla on kuitenkin oikeus julkaista muun muassa seuraavat tiedot nimettöminä:

1. kapasiteettivarauspyyntöjen lukumäärä;
2. saatavilla oleva kapasiteetti;
3. kapasiteetin kokonaismäärä, josta Suomen kaasujärjestelmässä on solmittu kapasiteettisopimuksia;
4. shippereiden puitesopimusten lukumäärä;
5. vähittäismyyjien puitesopimusten lukumäärä;
6. kapasiteettisopimusten lukumäärä;
7. shippereiden lukumäärä; sekä
8. syöttöpisteiden, biokaasun syöttöpisteiden, virtuaalisen kauppapaikan ja ottopisteiden käyttö.

## Passiivisuus

Mikäli osapuoli minä tahansa ajankohtana jättää vaatimatta toiselta osapuolelta näiden sääntöjen sisältämien määräysten noudattamista, tämä ei vaikuta osapuolten oikeuteen vaatia kyseisen säännön noudattamista myöhempänä ajankohtana. Osapuolen yhden tai useamman kerran tapahtuvan oikeuksiensa vaatimatta jättämisen ei katsota tarkoittavan osapuolen luopumista oikeuksistaan vastaavanlaisissa tai muissa tapauksissa.

1. Uusi toimitusvarmuusasetus 10/2017 aiheuttaa suunnitelmiin muutoksia. Huoltovarmuuskeskus on toimivaltainen viranomainen, joka vastaa tarvittavien muutosten määrittelystä. [↑](#footnote-ref-2)